
I. INTRODUCERE 


Recentele evenimentele politice din Republica Moldova au readus în prim 
plan problemele referitoare la relațiile inter-etnice, utilizarea limbilor, identitatea 
națională a populației autohtone etc. Acest lucru iese în evidență mai ales din 
scrisoarea adresată de către şeful statului, la 17 ianuarie 2002, scriitorului poporului şi 
academicianului Ion Druţă. În scrisoare se afirmă că “în plan politic, Republica 


»l 


Moldova se află într-un continuu război civil nedeclarat” . 


Problemele menţionate mai sus au cunoscut o abordare multidimensională pe 
parcursul ultimului deceniu şi au fost considerate drept unele ce produc sfidări în 
relațiile interetnice. Afirmațiile că ar fi vorba despre un război civil permanent poate 
şi par a fi o exagerare, dar dacă luăm în considerație că s-au desfăşurat proteste în 
regim non-stop timp de mai mult de 3 luni şi de conflictul din luna februarie 2002 în 
Gagauz Yeri putem constata că situaţia este destul de alarmantă. 


Luînd în consideraţie contextul politic general am putea identifica cinci factori 
principali care au avut sau pot avea un impact determinant asupra problemelor ce 
vizează relaţiile interetnice din Republica Moldova. Este vorba despre: 1) speculaţiile 
politice privind istoria Moldovei şi identificarea etnică a băştinaşilor; 2) politicile 
autorităților moldoveneşti privind asigurarea drepturilor minorităților naționale şi 
atitudinea principalelor forțe politice din ţară vis-à-vis de aceste politici; 3) cadrul 
legal internaţional referitor la drepturile minorităților naționale; 4) politicile țărilor 
vecine vis-à-vis de comunităţile etnice respective şi 5) politicile integraţioniste din 
Europa. Ultimii trei factori din cei menţionaţi sunt de ordin extern şi au un impact 
crucial pentru influențarea factorilor interni referitori la asigurarea drepturilor 
minorităților naționale. 


S-ar putea afirma că pînă în prezent (martie 2002) drepturile minorităților din 
Republica Moldova au fost garantate în măsura în care o poate face un stat cu 
potenţialul economic al Republicii Moldova. Este adevărat că frustrările prin care au 
trecut cetăţenii rusolingvi în perioada disoluţiei URSS nu au fost depășite încă. O altă 
problemă majoră cu care se confruntă cetățenii Republicii Moldova este, aşa cum 
reiese şi din discursul şefului statutului, cea a identităţii naționale şi limbii populației 
băştinaşe. După toate aparențele liderii minoritățile naționale pot contribui la 
soluționarea sau la complicarea acestor probleme care au o dimensiune mai mult 
politică decît ştiinţifică sau de drept în Republica Moldova ?. 


Problemele istoriei, limbii etc. au cunoscut o abordare ştiinţifică de către 
cercurile academice. Deşi, abordarea ştiinţifică presupune existența unui aparat 
dezvoltat al noţiunilor cu care operează cercetătorii, a unor repere metodologice şi a 
criteriilor cel puţin pentru estimarea veridicităţii concluziilor, putem constata că 
diferite grupuri de cercetători din mediile academice ajung la concluzii cu totul 
diferite. Acest fenomen iese în evidență atunci cînd polemica dintre cercurile 
ştiinţifice degenerează în una politică, fiind însoțită de învinuiri reciproce vis-à-vis de 
folosirea unilaterală a metodologiei, utilizarea selectivă a surselor de informaţie, 

angajarea întregului arsenal ştiinţific într-o activitate care presupune fundamentarea 
concluziilor predeterminate de interese politice. 


În consecință, concluziile din publicaţiile cercetătorilor sunt supuse unui 
tratament reducționist în mass media, unde comparaţiile, metaforele, hiperbolele şi 
întreg arsenalul ziaristic este utilizat pentru a influenţa opinia publică în sensul dorit. 
Acest gen de abordare a problemelor antagonizează de cele mai multe ori opinia 
publică şi comportamentul cetăţenilor predispuşi spre recepționarea informaţiilor de o 
manieră preconcepută. Aşa s-a întîmplat, spre exemplu, în anii 1987 — 1991, cînd 
neînțelegerile şi fobiile generate de aceste neînţelegeri au contribuit la polarizarea 
comportamentului cetățenilor după criterii etnice. O parte din cetățeni, copleșiți de 
oferirea posibilității de a-şi exprima liber opiniile înăbuşite pe parcursul anilor a 
reacționat foarte emoțional la refuzul şi impedimentele ridicate în fața cerințelor 
fireşti de oficializare a limbii lor natale. O altă parte a cetăţenilor a extrapolat 
intențiile primei categorii dincolo de limitele după care fobiile au generat agresivitate 
reciprocă. Astfel, urmînd logica bazată pe principiul: acţiune — reacţie, s-a ajuns la o 
stare avansată a unui conflict interetnic. 


Revenirea la un astfel de comportament după mai bine de 10 ani ar ruina 
pentru mult timp speranțele posibilităţii unei dezvoltări graduale a Republicii 
Moldova. Problemele de acest gen ar trebui abordate cu maximă acuratețe, luîndu-se 
în consideraţie caracterului lor specific. Substituirea forței argumentelor cu elanul 
emoțiilor şi spiritelor exaltate este periculoasă datorită faptului că relaxarea ulterioară 
şi revenirea la normalitate necesită vreme îndelungată. În perioada cînd sînt în plină 
desfăşurarea procesele de integrare europeană acest lucru ar trebui evitat pentru ca 
Republica Moldova să poată prinde măcar “ultimul vagon” al integrării europene. 


In acest studiu se va încerca o abordare comparativă a problemelor cu care se 
confruntă Republica Moldova şi celor cu caracter similar cu care sau confruntat țările 
europene. 


2. SPECIFICUL  ETNO-CULTURAL AL REPUBLICII MOLDOVA 
ÎNAINTEA DECRARĂRII INDEPENDENŢEI 


Una dintre cele mai dificile probleme cu care s-a confruntat societatea 
moldovenească în anii care au precedat declararea independenţei a fost cea referitoare 
la relaţiile interetnice. La momentul declarației independenţei, la 27 august 1991, pe 
teritoriul Republicii Moldova existau două regiuni care îşi declarase deja 
independenţa faţă de Republica Sovietică Socialistă Moldovenească (RSSM). 


Reconsiderînd evenimentele care s-au produs în acea perioadă am putea 
constata că există o discrepanță pronunţată între esenţa actelor adoptate de instituţiile 
statului (Parlament, Preşedinţie, Guvern) şi modalitatea în care aceste evenimente au 
fost reflectate în mass media locală şi internațională. Unul dintre cele mai interesante 
documente, în acest sens, este Hotărtrea Parlamentului cu privire la statutul juridic al 
persoanelor aparţinînd minorităţilor etnice, lingvistice şi religioase în contextul 
conflictului armat din raioanele din partea stîngă a Nistrului” Nr. 1039-XII din 


26.05.92%. Denumirea documentului demonstrează că parlamentarii au încercat să fie 
precauţi, fiind conştienţi de posibilitatea unor interpretări eronate sau chiar a unor 
provocări. Pe de o parte, din document se vede că după declararea independenţei 
Republicii Moldova autoritățile s-a angajat să respecte cu strictețe normele 
internaționale referitoare la drepturile omului şi să garanteze îndeplinirea lor 
pentru a nu admite careva discriminări. 


Pe de altă parte, se observă că hotărîrea Parlamentului este o reacția la o 
sfidare cauzată de învinuirile şi acțiunile adversarilor proceselor ce se desfăşurau în 
acel timp în Republica Moldova şi în întreg spaţiu al Comunităţii Statelor 
Independente (CSI). Hotărîrea Parlamentului scoate în evidenţă o anumită situație 
demografică şi socială creată în ţară la momentul declarării independenţei, situaţie pe 
care o califică drept o “urmare a politicii imperiale de asimilare, aplicată de-a lungul 
istoriei”. 


Astfel, în conformitatea cu rezultatele recensămîntului efectuat în 1989 pe 
teritoriul Republicii Moldova locuiau: 


moldoveni 2 768 875 (63,86%), 
ucraineni 584 196 (13,47%), 
ruşi 540 900 (12,47%), 
găgăuzi 154 877 (3,57%), 
bulgari 87 648 (2,02%), 
evrei (1,5%) 
alţii (3,11%). 
Total: 4 335 733 


Ținînd seama de această realitate, Parlamentul a considerat că problemele 
minorităților etnice, lingvistice şi religioase nu pot să-şi găsească o soluţie 
satisfăcătoare decît într-un cadru de dezvoltare a proceselor democratice, bazat pe 
constituirea statul de drept, în care sistemul judiciar funcționează în temeiul legii 
(Documentul Reuniunii de la Copenhaga a Conferinţei pentru dimensiunea umană a 
C.S.C.E. din 29 iunie 1990, p. 30, la care Moldova a aderat la 10 decembrie 1991). 


După proclamarea suveranității statale, autoritățile au încercat să pună 
bazele funcționării statului de drept pe întreg teritoriul naţional în conformitate cu 
standardele internaţionale. Într-o perioadă extrem de scurtă Republica Moldova a 
aderat la cele mai relevante documente juridice internaționale referitoare la drepturile 
omului (Declarația Universale a Drepturilor Omului,  Pactelor internaționale ale 
drepturilor omului, ale Documentelor C.S.C.E.) 


În baza principilor din documentele menţionate mai sus minorităţilor etnice, 
lingvistice şi religioase, persoanelor aparținînd acestor minorități l-au fost oferit 
dreptul de a avea propria lor viaţă culturală, de a exprima, păstra şi dezvolta în 
deplină libertate indentitatea lor etnică, culturală, lingvistică şi religioasă, de a 
menţine şi dezvolta cultura lor sub toate formele, la adăpost de orice tentativă de 
asimilare contra voinței lor (Documentul de la Copenhaga, p. 32), de a profesa şi 
practica propria lor religie sau de a folosi propria lor limbă (Pactul Internaţional cu 

privire la Drepturile Civile şi Politice art. 27) 


La 1 septembrie 1989 a fost adoptată Legea cu privire la funcționarea 
limbilor vorbite pe teritoriul Republicii Moldova, care asigură cetățenilor ce 
aparțin minorităților etnice şi lingvistice folosirea liberă a limbii lor materne, atît 
în particular, cît şi în public, fapt confirmat de realitățile concrete a relaţiilor 
publice şi private. În virtutea faptului că cetățenii rusolingvi nu cunoşteau limba 
română/moldovenească funcţionarilor publici care nu cunoşteau limba de stat li s-a 
oferit termene îndelungate (ulterior prelungite de cîteva ori) pentru însuşirea ei, deşi 
articolul 6 al legii stipula că în relațiile cu funcționarii publici cetățenii sunt în drept 
să aleagă limba de comunicare. 


O analiză atentă a argumentelor opozanților adoptării legislaţiei lingvistice în 
1989 scoate în evidenţă inconsistenţa acestora. Afară de invocarea faptului că noua 
legislaţie lingvistică contravenea, după părerea lor, normelor Constituţiei URSS şi că 
conținea unele erori stilistice este imposibil de a găsi argumente ce ar arăta o posibilă 
strîmtorarea a drepturilor minorităților naționale. Printre actele normative adoptate de 
Parlamentul Republicii Moldova şi considerate de către liderii separatişti de la 
Tiraspol că ar fi de natură să încalce drepturile cetăţenilor ale cetățenilor rusolingvi se 
numără legile cu privire la funcționarea limbilor, cetățenie, migrație şi administrația 
publică locală”. Ulterior examinarea acestora legi de către experţii Consiliului Europei 
n-a scos în evidenţă nici un fel de pericole ce ar fi putut amenința drepturile 
minorităților naționale. 


În conformitate cu legislaţia în vigoare la acel moment, persoanele care aparţin 
minorităților etnice, lingvistice şi religioase dispuneau de instituţii, organizații sau 
asociații educative, culturale şi religioase proprii, care le permitea exprimarea şi 
dezvoltarea identităţii lor etnice, culturale, lingvistice ori religioase. Nici o dispoziţie 
legislativă nu putea  îngrădi profesarea şi practicarea religiei sau a credinței 
minorităţilor. În conformitate cu documentul citat mai sus, la acel moment pe 
teritoriul Moldovei funcționau următoarele instituţii de învățămînt: 


a) Preşcolare: 


în limba de stat (614), 
rusă (1333), 
în limba de stat şi rusă (373), 


evreiască (1); 


b) Preuniversitare: 


în limba de stat (1032), 
rusă (429), 

în limba de stat şi rusă (132), 
bulgară (11 clase), 
găgăuză (44 clase), 
ucraineană (174 clase), 
evreiască (o şcoală); 

c) universitare - 


în cele 11 instituţii de învățămînt superior 1/3 din studenți studiau în limba rusă, iar 
din numărul total de cadre didactice (4257) 783 erau ruşi, 395 ucraineni, 56 bulgari, 
41 găgăuzi. 


Componenţa naţională a specialiştilor cu studii superioare şi medii de 
specialitate în anul 1989 era următoarea: 


moldoveni 49,9% şi respectiv 54,1% 
ruşi 23,4%  - 17,8% 
ucraineni 16,6% - 18,5% 
evrei 4,5% - 2,5% 
bulgari 1,9% - 2,5% 
găgăuzi 1,7% - 3,1% 


În conformitate cu principiul reprezentării proporționale, din cei 356 
deputaţii din Parlament (ales în februarie — martie 1990) 257 erau moldoveni, 49 
ruşi, 32 ucraineni, 10 găgăuzi şi 8 bulgari. În Guvern şi în conducerea 
administraţiei publice centrale erau 4 ruşii, 3 ucrainenii, | găgăuz şiun 1 evreu. 
În organele autoadministrării locale 4,9 % erau ruşi, 11,9 % - ucraineni, 3,2% - 
găgăuzi, 2,5% - bulgari. 


În conformitate cu prevederile Documentului Reuniunii de la Copenhaga, 
potrivit cărora persoanele aparținînd minorităţilor au dreptul să difuzeze şi să 
schimbe informaţii în limba lor maternă şi să aibă acces la aceste informații, 
Parlamentul constata că în anul 1992 pe teritoriul Republicii Moldova se editau şi 
difuzau 3 ziare în limba de stat, 4 în limba rusă, 5 bilingve; 16 reviste se editau în 
limba de stat, 3 în limba rusă, 2 în limba ucraineană, 2 în găgăuză, 1 în bulgară, 14 
erau bilingve (româna-rusă), 1 în idiş şi rusă, 1 în rusă şi găgăuză. De asemenea, nu 
exista nici o îngrădire pentru circulaţia ziarelor şi revistelor editate în Rusia şi 
Ucraina. 


Rezultatele politicii de editare a cărţilor arăta în felul următor în 1991: 402 
titluri de cărți în limba de stat cu un tiraj de peste 9 milioane exemplare, 107 titluri 
de cărți în limba rusă cu un tiraj de peste 6 milioane şi 11 titluri de cărți în limbile 
găgăuză şi bulgară cu un tiraj de peste 100 mii exemplare. 

Programele televiziunii naţionale realizau zilnic (15 ore de emisie), în 
medie cîte 5 ore zilnic în limba rusă, 3 ore pe lună de emisie în limba ucraineană, 
găgăuză şi bulgară şi 1,5 ore în idiş. O situație similară era atestată şi la radioul 
național. 


Putem observa că autoritățile publice încercau să reacționeze în mod adecvat 
la schimbările care au survenit ca urmare a dezintegrării URSS, fapt care a produs o 
serie de efecte negative în viață socială, economică şi politică, afectînd statutul 
minorităţilor etnice, lingvistice şi religioase. În acel context politic, deşi părea că 
eforturile trebuiau îndreptate, în primul rînd, spre impulsionarea reformele economice, 
de drept, reducerea costului social al tranzacţiei, atenuarea tensiunilor sociale, nu au 
fost uitate nici problemele minorităților naționale. Au fost adoptat hotărîri speciale ale 
Parlamentului şi Guvernului referitoare la măsurile pentru îmbunătățirea studierii 


limbilor minorităţilor naţionale: rusă”, ucraineană, găgăuză“, bulgară”, evreiască?. 
Experienţa statelor din Europa Centrală şi de Est, care au trecut de la un regim 
politic dictatorial la unul democratic, arată că alinierea legislației interne la 
standardele internaţionale în materia drepturilor omului este singura cale aptă să 
consolideze democrația şi să asigure persoanelor care aparțin minorităților etnice, 
lingvistice şi religioase drepturile legitime de a-şi apăra şi dezvolta identitatea. De 
aceea, nu trebuia inventat nimic, ci trebuiau doar aplicate standardele respective. Dar 
la acel moment, pentru o mare parte din cetăţeni, puţin contau drepturile echitabile, 
asigurate prin legislaţie. Modalitatea de reflectare în mass media a evenimentelor din 
aceea perioadă arată că erau dominante aşteptările unei posibile victorii a forţelor 
revanşarde în vederea refacerii imperiului sovietic. Anume aceste aşteptări au 
alimentat speranțele separatiştilor şi i-a făcut să atribuie conflictului din Transnistria 
o dimensiune de discriminare etno-lingvistică pentru a-şi justifica politica 
secesionistă. Liderii separatişti au invocat necesitatea separării regiunii de Moldova 
pe motiv că nu se respectau drepturile minorităților etnice şi lingvistice. Pentru a 
evita aceste speculaţii Parlamentul a încercat să identifice şi alte soluții prioritare: 

- adoptarea unei noi legi privind organizarea administrativă a Republicii 
care ar prevedea organizarea județelor ca unități administrativ-teritoriale de o 
întindere mai mare, ridicarea la rangul de municipiu a principalelor oraşe ale țării 
şi înfiinţarea de noi structuri de autoadministrare locală, din care să facă parte 
reprezentanții aleşi ai comunităților locale, potrivit principiului reprezentării 
proporționale şi conform voinţei electoratului, exprimate prin vot secret. 

- adoptarea legii cu privire la garantarea drepturilor persoanelor aparținînd 
minorităților etnice, lingvistice şi religioase va conferi o nouă dimensiune 
convieţuirii paşnice a moldovenilor, ruşilor, ucrainenilor, găgăuzilor, bulgarilor, 
evreilor şi a celorlalți cetăţeni ai țării. 

- adoptarea unei noi Constituţii care să corespundă noilor exigenţe politice, 
care urma să fie supusă validării unor foruri internaționale componente, în primul 
rînd organismelor specializate ale Consiliului Europei. 


Dar, aceste eforturi n-au avut vre-un efect semnificativ în vederea soluționării 
gravelor probleme cărora li s-a atribuit un caracter etnic. Vom vedea în continuare că 
ulterior liderii separatişti au recunoscut că, de fapt, conflictul a avut un carecter 
politic, ci nu etnic. 


3. DEZVOLTAREA CADRULUI JURIDIC AL REPUBLICA MOLDOVA 
PRIVIND DREPTURILE MINORITĂȚILOR NAȚIONALE 


Cadrul juridic care se referă într-un fel sau altul la drepturile omului şi 
minorităților naționale din Republica Moldova cuprinde mai mult de 30 de 
documente. Printre ele, afară de Declarația Universală a Drepturilor Omului, se 
numără 10 acte internaționale: 8 convenții, 2 pacte. Constituţia Republicii Moldova, 
adoptată în 1994, garantează principalele drepturi ale omului şi cele ale minorităților 
naționale stipulate în documentele internaționale. Articolul 4 al Constituţiei stabileşte 
prioritatea reglementărilor internaționale asupra celor prevăzute în actele normative 
naționale. Din acestea fac parte 5 legi, 2 decrete prezidențiale şi 11 hotărtri ale 

guvernului. 2/3 din actele normative naționale privind drepturile omului şi 
minorităților au fost adoptate înainte de aderarea Republicii Moldova la Consiliul 
Europei în 1995. Este evident că necesitatea integrării în structurile europene a servit 
drept un stimulent important pentru adecvarea cadrului legal național cu standardele 
internaționale în domeniul de referință (vezi hotărîrea Parlamentului #1039 din 
26.05.1992). Şi după 1995 factorul integrării europene a servit drept stimulent 
important în dezvoltarea cadrului juridic privind drepturile minorităţilor. În acest sens 
cele mai importante documente adoptate după aderarea la CE au fost Convenția cadru 
privind protecția minorităţilor naționale”, ratificată la 22.10.96 şi Legea cu privire al 
drepturile persoanelor aparținînd minorităților naționale şi statutul juridic al 
organizaţiilor lor!” adoptată la 19 iulie a.c. De aceea, intenţia Republicii Moldova de a 
adera într-o perspectivă mai îndepărtată la Uniunea Europeană, intenție confirmată 
parțial prin aderarea a.c. la Pactul de stabilitate pentru Europa de Sud Est şi adoptarea 
strategiei de dezvoltarea pe termen scurt a Republicii Moldova!!, ar trebui să devină 
un factor de stabilizare şi armonizare a relațiilor interetnice. 


Se poate afirma că în Republica Moldova cadrul juridic referitor la drepturile 
omului şi minorităţilor naționale este unul relativ complex şi satisfăcător. De aceea, 
accentul care se punea anterior pe oferirea şi garantarea prin lege a unor drepturi în 
condițiile actuale ar trebui schimbat şi pus pe ridicarea potențialului autorităților şi a 
capacității presupuşilor beneficiari de a realiza aceste drepturi. 


Problema apărării drepturilor grupurilor minoritare şi a membrilor acestora 
împotriva discriminării şi-a găsit expresia într-un şir de acte internaționale, cel mai 
notabil fiind Convenţia din 1948 privind prevenirea şi pedepsirea crimei de genocid 
şi ulterior într-o serie de documente privind dreptul umanitar. Printre actele 
internaționale ratificate de Parlamentul Republicii Moldova sunt: Convenţia — cadru 
pentru protecția minorităţilor naţionale (22 octombrie 1996); Recomandările APCE 
1201 (1993) privind protocolul adițional cu privire la drepturile minorităţilor 
naționale la Convenţia europeană pentru drepturile omului, Recomandările de la 
Oslo şi de la Haga privind drepturile lingvistice şi drepturile la instruire a 
minorităților naţionale. 


Din punct de vedere juridic, Convenţia-cadru pentru protecția minorităților 
naționale, intră în vigoare după ratificarea sa de către statele membru. Acesta este 
primul instrument juridic multilateral, avînd putere de lege şi consacrat protecției 
minorităţilor naţionale, care enunță principii relevante în numeroase domenii. În 
conformitate cu prevederile Convenţiei-cadru, statele semnatare se angajează să 
elaboreze programe, să folosească cadrul juridic şi politicile guvernamentale de nivel 
național pentru a atinge obiective concrete. Principiile enunțate în Convenţia-cadru 
pentru Protecţia Minorităţilor Naţionale sunt: nedescriminarea; promovarea unei 
egalități reale; promovarea şi protecția culturii, religiei, limbii şi a tradițiilor; 
libertatea de întrunire, de asociere, de expresie, de gîndire, de conştiinţă şi de religie; 
accesul la mass media (mediatizarea) pentru recepţia şi difuzarea programelor 
destinate minorităților; relații şi cooperare transfrontalieră; participarea la viaţa 
economică, culturală şi socială; interzicerea asimilării forțate. 

Pentru a întregi Conveţia-cadru, Carta Europeană a Limbilor Regionale şi 
Minoritare, adoptată în iunie 1992, care intră în vigoare odată cu ratificarea sa de către 
statele membru, recunoaşte dreptul inalienabil de a putea folosi în viața privată şi în 
public o limbă regională sau minoritară. Carta defineşte obiectivele şi principiile care 
trebuie respectate de către state şi propune măsuri concrete pentru punerea lor în 
practică în domeniul educaţiei, în tribunale, în administrație şi serviciile publice, în 
mass media, al facilităților culturale şi al vieţii economice şi sociale. 


Conformîndu-se normelor internaționale privind minoritățile, la data de 19 
iunie 2001, legislativul Republicii Moldova a adoptat Legea organică nr. 382-XV Cu 
privire la drepturile persoanelor aparținind minorităţilor naţionale şi la statutul 
juridic al organizaţiilor lor. Se poate afirma că această lege conţine un ansamblu de 
norme care protejează drepturile şi identitatea persoanelor ce fac parte din minorități. 
În conformitate cu prevederile legii nominalizate, dreptul persoanelor care fac parte 
din minorități sînt protejate prin ansamblul conştiinţei şi religiei, moment stipulat în 
art. 14, 18 şi 20 din lege, dreptul la asociere - art. 2, libertatea de reuniune şi de 
expresie, reflectată prin prisma Capitolului II, întitulat Drepturile fundamentale ale 
persoanelor aparținînd minorităţilor naţionale. 


Din conţinutul legii se desprind unele idei de bază cum ar fi: protecţie la 
alegeri libere a căror expresie este de natură să permită acestor persoane, într-o 
societate democratică să-şi promoveze şi să-şi apere interesele, să participe la viața 
publică în aceleaşi condiţii cu ceilalți cetățeni. 


Potrivit concepţiei general-acceptate, drepturile persoanelor care fac parte din 
minorități şi obligația de a proteja identitatea acestor persoane, ca şi a minorităților 
din care ele fac parte, nu depind de recunoaşterea oficială a existenţei minorităților. 
Stipulările din articolele 1, 2 şi 3 sînt necesare pentru a se constata că existența 
minorităților este considerată suficientă pentru aplicarea standardelor internaționale 
corespunzătoare!?. 


Totuşi, în practica internațională recunoaşterea unei minorități facilitează 
aplicarea normelor internaționale şi este de natură să îmbunătățească situația 
minorității respective, să-i ofere o bază juridică, aşa cum s-a încercat şi prin legea 
dată, pentru protecția efectivă a drepturilor persoanelor care o compun. Dacă în ceea 
ce priveşte minoritățile religioase şi exercitarea libertăţilor religioase, problema 
recunoaşterii este mai puțin importantă, ca urmare a acceptării libertăţii de conştiinţă 
şi de religie de către majoritatea statelor lumii, în ceea ce priveşte minoritățile etnice, 
lingvistice şi culturale, sau aspectele etnice, lingvistice şi culturale ale identităților, 
situația nu este aceeaşi. Existenţa şi recunoaşterea unor asemenea minorităţi trebuie să 
se bazeze pe criterii obiective şi să nu depindă de puterea arbitrară a statului. 


Experienţa internațională demonstrează că atitudinea oficială a statelor față de 
grupurile minoritare care fac parte din populaţia lor diferă de la recunoaşterea 
constituţională a existenţei minorităţilor, pînă la negarea completă a existenţei lor. În 
orice caz, trebuie de precizat că prevederile constituționale de ordin general privind 
interdicția discriminărilor pe bază de rasă, culoare, origine naţională sau etică nu pot 
fi considerate ca recunoaştere, nici măcar implicită, a existenţei minorităților. De 

asemenea, statisticile care prezintă populația unei țări grupată pe criterii etnice, 
lingvistice sau religioase nu înseamnă recunoaşterea existenței de grupuri sau 
minorități formate din aceste persoane, deşi oferă elemente de apreciere. 


În paralel cu evoluţia reglementărilor privind minoritățile, s-a pus şi problema 
de a şti care sînt, într-un caz sau altul, grupurile la care ne referim, pentru că aceste 
reglementări să fie aplicate. În art. 6 alin. (1) din lege, au fost determinate expres 
categoriile de persoane a căror drepturi sînt garantate şi anume: (ucraineni, găgăuzi, 
bulgari etc.). Însă, ceea ce este caracteristic aici: se simte lipsa de claritate asupra 
conceptului şi definiției noțiunii de minoritate. Merită menţionat faptul că nu există o 
definiție general-acceptată pe plan internațional, care să poată fi impusă oricărui stat, 
sau să poată fi invocată cu autoritate de standard internațional. Totuşi, paragraful 32 
al Documentului de la Copenhaga specifică: “Apartenența la o minoritate este o 
problemă de opțiune individuală, şi nici un dezavantaj nu poate rezulta dintr-o 
asemenea alegere”!? 


Ca aspect important al identităţii lingvistice a persoanei, statul s-a angajat prin 
lege să recunoască fiecărei persoane care face parte dintr-o minoritate dreptul de a 
folosi numele şi prenumele său în limba minoritară şi de a-i fi recunoscute oficial ca 
atare, conform prevederilor legale, art. 16 alin. (1), ca şi dreptul unei asemenea 
persoane de a expune semne, inscripţii sau alte informaţii de natură privată în limba 
minoritară, vizibile publicului. 


La capitolul învățămîntul public, legea prevede la art. 6 că fără a se aduce 
atingere studierii limbii oficiale sau predării în această limbă, în zonele locuite de 
asemenea persoane în mod tradițional sau în proporție substanțială şi dacă există o 
cerere suficientă, statul Republica Moldova, va asigura, pe cît posibil şi în cadrul 
sistemelor lor de educație, persoanelor respective posibilități adecvate de a li se preda 
limba minoritară sau de a primi instruire în această limbă. 


Cu referire expresă la persoanele care fac parte din minorități, legea 
nominalizată prevede că statul recunoaşte dreptul acestor persoane de a-şi desfăşura 
propriile activități educative, inclusiv menţinerea în şcoli, şi ținînd seama de politica 
de educaţie a statului folosirea sau studierea limbii lor proprii, cu condiția că acest 
drept să nu fie exercitat într-un mod care să împiedice membrii acestora să înțeleagă 
cultura şi limba întregii comunități şi să participe la activitățile sale cu care ar aduce 
atingere suveranității naționale, şi că nivelul de educaţie să nu fie inferior standardului 
general stabilit sau aprobat de autorităţile competente. 


De asemenea, legea prevede la art. 7, dreptul persoanelor care fac parte din 
minorități de a primi educaţie, în limba maternă sau de a studia această limbă. Aceasta 
nu poate şi nu trebuie să aducă atingere studierii limbii oficiale a țării a cărei 
cunoaştere este factor de coeziune socială şi este de natură să ofere persoanelor în 
cauză posibilitatea de a exercita ansamblul drepturilor omului, în condiții de egalitate 
ce ceilalți cetăţeni ai statului. Dacă într-o anumită zonă geografică o minoritate 
națională formează majoritatea populației, ea se va bucura în mod direct de acest 
regim. Autonomia locală n-ar trebui să se acordă însă pe baze etnice, iar gradul de 

autonomie este acelaşi pentru toate unitățile teritoriale, independent de compoziția 
etnică a populației. 


Aceste drepturi specifice, bine evidenţiate mai sus, conturează şi dreptul 
persoanelor care fac parte din minorităţi de a-şi păstra, exprima şi dezvolta identitatea 
lor etnică, lingvistică, culturală şi religioasă. Desigur, drepturile şi libertăţile 
fundamentale ale omului se referă la toate persoanele şi la generalitatea drepturilor şi 
libertăţilor în timp ce drepturile specifice ale persoanelor care fac parte din minorități 
au un caracter limitat. Autorii şi susținătorii adoptării legii respective susţin că ea 
scoate în evidenţă, dincolo de diferențele de conținut şi formulări, existența unei 
voințe politice şi convingeri juridice a autorităților statului. 


Fără îndoială, autoritățile moldoveneşti au căutat să găsească un echilibru 
rațional între acțiunea afirmativă destinată protecției identităţii persoanelor care fac 
parte din minorități şi drepturile şi nevoile economice, culturale şi sociale ale tuturor 
membrilor săi. Şi în continuare Republica Moldova trebuie să asigure participarea 
adecvată a minorităților la viața publică, la luarea deciziilor în plan național, local, în 
conformitate cu principiile democratice, asigurînd totodată funcționarea normală a 
instituțiilor democratice. De aceea, realizarea obiectivelor propuse nu se poate 
asigura fără eforturi şi fără angajamentul tuturor părților interesate. Dar asemenea 
probleme trebuie tratate pe o bază democratică, fără pasiuni, mituri şi reprezentări 
reducționiste. 


Experienţa celor 10 ani de independență au demonstrat că doar adoptarea unui 
cadru juridic adecvat nu este suficientă pentru armonizarea relațiile interetnice, 
pentru acesta mai este nevoie de crearea unui consens normativ care ar atenua 
efectele percepţiei diferite de către cetăţenii aparținînd diferitor grupuri etnice a 
climatului politic intern şi extern’. Este logic să fie aşa odată ce nașterea Republicii 
Moldova în calitate de stat suveran şi independent a fost însoțită de un şir de traume 
cauzate de conflicte etnice. De asemenea, trebuie să se ia în calcul că indiferent de 
culoarea politică a guvernului întotdeauna pot exista suspiciuni dintr-o parte sau alta 
vis-ă-vis de politica promovată. Acesta se referă, inclusiv, şi la cadrul juridic. 


Pînă nu demult, spre exemplu, se considera că soluția găsită pentru 
conflictului dintre Chişinău şi Comrat a fost una adecvată'?, dar apariţia unui conflict 
politic între puterea centrală şi cea de la Comrat a arătat că polarizarea opiniei 
publice se face totuşi după criterii etnice. Chiar dacă incriminările care i s-au adus în 
ianuarie 2002 başcanului găgăuz, Dmitrii Croitor, se referă la delapidarea fondurilor 
publice, conflictului i s-a atribuit imediat o dimensiune etnică. Este foarte asemănător 
cu ceea ce s-a întîmplat şi în cazul Transnistriei acum mai bine de 10 ani în urmă. În 
consecință atît presa din Transnistria, cît şi o parte a presei din Rusia a prezentat 
conflictul drept o tendinţă a autorităților centrale de a suprima autonomia găgăuză. 


De aceea, atunci cînd se formează cadrul legal privind drepturile minorităților 
trebuie să se ia în calcul că în întreg spațiul Europei de Est pare să existe două 
percepții în legătură cu membrii grupurilor minoritare, deşi pare că acest lucru n-ar 

trebui să se refere la cazul Republicii Moldova. Aceste percepții sunt strîns legate una 
de alta. Prima este legată de sentimentul că întrucît minoritățile, de obicei, au suferit 
discriminări şi represiuni sub vechile guverne, trebuie luate măsuri pentru a asigura 
excluderea pe viitor a unor asemenea fenomene. A doua percepție, răspîndită mai 
ales în rîndurile elitelor politice ale minorităților, este că minoritatea întotdeauna 
constituie victima unei nedreptăţi istorice, care poate şi trebuie să fie corectată acum, 
prin crearea unui statut special. După dezintegrarea statelor multinaționale de multe 
ori devin minorități comunitățile care anterior reprezentau populația majoritară a 
țărilor respective. Este curios că, de cele mai multe ori, liderii acestor noi minorități 
îşi schimbă forate brusc opţiunile în dependență de situația în care se află 
comunitatea pe care o reprezintă - este această comunitatea majoritară sau 
minoritară. Ne amintim cu cîtă migală se calculau efectele negative asupra economiei 
trecerea limbii moldoveneşti la grafia latină (pe atunci Moldova era parte componentă 
a URSS, care avea totuşi importante resurse materiale), şi cum liderii aceloraşi 
comunităţi au revendicat mărirea cheltuielilor bugetare pentru interesele minorităților 
naționale după ce comunitățile respective au devenit minoritare (chiar dacă Moldova 
a devenit cea mai săracă ţară din Europa). Adică, contextul european presupune că 
minoritățile se află, de obicei, în ofensivă pentru cucerirea unor drepturi, iar 
comunitatea majoritară este în defensivă şi tinde să se apere, demonstrînd că nu 
atentează la drepturile minorităților. 


Se poate spune, din acest punct de vedere, că în ultimii 10 ani atît liderii 
comunităţii majoritare cît şi liderii organizaţiilor ale minorităților şi-au văzut 
principala misiune în a promova exclusiv interesele comunităţilor pe care le 
reprezintă. Acest egoism etnic nu poate fi eliminat, deocamdată, prin legi. Liderii 
comunităţii majoritare au motivat, de obicei, un astfel de comportament prin 
necesitatea eliminării unor nedreptăți istorice (politica de asimilare şi rusificare). Pe 
de altă parte, liderii minorităților au pedalat problema drepturilor minorităților prin a 
cere noi drepturi pe care ulterior li-a obţinut. 


Exemplul separatismului transnistrean este extrem de edificator pentru a 
înțelege egoismul etnic. Liderii separatiştilor au motivat necesitatea separaţiei de 
Moldova, inclusiv, şi prin necesitatea apărării drepturilor minorităților. Ei au declarat 
trei limbi de stat în regiune, dar pentru a înţelege efectul propagandistic al acestei 
acțiuni este suficient ca cineva să încerce să-şi rezolve o problemă apelînd la serviciile 
administarţie publice din Transnistria în vreo limbă de stat (moldovenească, 
ucraineană) diferită de cea rusă. Situaţia lingvistică şi cea a populaţiei moldoveneşti 
din Transnistria este o mostră ideală de conservare a situaţiei din RSSM. Este însă 
greu de găsit măcar cîteva exemple din care să se vadă că minoritățile din Republica 
Moldova care şi-au obţinut drepturile legitime să fi încercat cumva să contribuie la 
apărarea drepturilor băştinaților moldoveni minoritari în Transnistria. De asemenea, 
liderii comunităţilor minoritare, practic, nu au manifestat vreun interes pentru 
propunerea vreun proiect din care să se vadă cum este percepută soluționarea 
problemei transnistrene în cadrul unei Moldove unice. 


Este cunoscut că atît Rusia cît şi Ucraina au elaborat politici şi chiar au 
instituţii care sunt preocupate de condiția conaţionalilor, cetăţeni ai altor state. 
Rămîne neclar dacă aceste atitudini sunt diferențiate pentru conaționalii din dreapta şi 
stînga Nistrului. De asemenea, nu este clară atitudinea liderilor comunităților ruse şi 
ucrainene față de situaţia lor şi cea a conaționalilor din Transnistria? Consideră ei că 


populaţia rusă şi cea ucraineană din Transnistrea este deosebită de ei şi că 
transnistrenii pot pretinde la drepturi deosebite? Consideră ei că existența 
Transnistriei este o garanție pentru asigurarea drepturilor lor, sau favorizează cumva 
interesele țărilor lor de origine în acest teritoriu? Aceste întrebări nu sunt triviale 
fiindcă însăşi faptul existenţei Transnistriei a fost motivat prin necesitatea asigurării 
drepturilor egale a reprezentanţilor tuturor naționalităților. 


Acelaşi lucru se referă şi la găgăuzi. Se pare că administraţia de la Comrat ar fi 
putut beneficia mult mai mult dacă ar fi optat împreună cu Chişinăul pentru integrarea 
Transnistriei în spațiul economic comun. Potenţialul economic al Moldovei, inclusiv 
şi cel din Transnistria, a fost creat în comun de toţi cetăţenii Republicii Moldova. În 
virtutea unor anumite circumstanțe, în timpurile sovietice, un şir din cele mai 
performante unități industriale au fost amplasate pe teritoriul Transnistriei, ele însă 
aparțineau în egală măsură tuturor cetățenilor, inclusiv şi celor găgăuzi. O delimitare 
clară a proprietăţii de stat şi a celei municipale ar putea permite distribuirea echitabilă 
a acestui potenţial economic confiscat de către separatiști. În plus, desfiinţarea armatei 
transnistrene şi reducerea efectivului armatei moldoveneşti ar oferi surse suplimentare 
atît pentru bugetul central cît şi pentru subsidii autonomiei găgăuze. Merită să fie 
menționat şi faptul că într-un moment de criză liderii găgăuzi au găsit protecție nu la 
Tiraspol, ci la Strasbourg, ceea ce demonstrează că activitatea într-un cadru legal 
oferă mai multe oportunităţi pentru o dezvoltare normală. 


Este evident că discuţiile pe marginea îmbunătăţirii legislației referitoare la 
drepturile minorităților şi-au epuizat potențialul. Multe din stipulările legii privind 
drepturile minorităților repetă stipulările din alte legi şi documente internaţionale, 
precum şi principiile fixate în Constituţie. Or, în Constituţia noastră sunt şi alte 
stipulări foarte bune, dar care nu pot fi realizate din cauza condiţiei economice în 
care se află ţara. Ce este cu adevărat nou în lege ține de declararea dreptului 
minorităților la o cotă de reprezentare şi de participaţie la administrarea treburilor 
publice. Se ştie că un drept oferit dar dificil de realizat poate provoca interpretări 
eronate.  Reglementările excesive pot avea efecte negative pentru comunitățile în 
favoarea cărora se crede că se fac. Experienţa arată că într-un şir de ţări stabilirea 
unor cote de reprezentare proporţională în organele reprezentative au dus la faptul că 
minoritățile respective au obţinut ulterior un număr mai mic de mandate decît pînă la 
reglementarea bazată pe principiul proporționalităţii. 


Şi în Republica Moldova este posibilă o astfel de situaţie. În alegerile 
parlamentare din ‘94 şi '98, cînd nu era legiferat principiul oferiri cotelor pentru 
minorități, cetățenii de origine găgăuză au fost reprezentaţi în Parlament în proporție 
de aproximativ de 2 ori mai mare decît dacă ar fi fost respectat acest principiu. 


Actualul sistem electoral lasă alcătuirea listelor de candidați la discreția 
partidelor politice. Liderii de partid care au o bună intuiție politică se orientează 
foarte bine în aceste condiţii. Spre exemplu, în 1994, blocul electoral “Unitatea — 
Edinstvo”, a obținut mai bine de 25% din mandatele de deputați datorită mesajului 
său adresat preponderent minorităților naționale. Şi Partidul Democrat Agrar a folosit 
astfel mesaje. Drept efect reprezentarea minorităţilor în 1994 a fost relativ plenară. 


Se cunoaşte foarte bine că de cîțiva ani liderii găgăuzi revendică dreptul de a 
suplini reprezentarea pe criterii etnice cu reprezentarea ce criterii teritoriale. De aceea, 


devine un imperativ schimbarea sistemului electoral. Există o legitate că mărirea 
numărului de parametri de obicei complică soluționarea problemelor. Dacă pentru 
implementarea prevederilor legii adoptate recent se va trece la alegerile în 
circumscripţii teritoriale formate pe criterii etnice pot apărea unele probleme. Spre 
exemplu, localitățile populate compact de găgăuzi şi bulgari vor putea să-şi 
promoveze candidaţii lor. Şi asta e bine. În schimb, cetățenii de origine rusă şi, parţial, 
cei de origine ucraineană, pot simţi un anumit disconfort datorită faptului că sunt 
distribuiți relativ uniform prin localitățile ţării şi, practic, în foarte puține 
circumscripţii vor fi majoritari pentru a beneficia de votul etnic. Eu nu vorbesc de 
romi care într-o astfel de situație vor pierde şi şansa teoretică de a-şi promova 
candidatul. Să sperăm că nu va fi aşa, dar în orice caz am dorit să arătăm că 
reglementările excesive pot avea efecte inverse celor scontate. Şi tocmai aici rezidă 
riscul despre care vorbeam anterior. Dreptul de participare la guvernare, dreptul la 
instituirea organizațiilor nonguvernamentale, politice au existat şi pînă la adoptarea 
legii. Totuşi e bine că legea a fost adoptată, măcar pentru faptul că aşa cum afirmă 
reprezentanții minorităților aceasta le oferă o garanţie în plus a respectării drepturilor 
lor. 


Cei care au criticat această lege au scos în evidență faptul că prin promovarea 
acestei legi reprezentanţii minorităților ar fi demonstrat că au suspiciuni vis-à-vis de 
caracterul democratic al statului moldovenesc. În același timp ei au scos în evidență 
că intenția de a declara limba rusă drept a doua limbă de stat poate produce noi 
tensiuni în societate provocate de caracterul asimetric al folosirii a două limbi de stat. 
Populaţia autohtonă cunoaşte ambele limbi în timp ce o mare majoritate a populaţiei 
rusolingve cunoaşte doar limba rusă, care de facto are statutul unei limbi oficiale. 
Întrebarea lor este dacă nu cumva legile privind utilizarea a două limbi de stat şi cu 
privire la dreptul minorităților de a avea cote de reprezentare în administrație vor 
produce colizii. S-ar putea că declararea a două limbi de stat să ofere funcționarilor 
publici de a impune cetăţenilor limba de comunicare. În opinia oponenților adoptării 
acestor legi cetăţenii (contribuabilii) ar trebui să aibă dreptul de a alege limba de 
comunicare cu funcționarii, lucru care este de jure asigurat de cadrul legal existent 
deja. 


S-a menționat deja că încălcarea drepturilor lingvistice ale minorităților 
naţionale a fost invocată atunci cînd a fost nevoie de a justifica acțiunile separatiste 
din Transnistria. De asemenea, s-a menționat că deşi se pretinde că în Transnistria 
există 3 limbi de stat, de fapt, doar limba rusă deserveşte necesitățile administrative. 
Nici în autonomia Gagauz Yeri respectarea legislaţiei lingvistice nu depăşeşte nivelul 
declaraţiilor'€. De aceea, atîta timp cît volorile unei societăţi civile, cultura politică a 
cetățenilor, funcționarilor publici şi a liderilor de opinie nu au atins un anumit nivel 
este greu de vorbit despre respectarea prevederilor legii. 


Pentru a trece de la reglementari juridice la acțiuni practice este necesar să se 
ia în considerare legătura dintre drepturile culturale şi lingvistice ale minorităților şi 
valorile toleranţei, coexistenţei şi integrării. Aceste valori stau la baza conținutului 
esențial al drepturilor omului, adică respectul pentru valoarea fiinţelor umane. Este 
imposibil pentru un stat să fie absolut neutru în privinţa preferințelor sale culturale sau 
lingvistice. Toate guvernele trebuie să folosească cel puţin o limbă pentru a-şi 

desfăşura activitățile şi să comunice cu populația. Preferînd o limbă (sau limbi) 
oficială, națională ori dominantă, statul îi avantajează în acelaşi timp pe cei care 
vorbesc limba de stat. Realitatea în majoritatea ţărilor este că anumite părți ale 
populaţiei vorbesc limbi care diferă de limba (limbile) oficială sau dominantă aleasă 
de stat şi sînt într-un fel dezavantajate de alegerea guvernului. Se cunoaşte că în 
majoritatea cazurilor, încercărilor de eliminare a limbilor minoritare li s-au opus 
rezistență, în unele cazuri provocînd conflicte violente. Coexistenţa paşnică poate fi 
realizată respectîndu-se unele drepturi fundamentale care au un impact asupra 
intereselor etnice sau lingvistice. Aceasta este logica ce a fost respectată în dreptul 
internațional de la cel de al Doilea Război Mondial, cu acceptarea unei "încrederi în 
drepturile fundamentale ale omului, în demnitatea şi în valoarea persoanei umane” aşa 
cum se afirmă în preambulul Declarației Universale a Drepturilor Omului. 


Standardele internaționale ale drepturilor omului, ca de pildă non- 
discriminarea, libertatea de expresie şi religie şi altele, se bazează pe recunoaşterea şi 
respectarea diversității umane. Toleranța față de diferențele umane permite 
coexistența paşnică a oamenilor care provin din diverse medii etnice şi lingvistice. 
Dar trebuie să existe un echilibru între diferitele interese implicate, precum cele ale 
indivizilor care pot fi dezavantajaţi de preferinţele lingvistice ale unui guvern în 
privinţa oportunităţilor de angajare sau a consecinţelor educaţionale şi, în aceeaşi 
măsură, interesele legitime ale statului care se pot confrunta cu limitări practice ale 
asigurărilor de servicii în limbile minoritare, provenind dintr-o lipsă reală de resurse 
financiare sau umane. Găsirea unui echilibru poate şi trebuie să se bazeze pe 
principiile toleranţei, coexistenţei şi integrării. Integrarea nu înseamnă eliminarea 
diferențelor umane ci, mai curînd, luarea lor în consideraţie şi adoptarea lor în măsură 
posibilă şi practicabilă astfel încît indivizii să poată participa atît la viața comunității 
lingvistice şi culturale de care aparțin, cît şi la viaţa societăţii mai largi a statului ca 
întreg. Echilibrarea intereselor statului cu cele ale minorităţilor în probleme 
lingvistice nu înseamnă că un stat nu poate să adopte o limbă comună sau oficială. 
Înseamnă doar că minoritățile lingvistice trebuie să fie sprijinite atît cât este posibil în 
mod rezonabil, date fiind situația minorităţii şi condiţiile în cadrul statului. Aceasta 
este însăşi esența conceptului modern al drepturilor persoanelor aparţinînd 
minorităților. Bazîndu-se pe standardele internaţionale existente, experții independenți 
care au elaborat "Recomandările de la Oslo cu privire la drepturile lingvistice ale 
minorităților naţionale" (RO) evidenţiază - în scopul de a oferi repere strategice 
practice - exact elementele echilibrului şi integrării, după cum urmează: "Drepturile 
persoanelor aparținind minorităţilor naţionale de a-şi folosi limba (limbile) în cadru 
public şi privat, aşa cum au fost enunțate şi elaborate în recomandările de la Oslo cu 
privire la drepturile lingvistice ale minorităţilor naţionale, trebuie privite într-un 
context echilibrat de participare deplină în societatea majoritară. Recomandările nu 
îşi propun o atitudine izolaţionistă, ci una care încurajează echilibrul între dreptul 
persoanelor aparținind minorităţilor naţionale să-şi mențină şi să-şi dezvolte propria 
lor identitate, cultură şi limbă, şi necesitatea de a se asigura faptul că sînt capabile să 
se integreze în societatea majoritară ca membri deplini şi egali”. În legătură cu un 
subiect specific, în recomandarea 12 a RO, care se ocupă de viaţa economică şi cere 
un echilibru între dorinţa unor persoane particulare de a folosi o limbă minoritară în 
activităţile economice şi interesul statutului în asigurarea folosirii limbii oficiale şi 
dominante în domenii ca protecția muncitorilor şi consumatorilor. Indivizii sînt liberi 
să-şi folosească limba la alegere în activităţile economice particulare, dar guvernul 
poate să ceară şi folosirea limbii oficiale sau dominante. Libertatea de exprimare a 


individului şi interesele proprii ale statului (adică interesele "publice") se echilibrează 
astfel şi sînt respectate în mod rezonabil. Documente ca Declarația Naţiunilor Unite 
asupra drepturilor persoanelor aparținînd minorităţilor naţionale sau etnice, religioase 
sau lingvistice, Convenţia cadru pentru protecția minorităților naționale a Consiliului 
Europei, cît şi RO, sînt parte a unei tendinţe de creştere a înţelegerii şi respectului 
pentru drepturile omului care sînt ancorate în principiile toleranţei, coexistenţei şi 
integrării. În acest spirit trebuie să fie văzute drepturile minorităților lingvistice sau 
ale altor minorităţi: sînt măsuri destinate realizării echilibrului includerii şi armoniei, 
mai curînd decît a excluderii şi conflictului. Din acest punct de vedere apare 
întrebarea: Ar putea implementarea ideilor multiculturalismul oferi o perspectivă 
pentru armonia lingvistică din Republica Moldova? 


În luna octombrie 2001, Centrul Independent de Jurnalism (CIJ) a 
organizat la Chişinău o conferință internațională cu genericul “Multiculturalismul în 
societatea moldovenească”. Însăşi faptul că a fost organizată o conferință cu genericul 
respect demonstrează că soluţiile valabile în țările democratice ar putea fi aplicate şi 
în Republica Moldova. Totuşi, există impedimente în acest sens. În cadrul conferinţei 
s-a constatat că doar în perspectiva existenței unui liderism polite se poate vorbi 
despre aplicarea modelului multiculturalist în Republica Moldova. A fost 
simptomatică şi prezenţa ziariştilor din Transnistria şi Gagauz Yeri, care au vorbit 
despre susținerea benevolă şi unanimă a conducerii de la Tiraspol şi, respectiv, despre 
acceptarea tutelării adunărilor organizaţiilor neguvernamentale de către organele de 
securitate. Un alt factor important care face necesară examinarea fenomenului 
multiculturalismului este legat de intenția conducerii de vărf a Republicii Moldova de 
a promova “interesele naţionale ale ţării care sînt interese le întregului popor dar nu 
ale comunităţilor etnice minoritare”. 


În prezent fenomenului diversităţii este văzut în trei feluri. Mai întîi a este 
vorba despre o atitudine tolerantă. Această atitudine constă în libertatea acordată 
minorităților de a exista fără a fi discriminare atîta timp cît nu aduc prejudicii culturii 
majoritare. Această atitudine aduce cu sine restricționarea considerabilă a folosirii 
spaţiilor publice şi a mass mediei de către minorităţi. În acelaşi timp, ea însemna și 
finanţarea activităților minorităților din resursele proprii ale comunității - pe lîngă 
contribuţia acesteia, prin impozitare, la menținerea culturii generale. 


Există două tipuri de argumente în sprijinul toleranţei. În primul rînd, sînt 
argumentele principale de reglementare a constrîngerii: principiul daunei, de exemplu, 
stipulează că oamenii nu pot fi constrînşi decît cu scopul de a fi împiedicaţi să 
dăuneze altora, sau acela de a fi pedepsiţi pentru daunele cauzate. Al doilea tip de 
argumente apelează la necesitatea asigurării liniştii publice, armoniei sociale şi 
legitimării sistemului de guvernare, toate capabile de a fi amenințate de eventuale 
resentimente ale unei minorități împiedicate să-şi continue viața religioasă sau 
culturală'5. Din acest punct de vedere, putem observa că ambele principii ale 
toleranţei au fost încălcate atunci cînd Ministerul Învățămîntului a adopta hotărîrea 
privind introducerea studierii obligatorii din clasa a doua a limbii ruse în şcolile cu 
predarea în limba româna. De fapt, intoleranţa autorităților a avut un sens invers, 
adică limba unei minorităţi i s-a impus majorităţii. Este curios că efectul a fost acelaşi 
— protestele celor care s-au simţit afectaţi. 

Toleranţa a fost în cele din urmă suplimentată sau chiar înlocuită de o a doua 
strategie privind minoritățile - o politică bazată pe afirmarea dreptului individual de 
protecție împotriva discriminării naţionale, etnice, rasiale, religioase sau de altă 
natură. Drepturile la nedescriminare sînt extensiuni fireşti ale concepţiei clasice 
referitoare la drepturile constituționale civile şi politice. 


Drepturile de nedescriminare se extind mult dincolo de toleranță. Ele au 
consecințe care afectează modul de viață al majorităţii. Cea mai evidentă consecință 
este imposibilitatea de a exclude membrii unor comunităţi din şcoli, locuri de muncă, 
cartiere de locuit etc. De obicei, drepturile de nedescriminare sînt interpretate astfel 
încît fiecare comunitate să aibă posibilitatea controlului asupra anumitor instituții. 
Dar, într-un regim de coexistenţă, de nedescriminare serviciile publice, sistemul 
educaţional, precum şi sfera economică şi politică a unei ţări nu pot fi proprietăţi ale 
majorităţii, ci sînt un bun comun al tuturor cetățenilor ca indivizi. 


A treia metodă de abordare a problemei minorităților este afirmarea 
multiculturalismului. Ea se consideră a fi potrivită pentru societățile în care există 
mai multe comunităţi culturale stabile care doresc, şi sînt în măsură, să se perpetueze. 
Liberalismul politic susține valoarea controlului asupra propriei noastre vieţi, a 
libertăţii de a trăi conform deciziilor noastre succesive. Această abordare încearcă să 
găsească modalitățile - juridice sau sociale - de a elimina restricțiile care îngrădesc 
deciziile individuale, şi să înlăture obstacolele create de lipsa de educaţie, de sărăcie 
sau de acces la diferite surse. 


4. CAUZELE CONFLICTELOR ETNICE DIN SPAŢIUL POSTSOVIETIC. 
CAZUL REPUBLICII MOLDOVA. 


Conflictele din Republica Moldova nu reprezintă cazuri particulare. Faptul că 
un şir de conflicte etnice au avut loc pe întreg teritoriu al fostei URSS vorbeşte despre 
anumite cauze obiective ale acestora, despre o moştenire pe care noile state 
independente au primit-o din partea regimul comunist. Aceasta se referă şi la 
conflictele apărute în alte state multinaționale postcomuniste. Fosta Uniune Sovietică 
şi țările postsovietice au avut de trecut printr-un val dramatic de activism etnopolitic 
şi lupte intercomunitare în special de la sfîrşitul anilor 80 ai secolului trecut încoace. 
Astfel, conflictele etnice constituie una din caracteristicile modernităţii, dar ultimul 
deceniu a adus schimbări seismice în relațiile dintre diferite comunităţi din întreaga 
lume. Înțelegerea cauzelor, manifestărilor şi consecințelor conflictelor etnice a 
preocupat factorii politici de decizie şi opinia publică în perioada postsovietică, 
constituind o adevărată provocare pentru cercetătorii contemporani. De asemenea, 
înțelegerea acestor cauze este importantă şi pentru evitarea pe cît este posibil a 
speculațiilor politice. 


După prăbuşirea comunismului şi disoluția statelor multinaționale: URSS, 
Cehoslovaciei şi lugoslaviei au fost ridicate probleme fundamentale privind natura 
statului, suveranității, autonomiei, dreptului la autodeterminare, etc. Evident, aceste 
probleme erau văzute în mod diferit. Pentru noile state apărute imediat după 
dezintegrarea celor menționate mai sus principiul integrității teritoriale deținea 
superioritatea asupra dreptul la autodeterminare a minorităților. 


În ţările postsovietice, provocarea a fost dublată de faptul că tradiţia marxistă 
ortodoxă din ştiinţele sociale, predominantă în aceste țări la începutul perestroicii, s- 
au pomenit complet nepregătite să facă faţă chestiunilor ce țin de conflicte etnice care 
erau considerate drept ceva învechit şi aproape imposibil într-o societate de "socialism 
matur" şi "internaționalism triumfător” unde "chestiunea naționalităților” a fost 
rezolvată "odată şi pentru totdeauna”. În încercarea de a răspunde la imperativele 
problemelor etnice într-un context de schimbări socio-politice rapide şi profunde, 
cercetătorii trebuiau să abordeze un domeniu destul de nou, apelînd la instrumente 
teoretice noi, non-marxiste, pe care urmau să le aplice realităţilor postecomuniste'”. 


a) Varietăţi şi tipologii de conflicte în spaţiul postsovietic 


Orice conflict ce are loc în cadrul unei structuri sociale este calificat în diferite 
feluri. Atît fosta Uniune Sovietică, cît şi ţările postsovietice, au fost extrem de diverse 
din punct de vedere etnică. În conformitate cu unele estimări aproximative pe fostul 
teritoriu sovietic locuiau aproximativ 150 de grupuri etnice. Etniile neruseşti formau 
ceva mai mult de jumătate din populația URSS. Toate aceste popoare au fost 
încorporate într-un singur stat cu toate implicațiile geografice, culturale, economice şi 
religioase ale unei asemenea încorporări - diversitate fără precedent. De aceea, 
cercetătorii sînt de acord că ţările postsovietice, au cunoscut cîteva feluri diferite de 
conflicte etnice, multe dintre care cu adînci rădăcini istorice. Din acest punct de 
vedere pare a fi incorect să se considere că toate problemele etnice postsovietice ca 
unele ce implică aceleaşi consecinţe şi remedii. 


Această varietate de dispute etnice şi cauzele lor se reflectă în diferite tipologii de 
conflicte etnice. Una din tipologii, aproape evidentă de la sine, se bazează pe 
evidențierea naționalismelor de "matrioşkă” ce reflectă ierarhia unităţilor etno- 
teritoriale în cadrul fostei Uniuni Sovietice. Potrivit ei, pot fi identificate cîteva sfere 
principale de conflicte interetnice în URSS: 


- relaţiile dintre autorităţile unionale centrale şi republicile sovietice; 

- relaţiile dintre republicile sovietice; 

- relațiile dintre guvernul republicii unionale şi autonomiile etno-teritoriale din 
cadrul republicii unionale, precum şi cele dintre formaţiuni autonome din aceeaşi 


; x20 
republică” ; 


- statutul şi problemele minorităţilor etnice care nu aveau o formaţiune etno- 
teritorialăş 


- statutul şi problemele etniilor împărțite. 
Drept consecință, după disoluția URSS conflictele au evoluat şi poate fi propusă o 


altă tipologie pentru conflictele interetnice din Comunitatea Statelor Independente 
(CSI): 

- conflicte teritoriale asociate cu problema reunificării unor grupuri etnice separate; 


- conflicte provenind din dorința unei minorități etnice de a pretinde dreptul la 
autodeterminare prin crearea unui stat independent; 


- restaurarea drepturilor teritoriale ale grupurilor etnice ce au fost deportate cu forța; 


- conflictele ce au apărut ca rezultat al schimbărilor teritoriale arbitrare făcute în 
perioada sovietică; 


- conflictele asociate cu interese materiale ale elitelor conducătoare; 


- conflicte asociate cu factori de natură istorică, precondiționate de tradiții de luptă 
îndelungată pentru eliberare națională; 


- conflicte cauzate de prezența "popoarelor deportate" aflate pe teritoriul altor 
republici; 


- conflicte asociate cu discriminarea reală sau imaginară a populației ruseşti din 
statele postsovietice; 


- disputele lingvistice în care se îmbracă insatisfacțiile etno-politice şi pretențiile la 
un statul special ale grupurilor etnice. 


Unii experți consideră că inițierea şi escaladarea conflictelor etnice reprezintă, de 
fapt, rezultatele proceselor de autodeterminare națională din perioada "perestroicăi" şi 
direcționate spre stabilirea priorității drepturilor colective ale unui grup etnic în raport 
cu drepturile individuale. Factorii principali generatori de conflicte sînt legați de 
frustrările apărute în urma dezintegrării structurilor de stat vechi la toate nivelele, 
confruntarea dintre elitele regionale şi cele centrale, lupta dintre elitele etnice pentru 
funcții importante sub aspectul puterii, conflictul dintre forţele naționaliste şi cele 
comuniste sau neocomuniste, deghizarea şi conservarea regimurilor comuniste sub 
forma suveranității de stat (cazul Asiei centrale), consolidarea forțelor politice 
proimperiale şi absența unei strategii politice în toate taberele implicate în conflict. 


Au fost identificate şi tipuri principale de conflict interetnic care au avut loc pe 
teritoriul fostelor republici sovietice: 


- elitele politice noi atît cele ale națiunii titulare, cît şi cele ale minorităților, 
urmărindu-şi obiectivele, au canalizat nemulțumirea publicului spre alte grupuri 
etnice, făcîndu-le vinovate pentru problemele existente; 


- conflicte între naționalitatea titulară şi minorităţi etnice rusolingve care nu puteau 
sau nu doreau să se conformeze noilor realități lingvistice impuse de majoritate; 


- consecințele deportărilor popoarelor din perioada comunistă, sau conflicte pe 
parcursul reîntoarcerii proprietăţii sau revenirea la locurile natale; 


-  ostilități armate între elite politice noi şi elitele vechi care nu doreau să piardă 
influenţa economică şi politică în cadrul republicilor; 


- conflicte politice privind pretențiile de lărgire a statutului teritorial-administrativ 
al etniilor netitulare; 


- conflicte apărute din cauza teritoriilor disputate din punct de vedere istoric. 


b) Identificarea seturilor de cauze ce duc la conflicte interetnice 


Prăbuşirea regimului autoritar a făcut posibile conflicte după ce "capacul 
cazanului internaționalist" a fost ridicat de pe vechile uri şi resentimente etnice şi 
obidele cu greu reținute în tot acest timp au răbufnit cu forță. 


Trei largi seturi de cauze ale conflictelor interetnice în fosta URSS au fost 
identificate şi se discută pe larg: 1) generale, structurale şi sistemice; 2) cauze legate 
de moştenirea sovietică şi cea presovietică; 3) cauze ce rezultă din procesul de 
schimbare socio-politică rapidă, din reforma economică şi procesul de democratizare 
şi privatizare postcomunistă. 


Unii experți sînt de părerea că alcătuirea multietnică diversă şi 
instituționalizarea etnicității în însăşi structura constituțională a unităţilor etno- 
teritoriale ale URSS, legătura dintre etnicitate şi teritorialitate, ierarhia socio-politică 
şi culturală a grupurilor etnice şi istoria represiunilor şi altor moşteniri nerezolvate ale 
perioadei sovietice îngreunează deosebit de mult delimitarea hotarelor precise între 
conflictul socio-politic şi cel etnic în ţările postsovietice. Însă, orice confruntare 
deschisă cu substrat etnic are o trăsătură definitorie care conduce practic în mao 
iminent la transformarea conflictului în unul etnic. Teoriile sociale nu reuşesc să 
explice pe deplin acest fenomen. În ajutor le pot veni ştiinţele politice care pot explica 
mobilizarea politică ale elitelor etnice şi rolul fundamental pe care îl joacă elitele 
etnice în aceste procese. Mecanismele socio-psihologice joacă un rol important în 
înțelegerea declanşărilor conflictelor etnice. Teoriile de psihologie socială şi politică, 
în opinia unor cercetători, ar putea explica mobilizarea maselor, intensitatea emoțiilor 
participanţilor la conflict, forța dorinţei unui grup etnic dat de a obţine autonomie şi 
ataşamentul militanților etnici faţă de acțiuni violente. Percepția iraţională a 
pericolului de către grup, prejudecățile etnice împărtăşite în mod colectiv şi resimţirea 
adîncă a "nedreptăţii istorice" oferă potenţialul de mobilizare pentru a-l face pe om 
gata de orice acțiune în numele naţiunii sale. Legătura dintre explicaţiile sociale, 
psihologice şi politice poate fi găsită în chestiunea legitimităţii de grup. Această 
chestiune, la rîndul ei, este strîns legată de aspirațiile unui grup etnic dat de a-şi 
construi un stat propriu. Lupta pentru propria statalitate constituie nu numai un mijloc 
de asigurare a intereselor economice ale oamenilor, ci şi un scop în sine, pentru a 
consfinți statutul şi necesitatea, percepută ca fundamentală, de a se proteja de 
dominație străină, precum şi pentru a conserva ambianța fizică şi culturală a grupului 
dat. Am văzut deja că specificul dezvoltării relațiilor interetnice pe teritoriul fostei 
URSS rezidă în  coexistența a două sisteme etnice: una "centralizată" şi alta 
"dispersată". Principiul etnic care stătea la baza structurii de stat a URSS şi obținuse 
legitimitate în perioada sovietică, întruchipînd stratificarea etno-politică şi statutul 
inegal printre naționalitățile netitulare, este de o mare importanță în această privinţă. 
Examinînd rolul special al problemei legitimităţii de grup în declanşările de conflicte 
etnice, observăm cît de importantă este în acest context frica de a fi dominat şi 

subordonat altor grupuri etnice. Această frică devine chiar mai puternică decît 
interesele materiale. Acest lucru ar putea, se asemenea, explica relevanţa politică a 
simbolurilor legitimităţii de grup (conferirea statutului de stat teritoriului natal, limbii 
etc). Posesia şi afirmarea simbolurilor respective devin obiectul conflictului etnic. 
Cerinţele legate de ele diferă de interesele materiale cît priveşte redistribuirea 
bunurilor şi compromisul, dat fiind că cerințele sînt formulate în termeni bazaţi pe 
categorii morale şi emotive. Aceasta ar fi, după unii experți, principalul motiv care stă 
la baza iraționalităţii conflictelor etnice. 


Caracterul multietnic al populațiilor țărilor postsovietice şi moştenirea lăsată 
de politica naţională a URSS trebuie percepute ca un potenţial permanent de reducere 
a orice conflict social local la unul cu o dimensiune etnică. Această "etnicizare” a 
disputelor dintre grupuri oferă adesea fundalul necesar pretențiilor naționaliste şi le 
acutizează forma, dat fiind că este dificil să le negociezi. 


Pentru alți cercetători naționalismul a fost singurul mijloc eficient de obţinere 
a mobilizării masive, iar aceasta a rezultat într-o dezintegrare ireversibilă a regimului 
totalitar. Se consideră că refacerea imperiului rus sub forma URSS nu a permis - spre 
deosebire de țările europene occidentale - progresarea spre etapa de autodeterminare 
națională deplină. Acum fostele republici sovietice ajunse la etapa de dezvoltare în 
calitate de naţiuni independente se confruntă după cum s-a menţionat cu problemele 
moştenite. La această etapă conflictele etnice şi teritoriale par a fi inevitabile. 


c) Cazul Republicii Moldova 


Examinarea mai sus a tipologiilor şi cauzelor conflictelor din spaţiul post- 
sovietic arată că speculaţiile privind naționalismul moldovenesc/român ale liderilor 
separatişti sunt nefondate şi false. Este evident că însăşi sistemul comunist, sovietic, 
pe care separatiştii au dorit să-l salveze atunci cînd şi-au declarat independenţa față 
de Republica Sovietică Socialistă Moldovenească, a fost principalul generator de 
conflicte etnice. O examinare elementară a evoluției Mişcării de Renaştere Naţională 
ne sugerează că această mişcare a întîmpinat obstacole nejustificate şi chiar provocări 
care ulterior au condus la manifestări şi reacţii calificate a fi cu caracter extremist". 


Colapsul URSS, provocat de puciul din 19 august 1991, a fost, după toate 
aparențele, un eveniment neaşteptat şi şocant pentru marea majoritate a cetățenilor 
Republicii Moldova. În perioada anterioară puciului autoritățile moldoveneşti au 
preferat să promoveze o politică şovăitoare, lipsită de vreo strategie clară, reacționînd 
doar la impulsurile ce parveneau din exterior. La început aceste impulsuri veneau doar 
din centrul unional, apoi, după declararea independenței, au început să vină şi din 
partea organismelor internaționale. Spre exemplu, este de ajuns să ne amintim că 
declararea suveranității Republicii Moldova în 1990 s-a produs abia peste 2 săptămîni 
după ce Rusia şi-a declarat propria suveranitate. Aşa a fost şi în cazul declarării 
independenţei în 1991. Republica Moldova a făcut acest lucru cu trei zile mai tîrziu 
decît vecina imediată Ucraina. 

Şi după obţinerea independenței politica liderilor moldoveni a continuat să fie 
bazată pe reacţii la sfidările şi provocările parvenite din afară. Acest lucru se referă 
şi la sfidările din partea cazacilor şi voluntarilor veniți dni Rusia şi Ucraina pentru a 
susține regimul separatist. 


Recent a apărut un şir de lucrări şi memorii ale unor foşti înalți funcționari din 
structurile statale ale URSS şi ale PC în care se afirmă că imperiul sovietic s-a 
destrămat, în primul rînd, datorită luptei pentru putere din sînul nomenclaturii 
comuniste”. Abia acum se fac publice dezvăluirile precum că după destrămarea 
URSS se planifica aplicarea unui mecanism nou pentru angrenarea fostelor republici 
sovietice la Rusia. Acest mecanism trebuia să funcționeze prin structurile Comunităţii 
Statelor Independente (CSI). Însă, intenţiile Rusiei de a-şi restabili influenţa în fostele 
provincii sovietice comportau un nivel foarte înalt de risc legat de posibilitatea 
lunecării spre un deznodămînt sîngeros. Evenimentele ce avuseră loc la Tbilisi, 
Vilnus, etc. cînd s-a încercat stoparea dezmembrării URSS, confirmă faptul că 
temerile erau fondate. 


Peste o lună de zile de la semnarea documentelor de constituire a CSI la Alma- 
Ata a avut loc faimosul turneu al secretarului de stat al SUA, James Baker, care a 
vizitat pe rînd toate republicile ex-sovietice. Drept rezultat, aproximativ peste o lună, 
în ianuarie 1992, toate noile state independente au devenit membre ale CSCE. Încă 
peste o lună, în martie 1992, aceste state au devenit şi membre ale Organizaţii 
Naţiunilor Unite (ONU). Putem constata că aceasta a fost o excelentă acţiune 
diplomatică care a permis plasarea noilor state independente sub protecţia dreptului 
internațional, descurajînd, astfel, posibile atentate la independenţa lor din partea 
Rusiei. Ceva mai tîrziu, în toamna lui 1992, Republica Moldova şi alte state ale CSI 
au aderat la Fondul Monetar Internaţional (FMI) şi Banca Mondială (BM). Aceasta a 
devenit o altă acţiune de protecţie, de această dată de natură financiar-economică, 
pentru a îngrădi noile state independente de politica financiară promovată de 
guvernul lui Egor Gaidar. Această politică a supus unei lovituri teribile sistemele 
financiare ale fostelor republici sovietice odată cu punerea în acțiune a politicii de 
liberalizare a prețurilor fără vreo coordonare cu partenerii din comunitatea creată cu 
doar cîteva săptămîni în urmă. Cooperarea Republicii Moldova cu organizaţiile 
financiare internaționale a permis introducerea în noiembrie 1993 a valutei naţionale, 
care a salvat-o, într-un fel, de la colapsul financiar. 


Unul din funcţionarii de cel mai înalt nivel din Rusia, ministrul afacerilor 
externe, Andrei Kozîrev, considerat şi unul din cei mai liberali politicieni ruşi, a făcut 
în februarie 1994, imediat după lansarea de către NATO a programului “Parteneriatul 
pentru Pace” o declaraţie publică prin care insista că toate fostele republici sovietice 
fac parte din sfera de influență a Rusiei. Tot în aceeaşi perioadă consilierii 
preşedintelui Elţin au lansat în presă o serie de articole în care promovau idea că 
Rusia ar trebui să trateze fostele republici sovietice la fel cum prevedea renumita 
doctrină a preşedintelui american Monroe tratarea Americii Latine acum 180 de ani. 


Dar cel mai semnificativ impact asupra consolidării statalității şi stabilității 
politice l-a avut colaborarea Republicii Moldova cu Consiliul Europei (CE), mai ales 
datorită condiţiilor impuse de această instituție în ceea ce priveşte respectarea 

drepturilor omului şi dezvoltării instituțiilor democratice. Anume cooperarea cu CE a 
permis adoptarea în 1994 a unei constituţii democratice. Vom aminti că în 1999 — 
2000, CE a fost, de fapt, principalul mediator în conflictul constituțional dintre 
Preşedinţie şi Parlament. 


Începutul retragerii trupelor străine de pe teritoriul RM şi casarea 
armamentului rusesc sunt, de asemenea, efectele eforturilor internaţionale, realizate 
în cadrul summit-ului de la Istanbul, în noiembrie 1999. 


Vedem că dezvoltarea instituţiilor democratice, însăşi independenţa Republicii 
Moldova, precum şi a altor ţări post sovietice a fost obținută, pe de o parte, datorită 
evenimentelor dezintegratoare ce au fost generate în capitala fostei URSS, iar pe de 
altă parte, în pofida piedicilor pe care fosta metropolă le ridica în faţă fostelor 
republici unionale şi actualilor sateliți din CSI. 


Din cele expuse mai sus am putea concluziona că Republica Moldova este 
mai degrabă un produs al conjuncturii politice internaționale. Meritul Mişcării de 
Renaştere Naţională a fost că a asigurat într-o anumită măsură ireversibilitatea 
proceselor politice, principala forță motrice a cărora se aflau în capitala fostului 
imperiu sovietic, ci nu în mişcările naţionaliste aşa cum pretind liderii separatiştilor de 
la Tiraspol. 


De aceea, nu este întîmplător că, în ultimii 10 ani, funcţionari de stat de cel 
mai înalt nivel au lansat propuneri în vederea formulării unei idei naționale 
consolidatoare care ar justifica existenţa statului independent Republica Moldova. În 
caz contrar principalul garant al independenței RM va rămîne conjunctura politică, cu 
toate consecinţele previzibile şi imprevizibile ce reies din acest statut. 


e) Transnistria - unealtă de menţinerea a Republicii Moldova în sfera de 
influenţă a fostei metropole. 


Cînd vorbim despre soluționarea pe cale politică a conflictului transnistrean 
trebuie să luăm în consideraţie contextul politic extern şi intern, pe cel economic şi 
social în care se presupune a face acest lucru. Al doilea lucru care trebuie să fie luat 
în calcul este că acest context nu este unul stabil, ci, dimpotrivă, unul foarte labil 
datorită schimbării conjuncturi politice internaționale cum se întîmplă, spre exemplu, 
după atacurile teroriste din SUA şi formarea alianţei anti-teroriste. Un lucru este cert, 
experienţa celor 9 ani de reglementare (mai bine zis de înghețare a soluționării 
conflictului transnistrean), arată că orice schimbare în conjunctura politică nu aduce 
Chişinăului vreun avantaj, ci dimpotrivă doar dezavantaje, atîta timp cît autorităţile de 
la Chişinăul se comportă pasiv şi aşteaptă îngăduința garanților şi mediatorilor. Este 
adevărat că politică promovată de către preşedintele, Vladimir Voronin, anunţă o 
răsturnare de situaţie în sensul pozitiv. 


Reson d 'etre pentru regiunea separatistă 
Urmărind evoluţia conflict transnistrean de la originile sale şi pînă în prezent 


constatăm că argumentele care sunt aduse de liderii separatişti de la Tiraspol pentru a 
justifica existenţa regimului neconstituțional variază în dependenţă de conjunctură: 

1) la început (1989 — 1991) liderii de la Tiraspol invocau drept motiv pentru 
instaurarea regimului separatist conflictul etnic între comunitatea băştinaşă şi 
comunitatea rusolingvă din Republica Moldova. Însă aceste argumente au fost 
invocate pînă la un anumit moment cînd liderii separatişti au înţeles că această 
explicaţie nu este tocmai potrivită din simplul motiv că democratizarea şi deschiderea 
societății moldoveneşti pot uşor înlătura presupusa discriminare. În schimb, 
administraţia de la Tiraspol continuă practica de discriminare etnică față de populația 
moldovenească din regiune (exemple — interzicerea grafiei latine, persecuțiile 
împotriva şcolilor moldoveneşti, etc)”; 

2) după 1991 a urmat o altă explicație a principalului motiv pentru existenţa 
regimului — conflictul politic dintre Chişinău şi Tiraspol. Primul, adept al 
independenţei, iar al doilea, adept al păstrării URSS şi al sistemului comunist”. Acest 
argument s-a menţinut pînă la declanşarea violenţelor în conflictul puterilor din Rusia 
în octombrie 1993. După destrămarea URSS şi victoria preşedintelui Elţin în 
conflictul din 1993 şi acest argument a fost dat uitării. Dimpotrivă, în prezent, 
agenţiile oficiale din Transnistria aduc critici regimului comunist de la Chişinău; 

3) După conflictul puterilor din Rusia (1993) în care se bănuia că au fost 
implicați şi liderii separatişti, aceştia au invocat drept motiv principal pentru existența 
republicii separatiste — promovarea intereselor Rusiei în regiunea Balcanilor. Acest 
argument a fost util şi vehiculat atîta timp cît liderii de la Tiraspol se puteau erija în 
calitate de promotori unici ai intereselor Rusiei în regiune. Dar şi acest argument a 
fost ă calitate nu poate fi veşnică; 

4) În sfîrşit, după venirea comuniştilor moldoveni la putere (2001), pe unda 
declaraţii privind parteneriatul strategic cu Rusia şi chiar aderarea la Uniunea Rusia — 
Belarusi, rolul Transnistriei ca promotor unic al intereselor Rusiei în regiune, pe care 
liderii separatişti îl invocă drept motiv principal al existenţei regimului său, a scăzut. 
Evident, pe prim plan a apărut argumentul economic. Acum ei afirmă că Moldova 
este, practic, ruinată din punct de vedere economic, iar ei au reuşită să menţină şi 
chiar să dezvolte potențialul economic al regiunii. Apărarea intereselor economice ale 
poporului transnistrean împotriva atentatelor Republicii Moldova la proprietatea 
Transnistriei a devenit începînd cu 2001 principalul reson d'etre. 


Evoluţia argumentelor liderilor separatişti nu trebuie să mire. La întrebarea 
adresată istoricienilor şi liderilor separatişti în cadrul unor conferinţe cum e posibil ca 
după recensămîntul din 1989 care atesta în regiune locuitori moldoveni, ruşi, 
ucraineni etc., să apară doar peste un an “poporul transnistrean” cu drept la 
autodeterminare, aceştia răspund foarte serios că şi într-un an poate avea loc geneza 
unui popor care să se bucure de dreptul respectiv. 


Concluzia principală ar fi că reson d'etre pentru liderii separatişti a evoluat 
de la argumente care pot fi depăşite pe cale politică la argumente care invocă motive 
ce nu pot fi depăşite. Într-adevăr, tot felul de pretenţii referitoare la discriminare pot fi 
înlăturate, în schimb, promovarea intereselor geopolitice ale Rusie şi propriile interese 
economice camuflate sub pretextul apărării drepturile economice ale poporului 
transnistrean par a fi veşnice. 

Şi conducerea Moldovei (la început - Petru Lucinschi, iar apoi - Vladimir 
Voronin) a susținut că argumentul economic este, de fapt, unicul care stă la temelia 
existenței regimului separatist. Este vorba despre afaceri economice dubioase, 
contrabandă şi trafic ilegal de armament etc. 


După ce am discutat despre reson d'etre invocat de liderii separatişti este 
important să vedem care a fost contextul politic intern şi internaţional care 
influenţează soluționarea conflictului transnistrean . 


Contextul Intern 

Sondajele de opinie arată că cetățenii Republicii Moldova, practic, nu sunt 
interesați de evoluția problemei transnistrene. De aceea, cei trei preşedinţi ai 
Republicii Moldova puteau să-şi permită să facă în fiecare an promisiuni gen : pînă 
la finele anului curent problema transnistrea va fi rezolvată. Partidele politice din 
opoziție s-au limitat întotdeauna la critica acțiunilor guvernanţilor, dar n-au propus 
vreo odată soluţii originale. 


Problema transnistreană este totuşi una care are valență electorală. De aceea, 
ea reapare în viața politică mai ales înainte de alegeri. Politicienii moldoveni sunt 
convinşi că cheile soluționării problemei se află la Moscova. De aceea, promisiuni 
referitoare la soluționarea conflictului apar în platformele forțelor politice care se 
declară de orientare prorusească. Acesta a fost cea mai simplistă abordare a problemei 
şi îi izbăvea pe liderii moldoveni de a face şi alte eforturi. 


Spre exemplu, preşedintele Mircea Snegur a încercat să soluţioneze problema 
prin contacte directe cu preşedintele rus Boris Elţin. După înfrîngerea în conflictul 
armat în care au participat poliţiştii moldoveni şi forţele rebele separatiste susținute de 
armata 14 rusească, preşedintele Snegur a acceptat tot ce i s-a impus de către 
învingători în procesul de reglementare.  Reorientarea politică pro-națională a lui 
Mircea Snegur a fost determinată în mare măsură de eşecul său în soluționarea 
conflictului. Mai mult, mass media moldovenească pentru aşi promova candidaţii în 
alegeri i-a atribuit lui Mircea Snegur principala vină pentru declanşarea conflictului, 
deşi, se cunoştea foarte bine că vina lui Snegur a fost doar că s-a lăsat provocat. În 
schimb, efectul propagandistic anti-Snegur al presei moldoveneşti a fost inestimabil 
pentru propaganda separatistă. 


La rîndul său preşedintele Lucinschi a lăsat să se înțeleagă că relaţiile sale la 
Moscova pot contribui în mod cardinal la găsirea unei soluţiei. El a activat energic 
doar primul an după ce a devenit clar cît de greu va fi să facă față promisiunilor 
electorale din 1996. În mai ‘97 a fost semnat renumitul memorandum referitor la 
edificarea de către Republica Moldova şi Transnistria a “statului comun”. 
Semnificaţia “statului comun” este discutată deja de 5 ani. În schimb, sub paravanul 
negocierilor Transnistria a căpătat dreptul la activitate economică externă. De fapt, 
Transnistria nu are nevoie de ceva mai mult. 


Şi actualul preşedinte Vladimir Voronin este încrezut că politica sa declarată 
pro-rusească poate fi determinantă pentru soluţionarea conflictului”. Ne-o dovedeşte 
comportamentul şi declaraţiile sale. La fel ca şi adepții fostului preşedinte Petru 

Lucinschi, Vladimir Voronin şi Partidul comuniştilor pe care-l conduce au încercat să 
dea toată vina pentru declanşarea conflictului transnistrean pe ex-preşedintele Mircea 
Snegur şi pe naţionaliştii moldoveni/români. 


Ulterior preşedintele Voronin a fost nevoit să recunoască că a subestimat 
gravitatea conflictului şi a intereselor elitelor separatiste de la Tiraspol. Este interesant 
să observăm cum s-au desfăşurat principalele evenimente care au precedat înghețarea 
relațiilor dintre Chişinău şi Tiraspol înainte de realegerea lui Smirnov în calitate de 
preşedinte al Transnistriei pentru cel de al treilea mandat. 


În luna decembrie 2000, în timpul alegerilor prezidenţiale desfăşurate în 
Parlamentul Republicii Moldova, liderul fracțiunii comuniste de atunci şi actualul 
preşedinte al ţării, Vladimir Voronin, după o vizită fulger la Moscova, anunţa că 
deţine cheia soluționării conflictului transnistrean şi că soluţionarea se va produce 
prin schimbarea conducerii separatiste. 


După alegerea lui Vladimir Voronin în calitate de preşedinte al RM el a emis 
un decret prin care a trasat principalele obiective a căror atingere urma să apropie 
soluționarea definitivă a conflictului. 


La început, evenimentele se desfăşurau vertiginos, obținîndu-se eliberarea din 
detenție a parlamentarului, Ilie Ilaşcu, judecat de către instanţele neconstituţionale ale 
regimului separatist. Detaliile privind eliberarea lui Ilaşcu, făcute publice de către 
fostul ministru al afacerilor externe, Nicolae Cernomaz, se rezumau la efectul unui 
simplu sunet de telefon de la Moscova, făcut la rugămintea preşedintelui Voronin. 
Smirnov s-a supus atunci, însă a lăsat să se înţeleagă că nu-i convine să execute 
mecanic ordinele Moscovei, sugerate de către preşedintele Voronin. El a întreprins 
paşi concreți pentru a produce o răsturnare a situaţiei în favoarea sa, blocînd dialogul 
cu preşedintele Voronin. Bararea accesului preşedintelui moldovean la mănăstirea 
"Noul "Neamţ pentru dezamorsarea unui conflict generat de administrația separatistă 
şi introducerea paşapoartelor transnistrene au fost evenimente suficiente pentru ca 
Vladimir Voronin să declare că, de fapt, Smirnov este interesat în obstrucționarea 
procesului de negocieri şi că are la dispoziţie un şir de instrumente pentru a-l 
determina să negocieze productiv. 


Au urmat acțiunile preşedinţiei Voronin îndreptate spre convingerea 
alegătorilor transnistrăți să opteze în cadrul alegerilor prezidențiale pentru o altă 
candidatură decît cea a liderului separatist Smirnov . Dar, după cum era de aşteptat la 
alegerile din 9 decembrie 2001 a învins Smirnov. El a acumulat 85 la sută din voturi. 
Preşedintele Vladimir Voronin şi alte oficialități de la Chişinău au declarat cu cîteva 
săptămîni înainte de alegeri că le vor considera nelegitime. Era evident că după ce în 
anul 2000 Smirnov a iniţiat procedura de schimbare a constituției regiunii separatiste 
scopul lui era să devină preşedinte pe viață. 


În opinia experţilor alegeri prezidenţiale din regiune i-au oferit lui Smirnov o 
minunată posibilitate pentru a demonstra că se bucură de suportul populației din 
regiune. În condiţiile în care informaţiile despre afacerile dubioase ale conducerii din 
regiune şi ale familiei sale deveneau tot mai accesibile populaţiei, unica posibilitate 
pentru a-şi întoarce încrederea era să exploateze mentalitatea acesteia, deprinse să 

asocieze situația din regiune cu cea a unei cetăţi asediate de către răuvoitorii de la 
Chişinău. 


Introducerea noilor ştampile vamale începînd cu 1 septembrie 2001 ca urmare 
a aderării Republicii Moldova la Organizația Mondială a Comerţului, a fost calificată 
de administrația de la Tiraspol drept blocadă economică. Ea a întreprins eforturi 
diplomatice menite să alimenteze speranţele cetățenilor din Transnistria, precum că 
este posibil suportul extern şi că sub conducerea sa se poate ieşi eroic din blocada 
impusă de autoritățile de la Chişinău. Planul lui Smirnov a reuşit parțial. El a ştiut să 
sincronizeze cîteva acţiuni. În primul rînd, au fost instigaţi liderii de la Comrat să 
inițieze un presing din interior asupra Chişinăului, ameninţindu-l cu revenirea la 
acțiuni separatiste în cazul ignorării de către el a revendicărilor de federalizare sau 
chiar de confederalizare a Moldovei. Acţiunea respectivă a avut menirea să 
demonstreze cetăţenilor din Transnistria că acordurile cu Moldova nu pot aduce 
nimic bun, perpetuînd starea de conflict. În al doilea rînd, Smirnov a reuşit să fie 
primit de către preşedintele Belarus, Alexandr Lucaşenco, şi de către preşedintele 
ucrainean, Leonid Kucima, speculînd, astfel, recunoaşterea de facto pe plan 
internațional de către conducătorii statelor slave. Kucima chiar a contribuit la 
anihilarea preconizatelor efecte de pe urma introducerii ştampilelor vamale. 
Preşedintelui Voronin i-a reuşit în schimb să preîntîmpine susţinerea deschisă a lui 
Smirnov de către autoritățile de la Moscova. Dimpotrivă, este evident că semnarea 
Tratatului de bază de către preşedinţii Putin şi Voronin, precum şi difuzarea unor 
emisiuni anti-Smirnov de către televiziunea de stat din Rusia în ajunul alegerilor, 
trebuiau să demonstreze suportul influentelor cercuri politice ruseşti pentru Voronin 
în conflictul cu Smirnov. Analiştii politici ruşi n-au ascuns preţul pe care-l va avea de 
plătit Republica Moldova pentru această susținere. Este vorba despre acceptarea 
federalizării RM în baza a trei subiecți egali: Moldova, Transnistria şi Găgăuzia şi a 
acceptării protectoratului din partea Rusiei. 


Acum apare întrebarea: este oare preţul pe care se presupune că e gata să-l 
plătească Chişinăul unul adecvat beneficiilor la care se aşteaptă? După victoria lui 
Smirnov în alegeri acesta continuă să invoce imposibilitatea hotărîrii sorții aşa 
numitului popor transnistrean din care fac parte şi cei peste 60.000 de cetăţeni ai 
Rusiei fără a lua în consideraţie opinia acestuia. Strategia lui Voronin de a face o 
delimitare între Smirnov şi cetăţenii din regiune nu pare să aibă sens după ce peste 
80% l-au votat pe liderul separatist. Cu o săptămînă înainte de desfăşurarea alegerilor, 
ambasadorul rus la Chişinău a lăsat să se înțeleagă că nu există dubiu în privința 
cîştigării alegerilor de către Smirnov şi a reiterat, de fapt, spusele preşedintelui Putin 
care declarase că soluția pentru acest conflict poate fi găsită doar în formatul 
negocierilor celor 5 părți - Chişiunău, Tiraspol, Moscova, Kiev şi OSCE. 


Totuşi, procesul de negocieri se află într-o stare indecisă. Preşedintele 
Voronin a renunţat la un şir de propuneri de a continua dialogul, motivînd acest lucru 
prin dorința de a evita “dialogul de dragul dialogului” în urma căruia nu se rezolvă 
nimic. Dacă înainte de a deveni preşedinte şi imediat după ce a fost ales în funcţie, 
Vladimir Voronin, pleda împotriva internaționalizării conflictului transnistrean (au 
fost anulate întrunirile programate la Bratislava pentru începutul anului 2001, precum 
şi propunerile de a începe procesul de negocieri de la “zero”), apoi peste jumătate de 
an preşedintele şi-a schimbat radical părerea. El a procedat corect atunci cînd s-a 
hotărît să facă ordine în politica de export a statului, distrugînd mitul despre 

independența Transnistriei odată cu retragerea vechilor ştampile vamale. Al doilea 
efect pozitiv al activităţii preşedintelui Voronin este că el împinge liderii de la 
Tiraspol să scoată ei înşişi problema soluționării conflictului din cadrul intern în cel 
internaţional, apelînd la serviciile Rusiei şi Ucrainei, OSCE. În această situaţie el ar 
avea temeiul de a invita şi alți mediatori. A devenit clar că problema transnistreană 
este multidimensională. Politica preşedintelui Vladimir Voronin a scos în evidenţă, de 
asemenea, că regimul separatist n-ar fi putut exista fără un suport din partea unor elite 
politice şi economice de la Chişinău. 


Contextul Extern 

Mediatorii şi principalii garanți ai procesului de negocieri dintre Republica 
Moldova şi Transnistria sunt Rusia şi Ucraina, reprezentanţii cărora au aplicat 
semnăturile pe memorandumul din 8 mai 1997. Administraţiile ambelor țări afirmă că 
susțin suveranitatea şi integritatea teritorială a RM, însă în parlamentele ambelor țări 
există puternice forţe care au susţinut regimul separatist de la Tiraspol în mod fățiș“. 
Numeroasele decizii ale Dumei de Stat a Rusiei sunt o dovadă în acest sens. 
Separarea democratică a puterilor în țările garante serveşte drept minunat prilej 
pentru administraţiile acestor ţări să afirme una şi să facă cu totul alta. Sigur, 
administraţiile acestor ţări nu vor merge la un conflict cu branşele legislative de 
dragul reglementării problemelor teritoriale a RM. Mai mult, opinia publică din ţările 
garante simpatizează regimul separatist, din simplul motiv că în perioada de tranziție 
comuniştii internaționalişti susținuți masiv în aceste ţări au devenit patrioți 
naționaliști. În plus, trebuie să se ia în calcul că liderii ţărilor garante nu vor supune 
riscului propriile raitinguri politice de dragul RM. Aceste lucruri pot arăta că 
principalii garanți şi mediatori nu pot fi în principiu imparțiali, mai ales că liderii 
separatişti invocă în permanență argumentul că Transnistria ar fi “pămînt rusesc sau 
slav” în dependență din partea cui aşteaptă suport (Rusia sau Ucraina). Cum poate 
spera Moldova că conflictul poate fi soluționat echitabil fără internaționalizarea lui 
rămîne de văzut. În plus, principalii mediatori şi garanţi ai soluționării conflictului nu 
ascund că au interese în zona respectivă şi că reglementarea conflictului o văd prin 
prisma acestor interese, lucru care favorizează regimul separatist. 


Pentru Ucraina implicarea în soluționarea conflictului transnistrean este o 
posibilitate pentru a se afirma ca putere regională care este luată în calcul atunci cînd 
se hotărăsc probleme de importanță majoră. Totuşi, Ucraina a avut un comportament 
foarte duplicitar, fapt care l-a făcut pe preşedintele Voronin să anunțe public că va 
cere suportul comunităţii internaționale pentru a exercita presiuni politice asupra 
conducerii Ucrainei care favorizează exportul de contrabandă din regiunea separatistă. 


Pentru cercurile naționaliste din Rusia impunerea viziunii lor şi promovarea 
propriilor interese în rezolvarea conflictului este importantă fiindcă Republica 
Moldova rămîne unica ţară din lume asupra căreia Rusia a putut repurta victorii 
militare şi diplomatice în ultimii ani după implicarea în războiul din Afganistan 1979. 
Nici chiar războiul cecen n-a putut fi cîştigat în cele două campanii din 1994 şi 1999. 
Nu este exclus că posibilitatea de a obține victorii asupra Republicii Moldova este 
pentru aceste forţe unica posibilitate de mîngîere a orgoliilor”. 

Cît priveşte OSCE, reprezentanţii acestei organizații au păstrat neutralitatea pe 
parcursul ultimilor 9 ani, avînd misiunea să susţină procesul de negocieri. 


S-a arătat că după blocarea procesului de negocieri în august 2001, conducerea 
Republicii Moldova a schimbat în mod cardinal abordarea problemei soluționării 
conflictului. Preşedintele țării, Vladimir Voronin, a declarat că nu mai poate participa 
la negocieri de dragul negocierilor şi că acestea trebuie să fie purtate de experți care 
urmează să identifice problemele ce statu în calea elaborării proiectului statutului 
Transnistriei în cadrul republicii Moldova. Din acest punct de vedere procesul de 
soluționare a conflictului ar trebui să treacă prin cîteva faze: 

1) relansarea procesului de negocieri, 

2) ajungerea la un numitor comun a conducerii de la Chişinău şi a administraţiei de 
la Tiraspol în ceea ce priveşte semnificația noțiunii de “stat comun” fixată în 
memorandumul din 1997, sau găsirea unei altei formule. Probabil, la această etapă 
ar trebuie să fie discutate în paralel şi problemele economice. Este evident că 
liderii separatişti vor pretinde că deblocarea relațiilor economice este cea mai 
bună dovadă a intenţiilor Chişinăului. Însă experienţa celor 9 ani de dialog steril a 
demonstrat că odată cu deblocarea relațiilor economice procesul politic intră în 
impas. De aceea, dacă Chişinău va merge pe această cale, atunci cel puţin în 
documentele pe care le va semna ar trebui să fie stipulate “termenele de 
prescripţie” pentru procesul politic. Dacă în termenele prevăzute procesul politic 
nu va demara, atunci deblocarea negocierilor ulterioare ar trebui să înceapă cu 
stabilirea statutului juridic, iar apoi cu deblocarea economică. 

3) negocierile propriu zise referitoare la structura instituţiilor pretinsului stat comun. 
Se cunoaşte că liderii separatişti văd statul comun ca o entitate similară cu cea ce 
s-a născut în procesul de negocieri de la Daton pentru Bosnia-Herzegovina. }n 
ultima vreme este invocat exemplul relaţiilor dintre Serbia şi Muntenegru îun 
cadrul Iugoslaviei. 


Dar cum li-ar conveni de fapt liderilor de la Tiraspol să fie soluționat 
conflictul? Nu este un secret că pentru actualii lideri de la Tiraspol statalitatea acestei 
regiuni este necesară pentru supraviețuirea lor politică. Chiar dacă aceştia pretind că 
regiunea are Constituţie experiența a demonstrat că pentru elitele de acolo nu prezintă 
vreo problemă de a introduce modificările necesare pentru a-şi prelungi aflarea la 
putere. De aceea, liderii respectivi, care practic nu s-au schimbat în ultimii 12 ani, au 
fost consecvenţi de la bun început în promovarea propriile interese. După 1992 au 
existat 2 principii de bază pentru negocierile cu autorităţile moldoveneşti: 

1) părțile aflate în conflict trebuie să reiasă din situația creată deja, adică Chişinăul 
trebuie să ea în calcul că Transnistria s-a afirmat de facto ca stat, chiar dacă acesta 
nu este recunoscut de jure. 

2) părțile negociatoare sunt egale. 


În ultimii zece ani Tiraspolul a acceptat să negocieze cu Chişinăul de pe 
aceste poziţii , acceptînd drept un posibil compromis doar posibilitatea formării unei 
confederaţii în baza unui acord bilateral între părți cu oferirea de garanții de 
securitate. 


Poate oare exista un compromis? 


Pănă în prezent o soluţie de compromis a fost propusă doar în raportul OSCE 
#13 din 13 noiembrie 1993. Raportul misiunii OSCE se referea la un statut special 

pentru regiunea transnistreană în care competențele Chişinăului şi Tiraspuluilui au 
fost foarte minuţios separate. Autoritățile separatiste au respins acel proiect. Liderii 
separatişti au continuat să insiste asupra edificării propriului stat. În acest sens ei au 
organizat la 24 decembrie 1995 un plebiscit în cadrul căruia au adoptat Constituţia 
Transnistriei pe care au modificat-o la 30 iunie 2000. Ei pretind că acest document a 
fost adoptat în conformitate cu Declarația cu privire la principiile dreptului 
internațional din 24.12.1970 şi Convenţia de la Haaga cu privire la soluționarea 
paşnică a conflictelor din 5.10.1907. Fostul reprezentant al Rusiei, desemnat de către 
preşedintele, Vladimir Putin, pentru a reprezenta Rusia în procesul de negocieri, 
Evghenii Primacov, autorul noţiunii de stat comun, a propus idea soluţiei de 
compromis -  federalizarea/confederalizarea Republicii Moldova. Formula lui 
Primacov se reducea la expresia - nici Transnistria independentă, nici Moldova 
unitară. Judecînd după textul decretului din mai 2001 a preşedintelui Voronin prin 
care acesta a făcut soluționarea problemei transnistrene o prioritate a politicii sale, în 
care se vorbeşte de caracterul independent şi suveran al statului moldovenesc şi nu se 
pomeneşte caracterul unitar, precum şi afirmaţia preşedintelui cu ocazia zilei 
independenţei Republicii Moldova, la 27 august 2001, că problema va fi soluționat 
într-un fel sau altul %, varianta  federalizării poate fi privită ca o soluţie de 
compromis. Însă noul coordonator pentru reglementare conflictului din partea Rusiei, 
Veaceslav Trubnicov, care l-a înlocuit pe Primacov afirma că preşedintele Putuin a 
rămas nesatisfăcut de lucrul comisiei lui Primacov şi aceasta a fost dizolvată. De 
asemenea, de lucrul comisiei lui Primacov s-au arătat foarte nemulţumiţi şi liderii 
separatişti de la Tiraspol. Veaceslav Trubnicov insista că partea rusă vede 
soluționarea conflictului prin recunoaşterea egalității părților şi reieşirea din situația 
creatîă deja, adică din existenţa de facto a Trasnsnistriei, exact ceea ce doresc liderii 
separatişti. 


Pentru autoritățile de la Chişinău o soluționarea a conflictului în baza 
principiilor propuse de separatiști şi susținute de Rusia ar însemna mai mult decît 
recunoaşterea independenţei Transnistriei. O astfel de soluționare ar însemna 
recunoaşterea independenţei Transnistrie şi asigurarea, de fapt, a dreptului acesteia de 
a se amesteca în treburile interne ale Moldovei, ceea ce li-ar conveni actualilor lideri 
separatişti în calitatea lor declarată de reprezentanți ai intereselor Rusiei în regiunea 
Balcanilor. Luînd în considerație forţa militară şi economică a Transnistriei, precum 
şi regimul autoritar instaurat acolo, iar în plus parteneriatul strategic stabilit cu 
Comratul, devine clar că o astfel de soluționare ar putea deveni un izvor de 
instabilitate. Dacă am admite că Chişinăul acceptă această variantă atunci o nouă 
reformă constituțională ar fi iminentă. Primul lucru pe care ar trebui să fie luat în 
calcul este cel referitor la structura organelor de ocrotire a normelor de drept, mai 
ales a celor de justiție în perioada de tranziţie, cînd va trebui să fi determinată 
arhitectura noilor instituţii ale statului comun. 


f) Recidivele conflictului găgăuz 


La începutul anului 2002 situaţia politică s-a agravat şi în autonomia găgăuză. 
Comportamentul liderilor autonomiei găgăuze a căpătat un caracter mai provocator 
după înrăutățirea relațiilor dintre Cişinău şi Tiraspol în 2001. Au existat cel puţine 2 
motive pentru acesta. În primul rînd au existat toate semnele că liderii găgăuzi au fost 

instigați de către separatiştii de la Tiraspol pentru a se comporta astfel, acest lucru este 
confirmat de reprezentanţii instituţiilor oficiale ale statului”. Că lucrurile stau anume 
aşa ne-o demonstrează acțiunea deputaţilor din majoritatea parlamentară care au 
vizitat localităţile găgăuze în toamna anului 2001. Reacţiile oficialilor găgăuzi au fost 
pe de a dreptul uluitoare. Declaraţiile lor precum că nu vor mai permite deputaților 
de la Chişinău să vină fără permisiunea autorităților găgăuze în regiune sunt practic 
incalificabile. Membrii Parlamentului Republicii Moldova sunt deputaţi ai întregului 
popor şi nu este clar ce fel de permisiune şi cui ar trebuie ei să ceară? 


În al doilea rînd, autorităţile de la Chişinău au avut inteligenţa să reacționeze 

calm sau să nu reacționeze deloc la unele acţiuni ostentativ provocatoare privind: 

1) revenirea la declaraţia de independenţă din 19 august 1990”. 

2) stoparea acţiunii legislației naționale pe teritoriul autonomiei; 

3) hotărîrea Adunării Populare găgăuze de a ignora sărbătorirea sărbătorii naţionale a 
Republicii Moldova “Limba noastră”; 

4) sărbătorirea în mod ostentativ a aniversării proclamării independenței găgăuze la 
19 august; 

5) ignorarea la fel de ostentativă de a sărbători aniversarea oferirii statutului oficial 
autonomiei găgăuze la 24 decembrie 1994. 


Motivul invocat al radicalizării atitudinilor liderilor găgăuzi în relațiile cu 
Chişinăul a fost că autorităţile centrale nu şi-au onorat obligaţiunile faţă de autonomia 
găgăuză după adoptarea legii respective în 1994. Pentru experți a fost o mare 
curiozitate să afle că există pretenții ca o lege organică să aibă supremație asupra 
Constituţiei, dar aceste pretenții sunt justificate de liderii găgăuzi prin faptul că 
statutul regiunii a fost negociat într-un anumit context politic care presupunea 
supremaţia “politicului” asupra “legalului”. Adică, acceptînd statutul de autonomie ei 
au dat crezare autorităților de la Chişinău care nu li-au îndreptăţit aşteptările şi de 
aceea îşi rezervă dreptul de a înainta revendicări pînă la detaşarea de RM. Acest gen 
de argumentare poate fi auzit la conferințele la care participă liderii găgăuzi şi el nu 
are nevoie de comentarii. 


Ar trebui să li se dea parțial dreptate liderilor găgăuzi. Autorităţile de la 
Chişinău s-au angajat benevol în jocuri politice cu autorităţile de la Comrat. În 
februarie 2001 membrii Adunării Populare a Gagauz Yeri au semnat împreună cu 
candidații comunişti pentru alegerea Parlamentului un acord privind susținerea 
programului Partidului Comuniştilor în schimbul suportului cerințelor liderilor 
găgăuzi privind modificarea legislației Republicii Moldova. Este o practică 
incalificabilă, dar liderii găgăuzi au invocat faptul că ei şi-au onorat obligațiunile şi 
cer ca deputații comunişti să-şi plătească polițele. 


De fapt, deputații comunişti ar putea cu acelaşi succes să le demonstreze 
liderilor găgăuzi că aceştia nu şi-au onorat obligațiunile şi că nu au nici un fel de 
obligații faţă de ei. Comuniştii moldoveni aveu şi fără acorduri un electorat stabil în 
regiunea găgăuză şi nu avea nici un sens încheierea unui acord pentru a-şi îmbunătăți 
performanțele. Or, în cadrul alegerilor din 25 februarie 2001 acordul nu li-a ajutat la 

nimic. La alegerile din 1998, cînd n-a existat nici un acord cu liderii găgăuzi, Partidul 
comuniştilor a acumulat 47.444 de voturi în regiunea găgăuză, pe cînd în 2001, după 
semnarea acordului cu liderii găgăuzi, partidul de guvernămînt a acumulat doar 
43.770 de voturi. Şi aceste rezultate s-au realizat pe fundalul unei participări a 
alegătorilor găgăuzi cu 10% sub media pe ţară. Astfel, pentru a fi corecţi liderii 
găgăuzi n-ar trebui să lege obţinerea majorităţii absolute de către comunişti cu 
suportul lor, mai cu seamă că Partidul comuniştilor a promovat în Parlament 6 
deputaţi de origine găguză, ceea ce depăşeşte 1,5 ori ponderea etnică a cetăţenilor 
găgăuzi. Comuniştii ar fi obținut chiar şi majoritatea constituțională fără voturile 
cetățenilor găgăuzi. Menţionarea acestor lucruri ar fi putut fi omisă dacă liderii 
găgăuzi nu l-ar fi invocat în adresarea lor către Preşedintele şi Parlamentul Republicii 
Moldova din 31 iulie 2001”. Exemplele de mai sus sunt mai degrabă simple exerciţii 
menite să demonstreze nivelul şi fundalul pe care se construiesc relațiilor dintre 
Chişinău şi Comrat. Este curios şi semnificativ că liderii găgăuzi care pe parcursul 
întregului an şi-au afişat parteneriatul strategic cu separatiştii de la Tiraspol, într-un 
moment de criză s-au adresat după ajutor Consiliului Europei, invocînd necesitatea 
respectării cu strictețe a normelor democratice şi Constituţiei Republicii Moldova. 
Ajutorul Consiliului Europei a fost prompt şi eficient. 


Criza găgăuză de la începutul anului 2002 scoate în evidenţă necesitatea de a 
înțeleage la ce serveşte o autonomie? Găgăuzii au obținut statutul de autonomie 
bazîndu-se pe criteriul etnic. S-ar părea că acesta ar trebui să satisfacă în mod plenar 
aspiraţiile de renaştere spirituală. Este adevărat că pentru realizarea drepturilor la 
autonomie este necesară existența unui potențial economic şi în această direcție ar 
trebui să şie concentrate eforturile. Nu este vina populației din regiune că potențialul 
economic a fost concentrat în alte regiuni ale țării. Ar fi corect ca regiunea găgăuză să 
beneficieze de pe urma aplicării corecte a principiului subsidiarităţii. Dar acest lucru 
trebuie să se facă în baza unor reguli general recunoscute şi acceptabile. Or, liderii 
găgăuzi pretind la exclusivism, la un statut privilegiat. Se pare că pentru ei este 
absolut necesar ca să se deosebească cu orice preţ de alte regiuni ale ţării care 
activează în baza principiilor autonomiei locale. În acest sens sunt curioase 
întrebările pe care le ridică liderii găgăuzi atunci cînd se vorbeşte despre relaţiile 
economice şi financiare cu centrul — şi atunci cu ce ne deosebim noi de un judeţ 
ordinar? Deosebirile există. În primul rînd autonomia găgăuză este creată pe principii 
etnice. În al doilea rînd, potenţialul economic al regiunii găgăuze nu este mai 
dezvoltat decît cel al altor regiuni, cu excepția judeţului Taraclia. Atunci, de unde 
pretenţii pentru un tratament privilegiat? 


Evoluţiile din ultima vreme scot în evidență că problemele etnice pot fi 
reanimate din nou pentru a fi folosite în scopuri politice. Din acest punct de vedere 
este necesar ca experienţa ultimilor 10 ani de soluţionare a conflictelor să fie luată în 
considerație şi că această experienţă ar putea fi rezumată în felul următor: 

1) Timp de 10 ani cît conflictul a fost mediat de către Federaţia Rusă nu s-a putut 
asigura soluționarea lui, dimpotrivă forțe politice serioase din această ţară au 
acordat sprijin separatismului transnistrean; 

2) Principalii mediatori Federaţia Rusă şi Ucraina s-au arătat a fi părtinitori; 

3) E nevoie de a internaţionaliza şi în continuare procesul de soluţionare a 
conflictului. S-a făcut observată eficiența apelării către SUA şi UE în situaţii cînd 

Ucraina a încercat să sprijine Transnistria prin permisiunea efectuării procedurilor 
vamale în baza ştampilelor anulate de către Republica Moldova în august 2001; 

4) Înaite de a accepta o soluţie sau alta este nevoie de a aplica doar acele practici care 
şi-au arătat utilitatea în condiţii similare cu cele cu care se confruntă Republica 
Moldova; 

5) Abordarea soluționării conflictelor cu caracter politic sau etnic ar trebui să se facă 
în contextul proceselor ce se desfăşoară în spaţiul european. 


5. ROLUL  COMUNITPĂȚII INTERNAȚIONALE ÎN MEDIEREA 
CONFLICTELOR INTERETNICE 


Cercetătorii care studiază cauzele şi efectelor conflictelor etnice au căutat, de 
obicei, răspunsuri la trei întrebări majore: Ce condiţii politice îi determină pe oameni 
să recurgă la violență? Ce condiţii le permit oamenilor să-şi soluţioneze conflictele în 
mod paşnic? Care este rolul comunității internaţionale atunci cînd relațiile dintre 
diferite grupuri etnice devin violente şi scapă de sub control? Cercetători, au dezvoltat 
teorii referitoare la conflictele etnice şi instituțiile politice care ar putea contribui la 
soluționarea conflictului şi preîntîmpinarea violenței. Au fost deduse principii din 
studiile privind conflictele trecute şi cele în desfăşurare. Concluziile experților au fost 
prezentate factorilor de decizie, politicienilor, sperînd că principiile vor fi de un real 
folos în elaborarea politicilor publice şi celor privitoare la relațiile interetnice. 


În societăţile care sînt profund divizate, unde frica şi ignoranța adesea sînt 
forțele motrice ale conflictului etnic, oamenii tind să se identifice ei înşişi prin grupul 
lor etnic, considerîndu-l drept o caracteristică definitorie ireductibilă a societăţii. 
Asemenea societăți foarte uşor pot deveni prada violenţei etnice atunci cînd există 
inegalitate între grupuri etnice şi discriminare a uneia sau mai multora din ele, şi cînd 
discriminarea este aprobată prin politici publice. De aceea, se consideră că pentru a 
preveni violenţa instituţiile politice trebuie să le permită grupurilor etnice să participe 
la procesul politic şi să apere drepturile omului. Numai atunci grupurile etnice nu se 
vor teme de viitor şi se vor simţi “în rînd cu lumea” într-o asemenea societate. 


Accesul cetățenilor la funcții publice, efectuat după formule cuvenite, poate 
încuraja spiritul moderat şi descuraja extremismul. Aceasta s-ar putea întemeia pe 
chiar interesul politicienilor. Ei vor face orice pentru a fi realeşi. Se consideră că 
împărțirea puterii ar putea începe ca o mişcare profundă a societății de înstrăinare de 
etnicitate ca cel mai puternic identificator. Coaliţiile se pot forma după criterii etnice 
la început, dar ideologia sau alți factori pot deveni mai importanți cu timpul decît 
simpla apartenenţă la un anumit grup etnic. Oamenii simpli au sentimente puternice în 
legătură cu ideologia sau clasa lor, dar ei, de regulă, nu sînt înclinați să meargă pînă la 
autosacrificare ca persoanele care manifestă extremism. De aceea este important să se 
ştie exact în ce condiții împărțirea puterii poate avea succes şi comunitatea 
internațională să susțină o astfel de măsură. 


Atît liderii societăților care sînt puternic divizate după criterii etnice, cît şi 
comunitatea internațională, încearcă să prevină conflictele etnice violente, însă 
prescripțiile universale nu sînt posibile, pentru că fiecare situație este deosebită. 
Putem vorbi doar de opțiuni şi posibilitatea aplicării lor. 

Este o părere unanimă că în pofida proliferării noilor națiuni după Războiul 
Rece, majoritatea grupurilor etnice care luptă pentru autodeterminare în state suverane 
nu-și vor vedea visurile realizate. În mod ideal, cerințele de autodeterminare ar trebui 
să fie adaptate la cadrul democratic în statele existente. O asemenea adaptare este 
considerată a fi un drept uman de bază. Numeroase conflicte etnice nu încep prin 
cereri de suveranitate teritorială în cazul în care plîngerile şi doleanțele minorităţilor 
etnice sînt abordate cu atenţia cuvenită de la bun început. În caz contrar, ele 
degenerează inevitabil în mişcări de secesiune. Împărţirea puterii — practici şi instituţii 
ce rezultă din coaliții largi de guvernare care includ reprezentanții tuturor grupurilor 
etnice majore poate contribui la menţinerea şi viabilitatea statelor polietnice oferind 
grupurilor etnice posibilități de autodeterminare şi dezvoltare în cadrul statului 
respectiv. 


Trebuie să menţionăm că în Republica Moldova idea împărțirii puterii a 
existat de la bun început. Dar au existat şi mai există impedimente în realizarea 
acestei idei. Astfel, Legea organică nr. 382-XV Cu privire la drepturile persoanelor 
aparținind minorităţilor naţionale şi la statutul juridic al organizaţiilor lor prevede 
distribuirea proporțională a posturilor publice pentru reprezentanţii tuturor 
naționalităților, dar ea nu stipulează necesitatea ca toți reprezentanții minorităților să 
cunoască şi limba de stat. Se cunoaşte că în ultimii 10 ani reprezentanții minorității 
găgăuze, spre exemplu, au fost promovați în organele de conducere în proporție de 
1,5 — 2 mai mare decît ponderea populației respective, dar în pofida acestui fapt liderii 
găgăuzi continuă să înainteze cereri de a fi reprezentați în Parlament în proporție ce 
depăşeşte de 4 ori! (15 mandate) ponderea acestei etnii. Putem concluziona că în 
Republica Moldova problemele etnice au un caracter invers — minoritățile au de jure 
toate drepturile pentru a participa la guvernare, iar reprezentarea lor depăşeşte uneori 
rata proporționalității, iar unicul impediment este necunoaşterea limbii de stat. 


Cu toate că împărțirea puterii se bazează pe procese interne, comunitatea 
internațională a promovat-o adesea ca răspuns la conflictele etnice, cînd cu succes, 
cînd fără. Înainte de a aplica şi promova împărţirea puterii într-o ţară anume este 
important să se cunoască: 

1) rădăcinile conflictului etnic; 

2) modalitățile de a introduce principiile democratice de guvernare într-o societate 
profund divizată după criterii etnice; 

3) tipurile de practici de reglementare a conflictelor; 

4) contribuţia împărțirii puterii la procesul de pace. 


a) Conflicte etnice: abordări şi modele 


Există abordări în conformitate cu care conflictul etnic este considerat fie 
primordial şi înnăscut, fie instrumental şi (cel puţin parțial) construit în mod social. 
Măsura în care analiştii percep etnicitatea ca ceva neschimbător şi înnăscut în raport 
cu etnicitatea construită social sau manipulată de către lideri politici influenţează 
opiniile despre tipurile de instituţii şi practici care pot ameliora cel mai bine asemenea 
conflicte. Un factor substanţial este dacă grupurile etnice se amenință unele pe altele 
din simplul motiv că sînt diferite, sau dacă ele iau în consideraţie motive pragmatice 
pentru a se comporta astfel. Percepţiile diferențelor pragmatice sînt deschise modului 
de soluționare paşnică a conflictului. 

Gravitatea conflictelor etnice depinde în mare parte de natura relațiilor. De 
exemplu, dacă diferenţele socio-economice şi de identitate se întrepătrund. Un alt 
important factor care poate determina gradul de gravitate a conflictelor etnice este 
rolul statului însuşi: se află el de-asupra conflictelor şi încearcă să le medieze şi 
tempereze, sau un grup anume “posedă” statul şi-i foloseşte pîrghiile de putere în 
detrimentul altor grupuri. Acesta este, într-o oarecare măsură, şi cazul Republicii 
Moldova, unde situaţia este una alternantă. Ne amintim că reprezentanţilor Partidului 
Popular Creştin Democrat li s-a refuzat postul de ministru de stat din simplul motiv că 
erau bănuiți ca ar avea simpatii pro-romaneşti. 


O caracteristică a tuturor conflictelor etnice, care trece ca un fir roşu prin ele, 
este rolul liderilor grupurilor etnice care se pronunță pentru discriminare şi 
mobilizează membrii grupului împotriva inamicilor. Anume liderii grupurilor 
extremiste, de obicei, afirmă că negocierile pentru găsirea soluţiilor şi abordarea 
“rezonabilă” a problemei sînt o cursă şi trădare a intereselor. În acest sens, invocarea 
de către liderii separatişti de la Tiraspol a necesității păstrării independenței 
regimului separatist se bazează pe presupusa eşuarea a autonomiei găgăuze, care ar fi 
fost subminată de autoritățile de la Chişinău. 


Conflictele etnice se pot intensifica, sau diminua în intensitate în mod 
alternant. Escaladarea are loc atunci cînd condițiile de tensiuni etnice se combină cu 
anumite evenimente “catalizatoare”. O modalitate folositoare de conceptualizare a 
mişcării înspre o soluţionare paşnică a conflictului etnic este de a provoca diminuarea 
elementului emotiv al conflictului pînă la o fază cînd părțile sînt gata să treacă la 
negocieri şi pot ajunge la un numitor comun anume prin negocieri. Este edificatoare 
în acest sens experiența din autonomia găgăuză, din ianuarie 2002, cînd s-a reuşit ca 
un conflict legat de presupuse încălcări ale legislaţiei financiare a fost prezentat ca 
unul cu caracter etnic. 


b) Democraţia şi alternativele ei în societăţile profund divizate 


Democraţia este extrem de dificilă şi de conceput, şi de aplicat, în societățile 
profund divizate, dar practicile democratice oferă promisiuni mai mari pentru 
abordarea paşnică şi de lungă durată a conflictului decît cele autoritare şi bazate pe 
argumentul forţei. 


Simpla democrație majoritară presupune probleme specifice pentru societăți 
profund divizate după criterii etnice. De regulă, grupurile etnice minoritare nu au 
acces la putere prin cutia de votare şi nu este entuziasmată de competiţiile electorale 
desfăşurate după principiul regulii simplei majorități. 


Practicile de împărțire a puterii oferă o alternativă formelor simple majoritare 
de guvernare democratică. Dar, în Republica Moldova lucrurile stau tocmai invers. 
Spre exemplu, autoritățile găgăuze înaintează cerințe ca alegerile parlamentare să 
aibă loc în bază sistemului majoritar, în circumscripţii electorale uninominale. Sigur, 
acest lucru este acceptabil în condiţiile unei autonomii teritoriale. Însă efectul va fi că 
găgăuzii vor avea un număr constant de reprezentanți în parlament care nui va depăşi 
ca pînă în prezent rata populației găguze în popolația ţării. 

c) Tipologia practicilor de reglementare a conflictelor 


Practicile ce determină seturile de variabile ce se aplică în cazul tuturor 
abordărilor sunt după cum urmează: împărțirea teritorială a puterii, regulile privind 
modul în care se adoptă deciziile şi politicile publice (de exemplu, cele privind limba, 
învățămîntul şi distribuirea resurselor) care eea ce defineşte relațiile dintre stat şi 
grupurile etnice. 


Există cinci practici sociale de reglementare a conflictelor: 

1) acordarea de autonomie teritorială; 

2) crearea unei federaţii etnice; 

3) adoptarea unei reprezentări proporționale de grup cît priveşte numirile în 
administrație inclusiv consensul privind regulile de adoptare a deciziilor în 
executiv; 

4) adoptarea unui sistem electoral într-o foarte mare măsură proporțional pentru 
alegerea Parlamentului; 

5) recunoaşterea drepturilor de grup sau federalismului corporativ (neteritorial). 


De asemenea, au fost identificate cinci practici integraționiste de reglementare 

a conflictelor: 

1) crearea unei structuri mixte, non-etnice, federale; 

2) stabilirea unui stat unitar centralizat; 

3) adoptarea unor instituţii administrative, executive, legislative, neutre din punct de 
vedere etnic; 

4) adoptarea unui sistem electoral semimajoritar sau semiproporțional care să 
încurajeze formarea coaliţiilor preelectorale indiferent de criterii etnice; 

5) elaborarea de politici publici care să nu țină seama de factorul etnic. 


d) Împărţirea puterii şi procesul de soluţionare a conflictelor 


Practicile de împărțire a puterii atunci cînd sînt adoptate de către părțile 
implicate în conflict adesea evoluează ca răspuns la istoria conflictului violent. Liderii 
politici şi publicul trebuie să fie motivaţi să evite înrăutățirea situaţiei şi să accepte 
împărțirea puterii dacă aceasta poate preîntîmpina agravarea conflictului. Dar o 
asemenea motivare nu există întotdeauna: gradul înalt de tensiuni nu înseamnă 
automat că liderii politici vor fi mai moderați şi înclinați să împarte puterea. 


Împărţirea puterii poate porni de la tranziţii sau procese de pace în care părțile 
convin asupra unor acorduri şi pacte de securitate pentru a reduce posibilităţile 
grupurilor de a-şi face rău unele altora. Gradul de unitate şi coerență organizațională 
al părților, precum şi abilitatea liderilor politici de a-şi convinge alegătorii să 
acționeze paşnic, constituie cele mai importante variabile în îmbunătăţirea relațiilor 
interetnice. Atitudinile conciliatoare trebuie să fie şi largi, şi profunde. 


Din acest punct de vedere soluționarea conflictului transnistrean ar trebui să se 
producă gradual. O eventuală acceptare a unui statut de către liderii separatiști ar 
trebuii să ducă la alegeri anticipate în noul organ legislativ. Poate are sens să fie 
examinate mai minuţios variante a unor alegeri “suplimentare” în regiunea separatistă 
pentru a completa Parlamentul existent. În acest sens, s-ar putea modifica Constituţia 

astfel ca numărul mandatelor să fie mărit cu 15%. Un astfel de model există de 
exemplu în Grecia unde numărul de mandate în Parlament nu este unul fix. 
Constituţia stabileşte doar numărul minim şi cel maxim de locuri în Parlament, iar 
prin lege organică se poate stabili numărul de mandate”. 


6. EVOLUȚIA NAȚIUNILOR. SFIDĂRI ŞI PERSPECTIVE 
a) Genealogia naţiunilor 


În situaţia cînd este declarat în mod oficial proiectul “Republica Moldova” de 
edificare a statului independent al națiunii moldoveneşti — “produs istoric al tuturor 
naționalităților conlocuitoare”, merită să se facă o încercare de elucidare a noţiunii de 
nație şi a rolului ei din perspectiva proceselor globaliste care se desfăşoară pe 
continentul European. Acest lucru merită făcut şi din alte motive. Auitorităţile 
moldoveneşti consideră că în cadrul proiectului se va putea atinge şi soluționarea 
conflictelor cu caracter etnic. Am văzut că este foarte dificil ca în Republica Moldova 
să fie aplicate nişte instrumente de soluționare a conflictelor etnice din motivul că 
minoritățile practic beneficiază de întreg arsenalul de drepturi. Adevărata problemă 
este că reprezentanții minorităților nu cunosc limba populaţiei băştinaşe, majoritare. 
Pe de altă parte populația băştinaşă se confruntă cu problema autoidentificării etnice, 
problemă activ discutată şi de liderii minorităților care au anumite interese pentru ca 
băştinaşii să se identifice într-un anumit mod. 


Este o realitate că în prezent nu există o definiție general acceptată de către 
experți a ceea ce numim — nație (naţiune). Aici apar unşir de alte întrebări. Care este 
relația dintre nație şi popor? Întrebarea ne readuce de fapt la cunoscuta dispută de 
drept internațional - şi dispută teoretică în acelaşi timp -, şi anume: ce fel de 
comunitate umană poate fi considerată popor distinct? Care este factorul determinant: 
convieţuirea pe un anumit teritoriu, soarta istorică comună, limba comună, 
comunitatea religioasă? După cum am văzut mai sus nu există un răspuns univoc la 
această întrebare, după cum nu există unanimitate nici la definirea comunităţii numită 
„națiune". (Cercetătorii problemei naţionale afirmă că naţiunile lumii, mai exact, 
comunităţile recunoscute astfel, nu pot fi puse pe un singur calapod: cîte națiuni, 
atitea definiţii.) 


Primul punct de referință are un caracter politic. Putem vorbi despre un popor 
de sine stătător doar în cazul unei comunități umane ajunse la un nivel de organizare 
politică şi de conştiinţă de sine, datorită cărora se poate trezi la conştiinţa colectivă a 
comunităţii - nu doar în presimțirile unor profeți -, cu individualitatea şi unicitatea sa 
colectivă de natură națională sau teritorială sau de orice fel. 


Al doilea punct de referință este acela că specificitatea de grup poate 
determina definiția de popor doar prin invocarea apartenenței individuale ca factor 
determinant. Este adevărat, nu toate trăsăturile distinctive oferă o bază suficientă 
pentru aceasta. În definitiv, în sînul tuturor naţiunilor existente vom găsi subdiziuni 
bazate pe deosebiri regionale, sociale sau culturale. Chiar şi în cazul naţiunilor 
considerate cele mai unitare. Populația unei țări, de exemplu, este compusă din 
credincioşi şi necredincioşi, în cadrul credincioşilor din catolici, protestanți, evrei etc., 
ceea ce nu înseamnă - şi nici nu a însemnat vreodată în istorie - că, să zicem, catolicii 

sau protestanții sau evreii alcătuiesc un „popor"” distinct în cadrul națiunii, sau o 
„naţiune" distinctă în cadrul statului. 


Doar dacă conştiinţa individualităţii distincte precede orice diferență atunci 
aceasta contribuie în mod determinant la constituirea comunității ca popor. În această 
situație deosebirea poate să fie şi religioasă (un exemplu concludent este Bosnia cu 
cele trei comunități religioase), după cum poate fi lingvistică, teritorială, istorică sau 
altcumva, după caz. Se consideră că practic comunitatea autodeterminată mai posedă 
un dublu criteriu: voinţa şi puterea. 


În istorie şi politică aceşti factori nu pot fi neglijaţi niciodată. De aceea, nu 
este suficient pentru declararea dreptului la autodeterminare ca respectiva comunitate 
să-şi afirme individualitatea politică distinctă, mai e nevoie s-o facă cu o anumită 
pondere, adică să fie în posesia unor mijloace care să dea conţinut pretenţiei de 
autodeterminare. Aceasta nu este doar o chestiune cantitativă, ci şi o problemă de 
organizare practică şi de capacitate de acţiune politică. 

Să încercăm să vedem, totuşi, cum este definită “naţia”. În teoria marxist- 
leninistă care a dominat spaţiul postsovietic, spre exemplu, noţiunea de nație este 
definită în felul următor: nația este o comunitate istorică de oameni care s-a constituit 
pe un teritoriu comun în perioada depăşirii relaţiile feudale în virtutea unor legături 
economice stinse, posedă o limbă literară, cultură şi caracter de comportament 
comune. 


O altă abordare, care exclude determinismul cronologic legat de dăinuirea 
formațiunilor politico-economice, a fost propusă de savantul rus Lev Gumeliov. În 
opinia sa identitatea națională este determinată de comunitatea particularităților 
psihologice şi a modalităţii de afirmare ale acestora în procesul de supravieţuire a 
membrilor comunităţii. O națiune, în opinia lui Gumeliov, dăinuie atîta, cît dăinuie 
etnia care serveşte drept matrice pentru reproducerea nației respective. Această 
abordarea exclude astfel de factori importanți cum ar fi limba, confesiunea, etc. 
Criticii lui Gumeliov scot în evidență că definiţia sa poate servi drept argument pentru 
a declara că pungaşii şi borfaşii formează o naţiune distinctă din simplul motiv că 
aceştia au foarte mult în comun atunci cînd îşi manifestă obiceiurile şi deprinderile în 
procesul de supravieţuire. 


Abordarea de mai sus arată că atunci cînd se vorbeşte despre nație de cele mai 
multe ori sunt confundate noţiunile de naţionalitate şi de etnicitate. Încercările de a 
codifica noţiunile respective au urmat două scenarii. Scenariul numit evoluționist 
pretinde că are loc o evoluţie aproape liniară şi monotonă a naţiei care cuprinde: 
familia, grupul de familii, tribul, care evoluînd se încununează cu ceea ce numim 
nație. Acesta este spaţiul conceptual în care se inserează şi noțiunea de etnie. Se 
presupune că această abordare a problemei are o nuanță de gîndire colonială care 
rezervă pentru nație un rol de evoluție comunitară civilizată ajunsă la o 
instituționalizare juridico-etatistă. Pe cînd celelalte noţiuni din şirul menţionat mai sus 
scot în evidență înapoierea comunităților lipsite de factorul etatist şi faţă de care 
popoarele civilizate au misiunea de a le civiliza. Se presupune că tocmai aici este 
ascunsă o capcană. Abordarea evoluționistă are potențialul de a invita popoarele care 
încă nu au o construcție statală să depună eforturi pentru a se civiliza, adică să capete 
forme juridico-statale. Acesta pentru că Declaraţia Naţiunilor Unite din 1946 prevede 

în mod expres dreptul popoarelor la autodeterminare. Problema este că de cele mai 
multe ori noțiunea de popor este înțeleasă ca o comunitate cu trăsături etnice distincte, 
ci nu ca o comunitate a cetăţenilor. Acest lucru este folosit din plin mai ales de 
persoanele care au ambiția de a deveni lideri politici. 


De aceea, merită ca noţiunile respective să fie elucidate mai plenar. 
Genealogia noțiunii de nația se trage încă din secolul XVII. Un suveran din acele 
timpuri, referindu-se la “poporul său” avea în vedere totalitatea supuşilor săi, fără 
deosebire de apartenenţa etnică. Deci, deja atunci, noțiunea de popor avea conotaţie 
juridică, ci nu etnică. Monarhia era determinată ca o entitate de ordin juridic, deşi se 
pretindea că puterea monarhului emana de la providenţa divină. Idea de “drept” se 
referea la codificarea şi observarea relaţiilor ierarhice între diferite grupări sociale şi 
a privilegiilor acestora. Atunci, cînd a fost nevoie de a face o delimitare clară între 
suveran şi toţi supuşii săi a apărut necesitatea de a avea o noţiune precum este — 
societatea. 


Însă, revoluţia franceză de la sfîrşitul secolului XVIII a schimbat lozincile. 
Puterea nu mai emană de la Dumnezeu, ci de la poporul suveran, iar legea este cea 
care guvernează în numele poporului. Russo şi alți filosofi marcanți ai timpului au 
avut nevoie să inventeze “contractul social” pentru a asigura liantul necesar între 
indivizi, subiecți. Astfel, apare individul social, cetățeanul, care tinde să încheie 
contracte cu toţi ceilalți, formînd un popor. Din această perspectivă poporul nu mai 
este o simplă sumă a indivizilor, ci o colectivitate integră marcată de acordul de a 
observa relaţiile contractuale. Deci, apare şi un important factor moral, care impune 
observarea obligaţiilor contractuale asumate. 


“Declarația drepturilor omului şi cetățeanului” adoptată la 26 august 1789 
afirmă “Suveranitatea emană de la nație. Nici o corporație, nici un individ nu pot 
dispune de puterea care nu decurge din acest izvor”. Astfel, a avut loc substituirea 
suveranității monarhului cu cea a suveranității poporului, națiunii. Aici este foarte 
important să se înţeleagă relația dintre noțiunile “popor” şi “nație”. Se cunoaşte că 
forța motrice a revoluţiei franceze a fost burghezia. Deputaţii burghezi s-au declarat 
Adunare Naţională, şi pretindea să moduleze viziunile tuturor indivizilor în 
conformitate cu percepțiile sale ale acestei lumi. Astfel, naţia transpare ca o viziune a 
clasei burgheze îndreptate spre omogenizarea şi legiferarea relațiilor juridico-statale 
de pe poziţiile şi interesele sale. Naţia devine o instanță care incarnează conştiinţa 
colectivă, profund marcată de percepțiile burgheze. Din acest punct de vedere, atunci 
cînd au loc referiri la noțiunea “nație” se are în vedere, într-o măsură mai mare sau 
mai mică, întreg spectrul genealogic care o alimentează sau au alimentat-o în trecut: 
drept, societate, suveranitate, corp social, populaţie, viața socială, relaţii 
transindividuale, popor, etc. Imediat după revoluţia franceză, noţiunea de nație nu 
avea o conotație etnică pronunţată. Dar, cu timpul elementul etnic a început să devină 
mai semnificativ. 


Merită să fie remarcat faptul că există o diferenţă şi între noţiunile: popor şi 
populaţie. Populaţia este privită ca un corp cu caracteristici socio-biologice. De 
obicei, principalii indicatori care caracterizează populația sunt: natalitatea, 
mortalitatea, PIB pe cap de locuitor, etc) . Guvernanţii au de a face cu populaţia atunci 
cînd îi oferă servicii şi măsoară indicatorii socio-demografici. Se presupune că 
guvernanţii au de a face cu poporul atunci cînd îi adresează populaţiei un discurs 

politic. De aceea, pentru a forma din populaţie un popor este necesar că în corpul 
socio-biologic să fie inserat “spiritul”. Acesta este diferența dintre explicația franceză 
şi cea germană a formării poporului. Fichte spunea că ceea ce în Franţa a făcut 
revoluţia în Germania trebuie să facă educaţia. Ceea ce a obţinut Franţa relativ repede, 
Germania trebuia să obțină gradual, fără şocuri, prin educaţia populaţiei. Această 
abordare a modalității de formare a popoarelor moderne se resimte şi astăzi. Pentru 
francezi nu există vreo deosebire mare între noțiunea de nație şi popor. Important este 
aspectul juridico-etatist, alte aspecte nu prea valorează. Pentru germani noțiunea de 
popor pare a fi o treaptă extrem de importantă între populație şi nație. Este vorba 
despre treapta pe care păşeşte populația atunci cînd capătă ceea ce se numeşte “spirit 
național” şi care poate fi cultivat, inclusiv, şi prin programele educaţionale respective. 
Din acest proces nu au fost excluse şi mijloacele lui Bismark, care a folosit în acest 
proces “fierul şi sîngele”. Astfel, după cum s-a menţionat, populația ne apare ca un 
corp biologic în care a fost iserat “spiritul național”, adică, o nouă entitate cu corp şi 
suflet care se formatează şi se reproduce atît biologic cît şi spiritual prin educaţie. 
Fiecare individ trebuie să parcurgă calea de la înţelegere spre acceptarea voluntară de 
a face parte din acest organism național. Deci, națiunea apare ca o proiecție a voinței 
spiritului. Tocmai, de aceea, Fichte insista ca învățămîntul privat să fie înlocuit cu cel 
statal care, fiind codificat ar fi trebuit să asigure uniformitatea educaţiei spirituale. 
Din acest punct de vedere, statul şi spiritul popular se raportează după cum se 
raportează mijloacele şi scopurile. Statul funcționează ca o maşină ce impune 
imperative la care individul poate răspunde doar “da” sau “nu”. De asemenea, statul 
național se identifică cu structurile sale care discern între “adevăr” şi “fals”, deci, 
formează “normalitatea”. Doar trecînd prin instituţiile respective ale statului 
individul obţine capacitatea identificării cuvenite şi loialitatea față de stat. 


Vedem că asigurarea unității naționale oferă un fundal solid sub regimul 
politic al statului. În situaţia în care suveranitatea emană de la cetăţeni acest fundal 
este națiunea care se manifestă activ prin ceea ce numim, de obicei, societate civilă. 
Acesta fiindcă într-un stat al cetăţenilor există conducători şi conduşi, lideri de opinie, 
activişti etc. Deci, apare un nou tip de relație - a statului cu societatea civilă. Setul de 
valori al societăţii civile este individualismul, piața liberă şi pluralismul. Dar o 
precondiție a societăţii civile devine consensul normativ al cetăţenilor. Fiind un 
antimonarhist, Fichte a avut nevoie de societatea civilă pentru a substitui rolul 
monarhului. Atunci, cînd se fac apeluri la spiritul naţional se pretinde că acesta este 
un operator de integrare şi asigurarea a consensului menţionat. El oferă mecanismul 
menit să asigure indivizilor atît o retrospectivă cît şi o perspectivă relativ uniformă a 
percepției istoriei dezvoltării statului. Astfel, se obţine senzaţia că tot mersul istoriei a 
avut scopul instituirii statului național respectiv. Ceea ce este departe de adevăr. 
Exaltarea spiritului național în condiţiile eliminării societăţii civile duce inevitabil la 
tragedii prin care Germania a tracut în anii '30 — 40 ai secolului trecut. Dacă ne 
referim la experienţa statelor post sovietice ne putem lesne da seama că în ele nu 
poate există o societate civilă care să asigure acel consens normativ al cetăţenilor. Se 
pare că pănă nu va fi edificată pas cu pas societatea civilă va fi extrem de greu să se 
vorbească despre armonie intre-etnică. Am văzut, însă, că societatea civilă presupune 
liberalizarea politică pentru manifestarea individualismului şi pluralismului. 


Observăm că abordarea evoluționistă a fenomenului național ne sugerează că 
națiunea apare pe un teren al cetăţeniei. Cel puţin, examinarea experiențe Franţei şi a 

Statelor Unite ale Americii demonstrează ca în primele decenii ale secolului XIX 
naţiunile respective s-au manifestat drept comunități cetăţeneşti. 


Pe de altă parte, abordarea noţiunii respective de pe poziţiile lui Fichte scoate 
în evidență un şir de probleme. În prezent, cînd vorbim despre identificarea naţională 
a unui individ avem în vedere setul valoric care-l caracterizează: stereotipurile, ideile, 
obiceiurile, credinţa, prejudecățile, cultura, etc. Toate aceste lucruri au contribuit 
enorm la întărirea factorului etnic în perceperea noţiunii de “nație”. Oricum, rolul 
națiunii este unul de omogenizarea a acestor caracteristici. Pe de o parte matricea 
ideologică a naţiunii a fost fabricată la sfîrşitul secolului VIII, iar atragerea indivizilor 
sub acoperirea națională se produce în permanență , în condiţii care se schimbă 
dramatic, datorită dezvoltării societăților, care, de asemenea, uniformizează valorile şi 
comportamentele cetățenilor. 


Dacă luăm în considerație că naţia şi identitatea naţională sunt în esență 
teleologice atunci uniformizarea percepțiilor individuale produc o ruptură în relația cu 
“trecut glorios”, lucruri ce pot produce frustraţii în schemele identificatoare. Tocmai 
aici apare necesitatea “revenirii la origini”, lucru care se produce mai ales în situaţiile 
de criză (vezi tipologia conflictelor etnice de mai sus). Acest lucru se întîmplă fiindcă 
întreg aparatul de noţiuni pe care-l foloseşte ştiinţa modernă despre stat este produsul 
secularizării unor noţiuni teleologice, lucru care iese în evidenţă din lozinca “Le roi 
est mort! Vive la nation”! Adică se pretinde că nația are menirea să asigure unitatea 
oamenilor fără a apela direct la divinitate. Cum atunci? Pentru asigurarea unei unități 
a cetăţenilor era inimaginabil să se renunțe la instanța absolută de la care emana 
garanţiile Adevărului, Binelui şi a Dreptăţii. 


Revoluţia franceză a proclamat lozinca: Libertate, Egalitate, Fraternitate! 
Scopul a fost de a seculariza noțiunea “putere” care emană de la “omul” văzut prin 
prisma iluminiştilor francezi. Pentru această transformare este nevoie de a forma o 
istorie a nației care se identifică cu o memorie comună. Constituirea istoriei-memorie 
se sincronizează cu naşterea fenomenului de Patrie şi deci, patriotismul. Este curios, 
dar această logică a condus la refuzul de a înrola în armata republicană franceză a 
mercenarilor străini care n-aveau aceiaşi Identitate naţională, Memorie, deci, nu 
puteau fi consideraţi patrioți. Paralel, a urmat constituirea “Limbii naționale”, care era 
privită ca o entitate ce depăşeşte un simplu mijloc de comunicare. Limba națională se 
transformă într-un mijloc de reprezentare, a unei realități care relevă Adevărul, 
Rațiunea şi Voința nației, deci devine o expresie a esteticii sublimului. 


Se consideră că este aproape inevitabil ca în perioadele de criză revenirea la 
origini să aibă loc în bază “naturalităţii”, adică revenirea la o ordine ireductibilă a 
factorilor integratori a societății, rațiunii şi sentimentelor. În apaţiul în care se află şi 
Republica Moldova, de obicei, în astfel de situaţii de criză națiunea se rezumă la 
relația “Dumnezeu, Sînge, Pămînt”. Acest gen de ordine devine aproape un imperativ 
categoric. Dar în diferite locuri constituirea națiunilor a avut specificul lor. Spre 
exemplu există o diferența imensă între SUA şi Rusia, în acest sens, insă există şi 
spaţii izomorfe de constituirea a nației. 


Cel mai interesant este că acest arsenal de noțiuni şi instituții care au fost 


elaborate pentru a construi şi deservi Memoria, Limba şi Națiunea în calitate de 
entități sociale, cetăţeneşti, au fost preluate ulterior şi utilizate cu succes de către 

comunităţile cu caracteristici arhaice, preponderent etnice. Se consideră că anume aşa 
a început procesul de etnizare a noțiunii de nație. Aşa a fost acum 100 - 200 de ani în 
urmă. Cît de oportune sunt aceste instrumente la începutul secolului XXI? 


Am arătat deja că unul din exponenții de bază a acestei mişcări a fost filozoful 
german Fichte. În “Adresare către națiunea germană” Fichte în prima decadă a 
secolului XIX prezintă de fapt un program-concepție de edificare a națiunii germane 
sau a naţiei în Germania, dar pe baze etnice. Aici apar cele mai spinoase probleme. 
Națiunea percepută ca o entitate civilă se bazează mai mult pe principii raționale care 
consolidează cetățenii: sistem de drept, instituții statale şi culturale, etc. Națiunea 
percepută ca o entitate preponderent etnică pune accentul mai mult pe percepții 
iraționale, exploatarea unor sentimente subconştiente. 


Termenul “etnie” are o istorie conceptuală şi una “colonială”. Fenomenul 
etnicității este unul foarte dificil, care nu se lasă uşor explicabil în termeni raționali. 
De cele mai multe ori experţii sunt dispuşi să vorbească despre angrenajul diferitor 
forme de interacțiuni transindividuale. Astfel, se vorbeşte despre sentimente de 
solidaritate cu ai “săi” împotriva “străinilor” care conduc la stabilirea unor principii 
de manifestare a etnicității. Specific pentru astfel de manifestări este că 
raționamentele se fac nu în baza unor noţiuni clare, ci a unora foarte confuze, care duc 
mai degrabă la simularea raționamentelor. Cred că Republica Moldova a cunoscut 
astfel de experienţe“. Ne amintim cît de dezbătute au fost aceste probleme la 
începutul deceniului trecut. Recent am fost martorii unor manifestații maraton al căror 
subiecte de dispută au fost limba, istoria, identitatea națională. 


Lucrurile evoluează totuşi odată cu dezvoltarea ştiințifico-tehnică. Ernst 
Gheller califică societatea postindustrială ca pe o societate a creşterii permanente. 
Revoluţiile tehnologice influențează schimbarea setului valoric şi conştiinţa 
membrilor societății. Astfel, apare problema crizei de identitate. Individul este nevoit 
să se adapteze la anumite condiţii sociale şi aceasta impune alegerea unei noi 
identități. Dar în momentele de criză, cum ar fi ruinarea sistemului colonial, 
dezintegrarea unor state federale, etc. problemele etnice ies în prim plan. Republica 
Moldova nu este o excepţie în acest sens, problema identităţii etnice ieşind în prin 
plan odată cu ruinarea imperiului sovietic. 


Şi ştiinţa etnosociologică modernă operează cu noţiuni precum: etnie, 
etnicitate, nație. Există două curente de bază în această ştiinţă — primordialismul şi 
constructivismul. Primordialismul defineşte etnia ca pe o comunitate istorică care s-a 
constituit pe un anumit teritoriu şi posedă trăsături comune stabile din punct de 
vedere cultural şi psihologic. Această abordare sugerează că etnia este o realitate 
istorico-biologică bazată pe o afecțiune inconştientă a indivizilor pentru comunitatea 
din care fac parte. Adepții aceste concepții pretind că între etnie şi nație nu există 
practic nici o diferență. Etnia este o ipostază a naţiunii, dar ea apare în mod natural, 
inconştient şi, deci, este primordială, în sensul că anticipează înţelegerea acestui lucru 
de către individ. 


In cadrul curentului primordialist există şi abordarea istorico — evoluționistă. 
Pentru acest subcurent legătura afectivă se realizează în cadrul etniei nu atît datorită 

factorului biologic cît celui socio-istoric. Pentru primordialişti etnia reprezintă un 
grup social cu trăsături comune — limbă, cultură, identificare care-i deosebeşte de alții. 
Unul din părinții curentului primordialist, Antony Smith, defineşte etnia drept o 
comunitate de oameni care are un nume, împărtăşeşte aceleaşi mituri despre 
predecesori, au o istorie şi cultură comună care se asociază cu un anumit teritoriu, şi 
membrii cărui manifestă un sentiment de solidaritate cu ceilalți. 


b) Constructivismul 


Ideile primordialiste au dominat în ştiinţa etnosociologică pînă în anii '70 ai 
secolului XX şi este considerată primară față de curentul rival - constructivismul, 
care a apărut odată cu lucrarea lui Ernst Gellner “Naţii şi naționalism”. În 
conformitate cu abordarea lui Gellner comunitățile etnice se constituie în baza 
diferenţierilor care conduc la formarea unor doctrine în cadrul etnoculturilor. Aceste 
doctrine nu sunt altceva decît elaborări ale elitelor intelectuale — scriitori, savanţi, 
plasticieni, politicieni capabili să enunţe în mod concis scopuri precise pentru 
comunitate. Adică, etnia este o construcție intelectualistă. Această construcție este 
socializată, apoi, prin tirajarea sa în mass media, alți purtători care o fac accesibilă 
indivizilor cărora le este adresată. Astfel are loc mobilizarea socială a cetăţenilor, 
lucru atît de des exploatat de către politicieni în atingerea scopurilor lor. Afară de 
Gellner, adepți remarcabili ai constructivismului sunt considerați Benedict Anderson 
şi, Eric Hobsbowm. Pentru că în interesele acestor cercetători intră mai mult 
examinarea societății postindustriale, ei examinează mai mult manifestările 
naționaliste în comunitățile în care nația este înțeleasă în sens juridico-etatist. Gellner 
vorbeşte despre nație ca despre o realitate a societăților industriale în care principiul 
etatist cere ca hotarele etnice să coincidă cu cele politice. 


Gellner a elaborat două criterii pentru identificarea socio-culturală a nației. 
Doi oameni aparţin aceleiaşi naţii dacă: 
- ei recunosc această apartenenţă la naţia respectivă; şi 
- îi uneşte aceiaşi cultură înțeleasă ca un sistem de idei, semne simbolice, relaţii, 
modalităţi de comportament, etc. 


Constructiviştii descoperă o relaţie foarte strînsă între nație şi stat. Societatea 
industrială are nevoie de o creştere permanentă care poate fi obținută doar datorită 
unei educaţii adecvate şi acesta devine o prioritate a statului. Aceasta este considerată 
diferenţa esențială între societatea industrială şi cea agrară. Astfel, iese în evidenţă 
primordialiatea cetăţeniei faţă de relația afectivă. 


c) Sistemul valoric în constructivism 


Din perspectiva constructivistă devine absolut necesară orientarea valorică a 
noilor membri ai societăţii. Se cunoaşte că la cea mai fragedă vîrstă copii sunt extrem 
de perceptibili la orientarea valorică fiindcă atunci se formează personalitatea lor în 
plan socio-cultural, profesional, etc. Într-o societatea supusă schimbărilor tehnologice 
permanente apar noi sfidări şi necesitatea de ale înfrunta. Aceasta crează aşa numita 
“predispoziţie psihologică” de a acţiona într-un anumit mod. Se presupune că 
predispoziția este anterioară motivaţiei care se bazează pe conştientizare. Orientarea, 

din acest punct de vedere, ne apare ca o focalizare a predispoziţiilor care sunt bazate 
şi orientate asupra anumitor valori culturale. Astfel, orientarea valorică apare ca o 
componentă interioară a individului, care-l mobilizează să acționeze într-o anumită 
direcție, în conformitate cu anumite reguli, explicînd propriile acțiuni bazîndu-se pe 
valorile şi regulile menţionate. Deci, orientarea valorică este o dominantă strategică a 
comportamentului. 


Pentru societate în ansamblu sistemul valoric de orientare a indivizilor 
semnifică orientarea strategică a societăţii, adică a ceea ce numim aşteptări de 
dezvoltarea a societăţii. Poate că această explicaţie ne apropie cel mai mult de 
înțelegerea faptului de ce se caută cu atîta insistență o idea națională în Republica 
Moldova. 


d) Structurizarea etnică 


Teoria structuralizării elaborată de Antony Giddens contestă atît abordarea 
naturalistă, cît şi cea evoluționistă. Giddens consideră că sunt elemente raționale în 
ambele abordări însă păcatul lor esenţial este pretenția că au fost găsite legități 
universale de constituire a naţiilor"”. Ca urmarea există riscul ca toate fenomenele 
legate de manifestarea naţiilor să fie interpretate în conformitate cu teoriile respective, 
chiar şi atunci cînd realităţile vin în contradicție vădită cu principiile teoretice. El 
presupune că nu există legități absolute care să explice fenomenele sociale. Toate 
conceptele teoretice sunt doar modalităţi de a înțelege o realitate. Schimbarea 
semnificativă a realității atrage după sine necesitatea revizuirii teoretice şi adaptarea 
aparatului teoretic pentru descrierea adecvată a fenomenelor. Adică, realitatea 
schimbă şi formează capacitatea de reflecţie. Al doilea postulat al lui Giddens se 
referă la faptul că este inadmisibil ca în ştiinţele sociale subiectul să fie contrapus 
structurii pe care o examinează. Subiectul întră în contact cu structura pe care o 
examinează pentru a utiliza resursele ei, dar şi cu scopul de a o reproduce într-o nouă 
ipostază. 


Baza structurii sociale se constituie din reguli şi resurse. Regulile sunt 
izvoarele care dau naştere procedurilor, algoritmilor ai acțiunilor. Ele determină 
comportamentul. Resursele sunt forța motrice a acţiunilor, ele sunt izvorul puterii. În 
sfîrşit, puterea este modalitatea de a acţiona în conformitate cu regulile, mobilizînd în 
acest sens întreaga structură. Este evident că regulile şi resursele suferă modificări în 
tendinţa lor de adaptare maximă la condițiile externe. Astfel, structura este folosită de 
individul activ în cunoştinţă de cauză, în spațiu şi timp,  reproducîndu-se prin 
activitatea individului. 


Resursele le asigură posesorilor o supremație, regulile le oferă legitimitate 
prin instaurarea unui set de simboluri. Toate aceste luate împreună constituie ceea ce 
Giddens numeşte - sistem. Teoria lui Giddens încearcă să definească şi noțiunea de 
instituție socială, care este privită ca un sistem de interacțiuni ce durează în timp şi se 
desfăşoară spațiu. 


Toate aceste noțiuni au fost elaborate pentru a găsi o explicaţie referitoare la 
formarea identității. Giddens ilustrează funcționarea teoriei sale în felul următor: 

individul se naşte în familie, el este înconjurat de obiecte care au o valoare pentru 
reprezentanţii etniei din care fac parte părinții săi, el are acces la aceste valori şi învaţă 
anumite lucruri despre univers, însuşeşte noţiuni şi percepe fenomene care sunt 
articulate folosind limba etniei respective. Devenind matur, individul observă cum 
cîmpul valoric se extinde cuprinzînd noi instituții care pretind că au un rol de 
socializare (şcoala, biserica, armata, biserica, etc). Acesta vrea să spună ca anume 
instituţiile promovează valorile care formează baza normativă pentru identitatea 
etnică. Nu toți indivizii acceptă acest gen de socializare şi atunci apare înstrăinarea. 
Ulterior această înstrăinare poate duce la conflicte legate de problema identificării, 
inclusiv celei etnice. Din acest punct de vedere etnicitatea este considerată drept o 
identificare colectivă formată în limitele unei anumite culturi. În relaţiile sale cu 
structurile etnice indivizii trebuie să conştientizeze că aceste structuri există a priori, 
de aceea, intenția de a modifica ceva în ea se va ciocni de fidelitatea altor indivizi față 
de structura respectivă, adică de conservatismul lor. 


Aici merită să revenim din nou la conceptele: primordialist şi constructivist de 
explicare a fenomenului nației şi etnicității. Giddens ajunge la concluzia că etnicitatea 
are natură dublă — primordială şi constructivistă. El crede că nația modernă este o 
primordialitate construită. Astfel, intelectualul constructor al etnicității vine în mediu 
etnic în mod natural, acceptînd simbolurile şi valorile etniei respective. Apoi, în 
procesul de producere a noilor valori el modifică conţinutul valorilor, atribuind 
dimensiuni noi cîmpului valoric al etnicității. 


Aceste abordări teoretice au meritat atenţie în virtutea faptului că începînd cu 
9 ianuarie 2002 în Republica Moldova s-au desfăşurat timp de mai bine de 3 luni 
acțiuni de protest (la momentul scrierii acestui studiu manifestările nu erau încă 
terminate) subiectul cărora ține de identitate națională, limbă, istorie, etc. Arsenalul 
de argumente folosite atît de protestatari, cît şi de reprezentanţii şi susținătorii 
autorităților se înscriu relativ bine în cel descris mai sus. Din acest punct de vedere 
observăm că autoritățile s-au înarmat cu tot arsenalul modern necesar pentru 
construirea națiunii moldoveneşti. În primul rînd, observăm că problema edificării 
naţiunii moldoveneşti emană de la o structură statală - preşedinţia ţării. În al doilea 
rînd, preşedintele se adresează după asistență unei personalități faimoase din 
domeniul culturii cum este scriitorul Ion Druţă, invocînd necesitatea desfăşurării unor 
acțiuni de natură să facă ca idee naţională moldovenească “să încolțească, în primul 
rînd, în sufletele intelectualilor”**. Drept răspuns la apelul preşedintelui ţării, un alt 
grup de intelectuali au ținut să scoată în evidență riscurile pe care le provoacă însoțesc 
mesajul prezidenţial”. Pe de altă parte, am văzut că cetăţenii protestatarii veneau 
tocmai din “structurile reproductive ale etnicităţii”, cum este şcoala“, biserica 
(Mitropolia Basarabiei), televiziunea, etc. 


Cert este că în confruntarea structurilor respective asistența intelectualilor va 
fi determinantă. Acea grupare care va oferi o perspectivă a dezvoltării setului valoric 
va deveni învingătoare, dacă în general pot exista învingători în astfel de cazuri. În 
primul rînd, forțele implicate în conflict dispun de resurse diferite. Autorităţile 
beneficiază de resursele statului şi susținerea unui important masiv electoral pe care în 

virtutea anumitor parametri demografici (vîrsta) nu-i prea interesează problemele 
limbii, istoriei, identificări, cît îi interesează problema supravieţiurii fizice. Este 
vorba despre cei 730000 de pensionari. Ar fi o greşeală să se presupună că toți ei nu 
sunt preocupați de problemele identităţii etnice, totuşi cea mai mare parte a acestui 
masiv este uşor manipulabil prin promisiuni de ordin material. În plus, se pare că 25% 
din cetăţenii care fac parte din minoritățile naţionale ai căror Patrii de origine sunt 
țările care sunt declarate parteneri strategici ai Republicii Moldova şi văd Moldova 
într-o comunitate cu Rusia şi Ucraina. Pe de altă parte, opozanţii actualelor autorități 
nu pot propune alte seturi de valori decît cele ce pot apropia Republica Moldova de 
comunitatea europeană, oferindu-i o şansă pentru integrarea în Uniunea Europeană. 


7. IDEA INTEGRATOARE 


Am arătat mai sus cît de importantă paote fi o idee integratopare pentru o 
națiune. Procesul de căutarea a unei idei integratoare pentru societatea 
moldovenească are deja o istorie. În 1993, vice-preşedintele Parlamentului, Victor 
Puşcaş, a fost primul înalt demnitar care a lansat propunerea de a formula o idee 
integratore pentru societatea moldovenească. Acest lucru s-a întîmplat în perioada 
crizei parlamentare care s-a soldat cu dizolvarea Parlamentului de legislatura a XIII-a 
şi pregătirea alegerilor parlamentare anticipate. Se poate afirma că acel apel a avut o 
finalitate — organizarea la 4 februarie 1994, în preajma alegerilor parlamentare 
anticipate, a congresului “Casa noastră — Republica Moldova”. Idea a fost susținută de 
unul dintre cei mai talentaţi scriitori moldoveni, Ion Druţă. Scopul congresului a fost 
de a oferi în calitatea de platformă pentru o conciliere interetnică idea identității 
moldoveneşti (moldovenismul). Aceasta a fost idea cu care Partidul Democrat Agrar 
(PDA), pe listele căruia au candidat preşedintele Parlamentului, Petru Lucinschi şi 
prim-ministru Andrei Sangheli, a cîştigat majoritatea absolută a mandatelor (56 din 
104). La alegrile parlamentare din 27 februarie 1994. Idea congresului a fost susținută 
de către preşedintele ţării, Mircea Snegur. Peste două săptămîni după alegerile 
parlamentare a fost organizat un sondaj național în cadrul căruia peste 80% din 
cetățeni s-au pronunțat în favoarea edificării unui stat moldovenesc independent. 
Evident, acel sondaj urmărea anumite scopuri. După cum am arătat stabilitatea 
relativă a statului moldovenesc a fost asigurată mai mult de conjunctura politică 
internațională, cît de dorința cetăţenilor de a trăi într-o comunitate cu parametrii unui 
stat independent . 


Apropierea alegerilor prezidențiale, programate pentru decembrie 1996 a 
acutizat luptele intestine din cadrul PDA. În consecință PDA a suferit căteva sciziuni 
în urma cărora fruntaşi cu opţiuni reformatoare ai partidului s-au divizat în grupări 
politice ce gravitau, pe de o parte, în jurul preşedintelui țării, Mircea Snegur, iar pe de 
altă parte, în jurul preşedintelui Parlamentului, Petru Lucinschi. Aripa conservatoare 
a PDA s-a consolidat în jurul figurii primului ministru, Andrei Sangheli. Petru 
Lucinschi a învins în alegerile prezidențiale din 1996 cu sloganul “Stabilitatea, 
Ordine, Bunăstare”, care poate fi interpretat drept o continuitatea a sloganului din 
1994 referitor la edificarea statului moldovenesc independent. La acea vreme 
Republica Moldova devenise deja şi membru al Consiliului Europei (1995). 


În preajma alegerilor parlamentare din 1998, preşedintele Parlamentului şi 
liderul formal al PDA, Dumitru Moţpan, a lansat din nou propunerea identificării 
unei “ideologii de stat”. De această dată inițiativă a fost criticată de oponenții politici 


pentru formularea nereuşită. Esenţa criticilor se rezuma la faptul că în conformitatea 
cu prevederile articolului 5 din Constituţie “nici o ideologie nu poate fi instituită în 
calitate de ideologie a statului”. Contextul politic în care Dumitru Moţpan lansase 
propunerea privind necesitatea formulării unei “ideologii de stat” se deosebea de cel 
din 1993 — 1994. Problema independenţei Republicii Moldova nu mai era actuală. În 
prim plan ieşise problema dispersării forțelor politice de centru şi lipsa unei strategii 
coerente în ceea ce priveşte prelungirea reformelor economice. 


În 1999, în a doua perioadă a exercitării mandatului său prezidenţial, obținut în 
decembrie 1996 sub sloganul “Stabilitate, Ordine, Bunăstare”, preşedintele ţării Petru 
Lucinschi a ajuns la concluzia că promisiunile sale electorale nu pot fi onorate din 
cauza sistemului constituțional inadecvat care nu-i permite şefului statului să 
coordoneze mai eficient activitatea Guvernului. Acesta o spunea un om despre care 
se ştia că a fost direct responsabil pentru reforma constituțională din 1993. După 
organizarea în mai 1999 a referendumului consultativ privind necesitatea schimbării 
sistemului de guvernămînt din unul semiprezidențial în unul prezidențial, Petru 
Lucinschi s-a referit cu diferite ocazii la necesitatea introducerii sistemului 
prezidenţial, care ar fi putut contribui mai lesne la promovarea reformelor în scopul 
integrării ţării în structurile europene. În luările sale de cuvînt el promova idea 
integrării europene ca una mobilizatoare pentru societate. Trebuie să se menționeze 
că şi liderii partidelor democratice extraparlamentare au vehiculat idea integrării 
europene, dar în cazul dat este interesant să observăm cum a fost promovată această 
idee de către oamenii politici cu cele mai înalte funcții în stat. 


În 2000, cu cîteva luni înainte de alegerile prezidenţiale ce urmai să aibă loc în 
conformitate cu noile prevederi constituționale, primul ministru, Dumitru Braghiş, s-a 
adresat ziariştilor cu propunerea ca aceştia să se încadreze în procesul de formulare a 
unei idei care ar putea fi consolidatoare pentru societatea moldovenească. Această 
propunerea a fostului premier Braghiş a fost sugerată de contextul politic foarte 
contradictoriu. Se intuia uşor că dispersarea forțelor politice se va manifesta în 
incapacitatea de a alege preşedintele țării în decembrie 2000 (după modificarea 
Constituţiei alegerea preşedintelui urma să aibă loc în Parlament) . De fapt, Dumitru 
Bragiş a reformulat în termeni acceptabili propunerea lui Dumitru Moţpan. 


În sfîrşit, după victoria Partidului comuniştilor (PC) la alegerile parlamentare 
din 25 februarie 2001, problema identificării unei “ideii integratoare pentru întreaga 
noastră naţiune” a fost preluată de către noul preşedintele al ţării, Vladimir Voronin, 
care 1-a adresat, pe 17 ianuarie 2002, o scrisoare deschisă scriitorului poporului, 
academicianului, Ion Druţă, şi în care a expus motivele necesităţii ideii integratoare. 
Din scrisoarea preşedintelui Voronin se vede foarte clar că idea integratoare urmează 
să aibă şi o foarte însemnată componentă menită să contribuie la o conciliere etnică. 


Vedem că problema identificării unei idei naționale, sau integratoare îi 
preocupă pe politicienii de prim rang în permanenţă. Este semnificativ că pe parcursul 
a aproximativ 10 ani de cînd se vehiculează, ea a revenit la punctul inițial, cel al 
relațiilor etnice şi interetnice. De asemenea, este semnificativ că, practic, ori de cîte 
ori a fost ridicată problema identificării unei idei integratoare, acest lucru s-a produs 
într-un context electoral, fie că era vorba despre alegeri parlamentare, prezidenţiale 
sau de organizarea a unui referendum. S-ar părea că ultima inițiativa a preşedintelui 
Voronin reiese dintr-un context postelectoral, legat de obligația îndeplinirii 

promisiunilor electorale. Dar aşa s-a întîmplat că scrisoarea adresată lui Ion Druţă a 
fost publicată cu doar trei săptămîni înainte de demararea campaniei electorale pentru 
alegerile locale generale anticipate (ulterior Curţii Constituțional a declarat 
organizarea alegerilor locale anticipate la 7 aprilie 2002 drept un act neconstituţional) 
Însă este important să fie remarcat faptul că intenţia organizării alegerilor locale 
anticipate a fost o consecință a reconsiderării sistemului de administraţie publică 
locală, care la rîndul său a fost consecință a campanie partidului de guvernămînt 
privind “construirea verticalei puterii de stat”. Din acest punct de vedere se poate 
afirma că şi ultima iniţiativă privind identificarea ideii integratoare a purtat un 
caracter pre-electoral. O abordare mai atentă a contextului politic arată că lansarea 
inițiativei prezidențiale cu accentele pe soluționarea problemelor etnice nu prea are 
alt suport decît cel electoral menţionat mai sus. Într-adevăr: 


1) idea a fost lansat doar la un an după victoria PC în alegerile parlamentare din 
2001, în urma cărora PC a abținut o majoritate constituţională în parlament (71 de 
mandate din 101); 


2) principalul oponent al PC, Partidul Popular Creştin Democrat (PPCD) a exclus 
din programul său politic încă în decembrie 1999 opțiunea unirii cu România, 
înlocuind-o cu opțiunea integrării europene; 


3) personalitățile marcante ale PPCD au contribuit pe parcursul ultimilor 8 ani la 
imprimarea unei imagini democratice acestui partid, renunţînd la vehicularea ideii 
statului naţional şi recunoscînd că Republica Moldova este un stat multietnic în 
care este nevoie să se evite tensiunile interetnice”. 


4) problema: moldoveni versus români a pierdut din intensitate, căutîndu-se o 
formulă de compromis bazată pe evidențierea atît a particularităților, cît şi a 
trăsăturilor comune şi punîndu-se accentul pe drepturile indivizilor la 
autoidentificare“. 


5) în 2001 preşedintele Vladimir Voronin a semnat documentele de aderare a 
republicii Moldova la Pactul de Stabilitatea pentru Europa de Sud Est, care este 
considerată o “anticameră a Uniunii Europene”, lucru susţinut de către opoziţie; 


6) la 10 ianuarie 2002 Guvernul Republicii Moldova a publicat Concepţia de 
dezvoltare a Republicii Moldova pe termen mediu în care se stipulează că scopul 
este pregătirea Republicii Moldova pentru aderarea într-o perspectivă mai 
îndepărtată la Uniunea Europeană, lucru care nu poate să nu convină opoziției. 


Din cele expuse mai sus se vede că nu existau nici un fel de motive pentru ca 
problemele legate de identificarea idei naționale şi identificării naționale şi lingvistice 
ale băştinaşilor să apară. Totuşi, de ce au fost ridicate aceste probleme de către 
autorități? 


Primul răspuns care se întrevede este că autoritățile comuniste au fost ghidate 
de sentimentul revanşard. In folosul acestei versiuni ne vorbeşte setul de articole 

apărute în presa comunistă imediat după alegeri. Spre exemplu: “Problema lingvistică 
în cele două ipostaze ale sale (moldovenească şi rusă) e o problemă politică, 
etnopolitică şi geopolitică”. Sau: “Limba moldovenească să se asemenea ea de trei ori 
cu cea română sau să fie de trei ori identică cu ea, trebuie să-şi păstreze glotonimul 
său”*!. Aceste lucruri se afirmă pentru a justifica din punct de vedere “geopolitic” 
promisiunea comuniştilor de a promova aderarea Republicii Moldova la Uniunea 


Rusia — Belarusi. 


Mai tîrziu s-a dovedit că este vorba despre o strategie de constituire a 
“verticalei puterii” care să permită controlul puterii centrale asupra celei locale. S-a 
creat impresia că autoritățile au readus în prim plan problema “ideii integratoare”, 
văzută prin prisma relaţiilor interetnice pentru a avea temei să impună anumite soluții 
în ceea ce priveşte construirea “verticalei puterii”, deşi după cum am arătat situația era 
de aşa natură că practic nimeni nu contesta statalitatea Republicii Moldova. 


Dacă urmărim cum s-a produs acest lucru observăm că la 10 august în 
săptămînalul “Săptămîna” apare un articol semnat de consilierul prezidențial, Anatol 
Dubrovschi, care afirmă următoarele: “Chestiunea oportunității statalității 
moldoveneşti, de la 27 august 1991, a încetat a mai fi o problemă politică sau 
ştiinţifică. Prin urmare, nu mai poate fi temă de dezbateri politice sau ştiinţifice, fapt 
care merită a fi legiferat în Constituţie. În mod obiectiv, orice discuţie la această temă 
poate fi calificată drept un act de subminare a statului, a relansării lui economice şi a 
păcii civice” 


După apariția articolului consilierului prezidențial a urmat cuvîntarea 
preşedintelui Republicii Moldova, Vladimir Voronin, adresată cetăţenilor cu ocazia 
celei de a 10 aniversări a independenței în care au fost reiterate principalele teze din 
articolul consilierului referitoare la subiecte actualitatea cărora a părea demult 
depăşită: “Atunci, în 1991, mulţi erau împotriva celor care au cerut independența. Ei 
nu protestau împotriva ideii de independență ca atare, ci mai degrabă împotriva 
sensului pe care îl atribuiau acestei idei politicienii de atunci. Exclusivism naţional, 
romantism economic agresiv, dezbinare în “în ai noştri” şi “venetici” — iată ce 
propuneau liderii aşa-numitei eliberări naţionale, cînd vorbeau despre independență. 
Nimeni din ei nu vedea atunci viitoarea statalitate moldovenească ca pe o strategie 
pentru decenii. Suveranitatea trebuia sa joace doar un rol distructiv în raport cu statul 
unional, ca mai apoi să se autolichideze în perspectiva unei alte uniri. 


Unii nu vedeau locul reprezentanţilor populației nebăştinaşe în viitorul stat 
moldovenesc suveran şi le arătau acestora , cu îndărătnicire, uşa, alţii nu suportau să 
audă vorbă moldovenească pe străzile Chişinăului, confundînd şovinismul 
“velocoderjavnic” cu prietenia popoarelor. 


Au trebuit să treacă ani pentru ca în societate să se formeze o altă atitudine 
faţă de independenţa statului moldovenesc, o atitudine mai pragmatică şi mai 
responsabilă. 


* Comunistul, # 15, 13.04.02 

Astăzi, devine evident pentru toţi că o adevărată independenţă presupune, în 
primul rînd, bunăstarea cetățenilor, pacea şi dorința cetățenilor de a trăi pe acest 
pămînt, grija statului pentru cetățenii lui, triumful legii şi dreptății. Adevărată 
independenţă presupune mîndria cetăţenilor cu Patria lor, încrederea în viitorul ei. 


Sunt posibile oare toate aceste într-o ţară dezbinată în separatiști şi unioniști, 
în băştinaşi şi străini, “în români buni” şi “moldoveni răi”, sau invers “în români răi” 
şi “moldoveni buni”? 


Puterea trebuie în sfîrşit să propună societăţii un proiect concret de dezvoltarea 
suverană durabilă ţării, spre binele tuturor cetăţenilor indiferent de naționalitate şi de 
starea socială. Avem nevoie de un proiect care să se bazeze pe bogata moştenire a 
plaiului nostru, pe istoria seculară a statului moldovenesc, pe optimismul înăscut al 
populaţiei noastre polilingve, precum şi pe valorile epocii contemporane. 


Întreaga societate va decide cum trebuie să fie acest proiect. Dar există 
principii la care nu putem renunţa. Mai întîi trebuie să conştientizăm că avem Patrie. 
Se ştie că în ultimii ani, în Moldova, nu numai ucrainenii, ruşii, găgăuzii şi bulgarii s- 
au simţit un fel de paria, dar şi moldovenii. Tot mai des se fac încercări de a cobori 
statutul ţării noastre pînă la nivelul unui teritoriu litigios, care nu are şi nici nu poate 
avea istoria sa. 


Timp de milenii aici s-a dezvoltat dialogul dintre civilizațiile Occidentului şi 
Orientului, Europei Centrale şi Balcanilor. Tocmai de aceea, Moldova este astăzi 
apropiată şi înțeleasă atît vecinilor ei — Ucrainei şi României, cît şi Rusiei şi Turciei, 
Bulgariei şi Armeniei. Nicicînd în Moldova n-au existat contradicții de ordin religios 
şi rasial . Ce excepția ultimului deceniu , aici niciodată oamenii nu s-au divizat în 
băştinaşi şi venetici. 


A regăsi Patria înseamnă a găsi în ea perspective, care trebuie să fie egale 


pentru toţi cetăţenii ţării noastre”®. 


Au urmat o serie de articole“ semnate de consilierii prezidenţiali şi adepţi ai 
aşa numitului curent moldovenist“5, care s-au referit la identificarea etnică” a 
populaţiei băştinaşe şi istoria Republicii Moldova“. Pare să fie evident că această 
serie de articole a făcut parte dintr-o anumită strategie care trebuie să însoțească 
procedura de implementare a hotărîrii privind introducerea limbii ruse în calitate de 
cea de a doua limbă de stat, precum şi schimbarea cursului de “Istorie a românilor” cu 
cel de “Istoria a Moldovei”. 


Vedem cum intențiile bune ale puterii pot regenera conflicte care părea că s-au 
consumat. Dacă în Republica Moldova ar fi existat o societate civilă dezvoltată ar fi 

existat şi consensul normativ al cetăţenilor şi nu s-ar fi ajuns la protestele împotriva 
modului în care au fost impuse unele hotărîri în domenii atît de delicate cum sunt cele 
legate de limbă, istorie, etc. 


8. ABORDAREA PROBLEMEI DREPTURILOR MINORITĂȚILOR 
NAŢIONALE PRIN PRISMA DREPTULUI INTERNAŢIONAL 


Autodeterminarea 


Atât liderii găgăuzi cît şi cei transnistreni au invocat dreptul popoarelor găgăuz 
şi respectiv “transnistrean” la autodeterminare atunci cînd au declarat independența 
regiunilor respective în 1990. Ulterior în legea privind statutul Gagauz-Yeri a fost 
legiferat principiul dreptului la autodeterminare a unităţii respective în cazul 
schimbării statutului Republicii Moldova. Se presupune a proceda la fel şi în cazul 
soluționării conflictului transnistrean. Din acest punct de vedere merită ca modalitatea 
aplicării principiul autodeterminării să fie examinată foarte atent. 


În opinia publică a prins rădăcini percepţia că autodeterminarea are legătură cu 
independenţa. Se crede că în Carta Naţiunilor Unite autodeterminarea este tratată 
drept un pas decisiv spre independență. Dar, de fapt, aceasta nu corespunde 
adevărului. În primul rînd, cînd a fost adoptată Carta Naţiunilor Unite, existau 
cincizeci şi unu de membri, toţi independenţi. În al doilea rînd, motivul pentru 
abordarea drepturilor popoarelor care încă nu erau independente era legat de 
recunoaşterea faptului că puterile coloniale aveau îndatoriri față de popoarele 
guvernate. De aceea, problema acordării independenţei fostelor colonii era 
considerată una foarte delicată. Presupunerea frecventă după care Carta Naţiunilor 
Unite menţionează autodeterminarea în sensul curent al termenului este considerată 
drept o tentativă de rescriere retrospectivă a istoriei. În continuare vov examina 
diferite etape ale procesului de autodeterminare. 

Prima fază: autodeterminarea şi independența de sub dominaţia colonială 


Principalul scop al Naţiunilor Unite a fost „de a dezvolta relaţiile de prietenie 
între naţiuni, bazate pe respectarea principiului drepturilor egale şi al autodeterminării 
popoarelor". Şi alte documente asupra cooperării economice şi sociale Naţiunile Unite 
se angajau să asigure respectarea universală a drepturilor omului cu scopul de a crea 
condiţiile necesare relaţiilor paşnice şi prietenești dintre națiuni „bazate pe egalitatea 
în drepturi şi autodeterminare". Este important contextul în care sunt plasate aceste 
articole. Atît în articolul 1 (2) cît şi în în alte articole, este vorba despre dreptului 
popoarelor unui stat de a fi apărat de amestecul altui stat sau guvern. Conceptul de 
autodeterminare nu se referea atunci la dreptul la independență al popoarelor 
dependente. 


Autodeterminarea avea inițial un înţeles relativ limitat şi se referea doar la 
state. Începînd din anii '50 ea a ajuns o problemă morală odată cu creşterea numărului 
de membri afro-asiatici în deceniul şase. Autodeterminarea a devenit din ce în ce mai 
des invocată ca un drept al popoarelor dependente. La început, multe din puterile 
coloniale s-au împotrivit ideii că ar exista un drept legal la autodeterminare. 

Este evident că evoluția conceptului de autodeterminare este legată istoric de 
decolonizare, de acordul din ce în ce mai general asupra obligativității asigurării 
independenţei popoarelor dependente, dacă au optat astfel. Deşi autodeterminarea a 
început să fie acceptată ca un drept legal în contextul decolonizării, ea nu a fost 
niciodată restrînsă la opţiunea pentru independenţă. Opţiunea poporului dintr-un 
teritoriu de a se uni cu un alt stat, sau de a rămîne în relaţii constituţionale cu vechea 
putere colonială, erau egal acceptabile. De obicei opţiunea a fost în favoarea 
independenţei. Foarte des Naţiunile Unite au jucat un rol activ în exercitarea acestei 
opțiuni, prin faptul că au organizat ele însele un referendum sau un plebiscit, sau prin 
monitorizarea exercitării lor. 

Cea de a doua fază: autodeterminarea dincolo de colonialism şi drepturile omului 


Următoarea fază în evoluția juridică a fost stabilirea unei legături între 
autodeterminare ca o obligaţie legală în procesul decolonizării şi autodeterminare ca 
drept al omului. Două rezoluții ale Adunării Generale, adoptate la un interval de 
douăzeci şi patru de ore una de cealaltă, vorbesc despre drepturile popoarelor la 
autodeterminare: Rezoluţia 1514 (XV) a Adunării Generale şi Rezoluţia 1541 (XV) a 
Adunării Generale. Rezoluţia 1541 (XV) a clarificat faptul că această exercitare a 
autodeterminării poate avea ca rezultat soluții diferite, şi stipula că procesul cerea 
garanții că opţiunea va fi făcută în mod liber, voluntar şi în cunoştinţă de cauză. Dar, 
la şase ani de la adoptarea acestor rezoluţii cheie asupra decolonizării, dreptul 
popoarelor la autodeterminare a ajuns să fie văzut ca un precept de sine stătător, 
depăşind limitele practicilor normative din domeniul decolonizării. 


În 1966, au fost terminate zece texte ale Pactului asupra Drepturilor Civile şi 
Politice şi ale Pactului asupra Drepturilor Economice, Sociale şi Culturale. Articolul 
1, comun, prevedea: „Toate popoarele au dreptul la autodeterminare. În virtutea 
acestui drept ele îşi determină liber statutul lor politic şi îşi urmează propria 
dezvoltare economică, socială şi culturală”. 


Începînd din acest moment se observă referiri repetate la autodeterminare în 
termeni de drepturi ale omului. Actul Final de la Helsinki se construieşte pe vechiul 
limbaj al Cartei ONU, făcînd însă în acelaşi timp clar faptul că autodeterminarea este 
un drept al popoarelor. El vorbeşte despre „principiul drepturilor egale şi al 
autodeterminării popoarelor” în virtutea căruia „toate popoarele au întotdeauna 
dreptul de a-şi decide, în deplină libertate, cînd şi cum doresc, statutul politic intern şi 
extern, fără amestec din afară, şi de a-şi urma, în conformitate cu voinţa lor, propria 
dezvoltare politică, economică, socială şi culturală". Deşi autodeterminarea a evoluat 
de la începuturile sale modeste din Carta Naţiunilor Unite de la o îndreptăţire legală la 
decolonizare la un drept uman de sine stătător, rămîn totuşi foarte multe întrebări care 
trebuie să îşi găsească răspuns. 


Evoluţia principiului autodeterminării a făcut să se accepte că dreptul la 
autodeterminare era aplicabil nu numai popoarelor aflate sub dominație colonială, ci 
tuturor popoarelor supuse unei dominaţii străine. Acest lucru a fost exprimat în 
Declaraţia Naţiunilor Unite asupra Relaţiilor de Prietenie din 1970, care a fost deseori 
invocată în legătură cu acest subiect, deşi Declaraţia este mai curînd o rezoluţie a 
Adunării Generale decît un instrument cu caracter obligatoriu şi, deşi cele două Pacte 
nu menționează această circumstanță, Declaraţia vorbeşte despre autodeterminare ca 
fiind o posibilitate în situaţiile de colonialism şi pentru „popoarele supuse subjugării, 

dominației sau exploatării străine". Cei care au susținut această clauză au avut în mod 
clar în minte două circumstanţe diferite. Prima dintre acestea privea Africa de Sud, un 
stat independent, dar considerat de mulți ca fiind supus „dominației străine", şi avînd 
sprijin extern pentru dominația minorităţii. A doua a fost o chestiune de o natură 
foarte diferită: statutul teritoriilor ocupate după terminarea sau suspendarea 
operațiunilor militare. Se simţea nevoia ca poziţia popoarelor din aceste teritorii să fie 
apărată nu numai prin dreptul umanitar, ci şi prin insistarea asupra dreptului lor la 
autodeterminare. În orice caz, au existat multe rezoluţii ale Naţiunilor Unite 
referitoare la dreptul la autodeterminare în circumstanţele ocupaţiei străine. 


Pentru o perioadă de timp considerabilă a existat o rezistență serioasă la 
sugestia că autodeterminarea ar putea avea vreo aplicare în afara contextului colonial. 
Această rezistenţă a fost împărtăşită de statele din estul Europei şi de noile teritorii. 
Fenomenul era acceptabil numai în cazul decolonizării. Iar multe dintre noile state au 
considerat autodeterminarea ca o problemă dintre ele şi foştii lor stăpîni coloniali şi 
nu una dintre ele şi propria lor populaţie. 


Parţial, statele din lumea a treia se temeau că autodeterminarea post-colonială 
va avea ca rezultat necesar fragmentarea noilor state naționale, grupurile etnice dintr-o 
țară căutînd să recurgă la secesiune şi să se unească cu timpul de aceeaşi etnie din altă 
țară. Dar idea că autodeterminarea are o aplicabilitate generală a fost susținută masiv 
de Comitetul pentru Drepturile Omului, acționînd conform Pactului asupra 
Drepturilor Civile şi Politice, iar această idee a cunoscut, fâră putință de tăgadă, o 
influență generală'*. Comitetul pentru Drepturile Omului, la examinarea raportului 
unui stat membru al Pactului, pune întrebări nu numai asupra oricărui teritoriu 
dependent față de care acest stat are responsabilităţi (autodeterminare externă) dar, de 
asemenea, şi asupra posibilității de care dispune propria sa populaţie de a-şi decide 
propriul sistem politic şi economic (autodeterminare internă). În realitate nici un stat 
nu refuză să răspundă la comentariile probatorii şi la întrebările despre 
autodeterminarea internă, iar Comitetul nu a fost avizat că un astfel de drept nu există. 
Mai curînd se acceptă că dreptul există, iar dezbaterea cea mai frecventă se poartă în 
legătură cu formele pe care le poate lua. 


Această realitate este foarte îndepărtată de poziția anumitor autori care 
consideră că autodeterminarea nu se referă decît la independenţă, că independenţa este 
obținută prin sfîrşitul colonialismului, şi că această independenţă nu poate fi obținută 
decît prin secesiune. Din cauză că ei cred că nu există nici un drept legal la secesiune 
acolo unde există guvern reprezentativ, ei ajung la concluzia că în aceste împrejurări 
autodeterminarea nu poate fi permisă. O mare parte din aceste dezbateri s-a centrat în 
jurul Rezoluţiei numărul 2625 (XXV) a Adunării Generale a Naţiunilor Unite. După 
cîteva paragrafe care autorizează autodeterminarea, penultimul paragraf asupra 
autodeterminării prevede: "Nimic din ceea ce este cuprins în paragrafele anterioare nu 
poate fi interpretat ca autorizînd sau încurajînd orice acțiune care ar dezmembra sau 
diviza, în totalitate sau parțial, integritatea teritorială sau unitatea politică a statelor 
suverane sau independente care se comportă în conformitate cu principiul 
autodeterminării şi deci posedă un guvern reprezentînd întregul popor aparţinînd 
acelui teritoriu, fără deosebire de rasă, credință religioasă sau culoare". 

Unii autori au adoptat concepția după care autodeterminarea se aplică numai 
popoarelor care trăiesc sub regimuri rasiste şi afirmă că textul acestei rezoluții 
interzice autodeterminarea acolo unde există un guvern reprezentativ nerasist.”" 


Rezoluţia numărul 1541 (XV) a Adunării Generale vorbea cu multă vreme în 
urmă despre autodeterminare ca fiind exercitată „prin independenţă, asociere liberă, 
integrare într-un stat independent sau prin adoptarea oricărui alt statut politic ales în 
mod liber de popor". Popoarele din Ciprul dependent au studiat enosis-ul (integrarea 
în Grecia) ca pe o opțiune posibilă chiar înainte de a se hotărî asupra obţinerii 
independenţei ca stat suveran separat. Poporul Gibraltarului a decis prin referendum” 
să îşi păstreze relaţiile constituționale din prezent cu Marea Britanie. A fost un act de 
autodeterminare hotărîrea liberă de a delega Marii Britanii puterile suverane de bază, 
iar anumite puteri rămînînd în seama autorităților locale. Iar poporul din Porto Rico a 
luat, în urma unor alegeri succesive în care candidații erau în favoarea 
„independenţei", sau „asocierii" sau a intrării în componența SUA ca al 51-lea stat, 
propria sa decizie. În prezent el doreşte să rămînă la un statut de asociere cu Statele 
Unite, nefiind nici al 51-lea stat, şi nici un stat suveran şi independent. 


Autodeterminarea nu a însemnat niciodată pur şi simplu independenţă. Ea a 
însemnat opţiunea liberă a popoarelor. In era colonialismului, această alegere s-a 

concentrat asupra posibilității independenței sau a altui statut post-colonial. 
Autodeterminarea şi minoritățile 


Am văzut că state aflate sub conducerea nedemocratică a unui partid unic 
sunt predispuse spre dezintegrare. Părţi componente ale Unuinii Sovietice si ale 
Iugoslaviei şi-au proclamat independenţa ca state separate. Cei care constituie 
majoritatea în cadrul noilor granițe au fost minorități în cadrul vechilor state sau 
structuri federale, ulterior ei au pretins că, în calitate de minorităţi, au dreptul la 
autodeterminare. Cît adevăr există în afirmaţiile diferitor facțiuni naționaliste, că 
minoritățile sînt îndreptățite la autodeterminare, şi că autodeterminarea atrage după 
sine secesiunea? 


Deci, la întrebarea „cine anume are dreptul la autodeterminare" nu se poate 
răspunde fără a înţelege mai întîi relația dintre autodeterminare şi unitate națională. 
Normele consacrate despre autodeterminare cuprindeau - incontestabil şi consecvent - 
refrenul că autodeterminarea trebuie să contribuie la păstrarea unităţii teritoriale şi nu 
să fie un duşman al ei. Atît Rezoluţia numărul 1514 (XV) a Adunării Generale a 
Naţiunilor Unite asupra Acordării Independenţei popoarelor coloniale, Rezoluţia 
numărul 2625 (XXV), cît şi Declaraţia de principii asupra Relaţiilor de Prietenie - 
fiecare dintre ele punînd accentul pe autodeterminare - avertizează asupra tuturor 
interpretărilor care ar viola integritatea teritorială. În rezolutia 1514 se prevede ca 
„orice încercare îndreptată spre distrugerea totală sau parțială a unității naţionale şi a 
integrității teritoriale a unei țări este incompatibilă cu scopurile şi principiile Cartei 
Naţiunilor Unite”. În rezoluția 2625 (XXV), se prevede că „nimic din ceea ce este 
cuprins în paragrafele anterioare nu poate fi interpretat ca autorizînd sau încurajînd 
orice acțiune care ar putea dezmembra sau diviza, în totalitate sau parțial, integrilatea 
teritorială sau unitatea politică a statelor suverane sau independente ..." 

Aceasta este o formulă standard, şi ea poate fi găsită aproape invariabil în 
instrumente care afirmă dreptul la autodeterminare, ca pentru a limita acest drept sau 
cel puţin pentru a-i asigura o contragreutate. Această contrapunere a fost cea care i-a 
făcut pe unii autori să tragă concluzia că autodeterminarea poate fi din acest motiv 
aplicată numai la momentul obţinerii independenţei. 


Autodeterminarea poate fi exercitată în multe feluri, inclusiv printr-un proces 
politic deschis şi pluralist, şi că acest lucru este compatibil în întregime cu clauzele 
cuprinse în instrumentele relevante care cheamă la protejarea integrității teritoriale. 
Ce limite pune exercitării contemporane a autodeterminării exigența de a respecta 
integritatea teritorială? Înseamnă ea într-adevăr că acest drept este limitat la 
exercitarea drepturilor politice ale popoarelor considerate ca întreg? Statele care 
apăreau după dominaţia colonială au înţeles întotdeauna că vor exista probleme legate 
de faptul că graniţele lor au fost stabilite de către puterile coloniale, pe baza unor 
interese politice care nu coincideau în mod necesar cu ale lor. În cazul noilor state 
problema granițelor moştenite a fost deosebit de acută, iar triburile, deseori scindate 
de noile frontiere, nu au încetat să se simtă o unitate. Dar granițele moştenite au fost 
acceptate de către statele nou apărute, în deplină cunoştinţă de cauză. Importanța 
stabilităţii şi a caracterului definitiv al graniţelor a fost văzută ca fiind considerentul 
cel mai important. Rezoluţiile numărul 1514 (XV) şi 1541 (XV) ale Adunării 
Generale a Naţiunilor Unite, echilibrează cu grijă referirile la autodeterminare cu 
importanţa unității naționale şi a integrității teritoriale. Aceasta impune cu necesitate 
consecința că ele înțeleg ca graniţele coloniale să aibă funcția de granițe între statele 
nou apărute. Acest principiu a fost considerat ca necesar şi în cazul Africii şi al 
Americii Latine, deoarece scopurile politice de bază pe care le slujeşte sînt aceleaşi. 


Se consideră că după cum dorința indivizilor de a-şi exercita dreptul de a 
părăsi ţara este mai puternică atunci cînd drepturile lor sînt violate, tot la fel, dorința 
de secesiune a grupurilor etnice este cea mai puternică atunci cînd ele sînt oprimate. 
Să vedem unde ne duce acest lucru în cazul întrebării dacă minoritățile au sau nu 
dreptul la autodeterminare? Sau cine anume este îndreptățit la autodeterminare? Din 
documentele menţionate mai sus rezultă că „toate popoarele" au dreptul la 
autodeterminare. Dar cum trebuie să înțelegem acest lucru? Există două posibilități: 
aceea că „popoare" înseamnă întreaga populaţie a unui stat, şi aceea că prin „popoare" 
trebuie să înțelegem toate persoanele aparținînd diferitelor grupuri rasiale, etnice şi, 
probabil, religioase. 


Accentul pus în toate instrumentele relevante şi în practica statelor (prin care 
înțeleg afirmaţii, declaraţii, luări de poziţie) asupra importanţei integrității teritoriale, 
semnifică faptul că „popoarele" trebuie înțeles ca totalitate a popoarelor unui teritoriu. 
Desigur, toți membrii unui grup minoritar distinct sînt parte a popoarelor unui 
teritoriu. In acest sens ei sînt, ca indivizi, posesori ai dreptului la autodeterminare. Dar 
minoritățile ca atare nu au dreptul la autodeterminare. Aceasta înseamnă, într-adevăr, 
că ei nu au nici dreptul la secesiune, la independenţă sau de a se uni cu un grup 
similar dintr-un alt stat. 


Totuşi, printre liderii politici este la modă invocarea dreptului legal la 
autodeterminare. Există, de asemenea, şi o preocupare sinceră pentru drepturile 
minorităților. Dar această retorică este destul de confuză. Se pare că multe guverne au 
parcurs calea de la insistența din anii '50 că autodeterminarea nu este un drept legal 

(viziunea occidentală), sau de la idea că ea nu are nici o aplicabilitate dincolo de 
momentul decolonizării (concepția Lumii a Treia), pînă la opinia, cel puțin a multor 
lideri europeni, că autodeterminarea este un drept care autorizează minoritățile să se 
despartă de stalul în care trăiesc. 


Minoritățile trebuie să fie protejate, prin garantarea drepturilor umane la care 
este îndreptățit fiecare individ (inclusiv nediscriminarea) şi, în special, prin 
prevederea de drepturi ale minorităţilor. Aceste drepturi, incluse deja în tratatele 
interbelice asupra minorităților şi în verdictele şi opiniile Curţii Permanente de Justiţie 
Internațională, îşi găsesc formularea contemporană în articolul 27 din Pactul 
Internaţional asupra Drepturilor Civile şi Politice. Acesta prevede că: „în statele în 
care există minorități etnice, religioase sau lingvistice, persoanele aparținînd acestor 
minorități nu le poate fi refuzat dreptul de a se bucura în comun cu ceilalți membri ai 
grupului lor, propria lor viaţă culturală, de a profesa şi practica propria lor religie sau 
de a folosi propria lor limbă." 


S-ar putea ca într-un stat să existe o zonă în care o anumită minoritate să 
predomine la nivel regional. Dacă se simte persecutată, ea s-ar putea să vrea să se 
despartă de acel stat. Dar în această regiune s-ar putea să existe o altă populaţie care 
să constituie o minoritate față de minoritatea predominantă - probabil persoane 
aparținînd majorităţii naționale sau unui alt grup minoritar.  Recunoaştem această 
situație în unele dintre fostele republici ale Uniunii Sovietice sau în unele dintre 
provinciile din Iugoslavia. Virtual fiecare minoritate îşi are propria ei minoritate, iar 
teama de persecuții poate face ca piramida să se năruie în continuare. Lecţia care 
trebuie însuşită este că dreptul la autodeterminare se conectează cu protecția adecvată 
a drepturilor minorităților. Dar, această concepție asupra autodeterminării nu 
înseamnă că nu vor fi recunoscute niciodată noi frontiere. Chiar dacă, contrar opiniilor 
politice contemporane, autodeterminarea nu reprezintă o autorizație pentru secesiune 
acordată minorităţilor, nu există în dreptul internațional nimic care să interzică 
secesiunea sau formarea de noi state. Cazul Iugoslaviei este relevant în acest sens. 


Dacă „popoarele" au dreptul la autodeterminare ca totalitate a popoarelor unui 
stat, atunci nu mai este necesar să răspundem la întrebarea dificilă dacă un grup 
minoritar particular, de exemplu nagas în India, bascii în Franţa sau indienii în 
Canada - sînt „popoare" cu drept la autodeterminare în sensul articolului 1 din Pact. 
Dar, desigur, va rămîne în continuare întrebarea dacă fiecare astfel de grup constituie 
o minoritate în sensul articolului 27 (articolul care tratează drepturile minorităților). 
Dacă autodeterminarea este privită ca un drept care se află la îndemîna unor anumite 
grupuri şi nu a poporului ca întreg, atunci apare o dublă problemă: în primul rînd ce 
constituie o minoritate şi, în al doilea rînd, sînt toate minoritățile „popoare" din 
perspectiva autodeterminării? 


Comitetul pentru Drepturile Omului pe baza Pactului asupra Drepturilor Civile 
şi Politice nu a hotărît că anumite grupuri nu sînt „popoare" în sensul dreptului la 
autodeterminare. Concepţia lui asupra autodeterminării ca drept al tuturor popoarelor 
a eliminat de fapt necesitatea unei asemena hotărîri. 


Mai râmîne de menționat încă o problemă legată de autodeterminare. Ea 


decurge din principiul integrității teritoriale. Deseori autodeterminarea este parte a 
retorice în dispute care au loc referitor la dreptul asupra unui teritoriu. Această 

problemă este ilustrată atît de cazul Insulelor Faulkland, cît şi de cel al Gibraltarului. 
Dreptul asupra Gibraltarului este disputat de Marea Britanie şi Spania. Dreptul asupra 
Insulelor Faulkland -Malvine este disputat de Marea Britanie şi Argentina. Din 
perspectiva Marii Britanii, autodeterminarea are un rol pertinent de jucat. Acestea sînt 
teritorii dependente, popoarelor cărora li s-a dat posibilitatea de a decide dacă să 
rămînă la status quo sau nu. Din punctul de vedere britanic, este important ca dorința 
popoarelor din aceste teritorii să fie ascultată şi luată în considerare. Dar din punctul 
de vedere al argentinienilor şi al spaniolilor, aceste dorinţe sînt nerelevante. Dacă 
teritoriul în cauză aparține Argentinei sau Spaniei, atunci locuitorii lui nu au dreptul la 
autodeterminare. În orice caz nu mai mult decit îl au argentinienii sau spaniolii care 
locuiesc din întîmplare în Marea Britanie. Pînă cînd nu se determină cine are 
suveranitatea asupra teritoriului, este imposibil să se stabilească dacă locuitorii lui au 
sau nu dreptul la autodeterminare. 


Aspectele teritoriale ale autodeterminării 


Istoriografiile naționale urmăresc cu predilecție istoria conştiinţei naționale cu 
multe secole în urmă, dar în realitate ipoteza unei astfel de continuității poate fi 
înşelătoare. Este adevărat că majoritatea popoarelor constitutive de stat - ungurii, 
polonezii, francezii etc. - posedau conştiinţa apartenenţei culturale, respectiv politice 
comune, încă de la începuturile epocii moderne, dar conştiinţa putea exista pentru că 
existau şi cadrele statale. Iar idea acestora era legată de realitatea politică sau chiar 
mistica a regatelor sau principatelor respective. Dreptul asupra unui teritoriu nu 
aparținea poporului respectiv, ci sfintei coroane. Pînă la finele veacului al XVIII-lea 
stăpînirea teritoriilor se făcea pe baza dreptului monarhic-dinastic. 


Astfel, atîta timp cît a dominat epoca dreptului dinastic, puteau exista şi 
diferite schimburi teritoriale, fără să se ceară acordul popoarelor interesate. Pentru 
loialitatea popoarelor era suficient ca puterea principelui să corespundă criteriului 
legitimităţii dinastic-monarhice. Şi tocmai acest lucru s-a schimbat în mod radical 
odată cu Revoluţia Franceză. Din moment ce suveranitatea a trecut de la domnitor 
asupra poporului, însăşi chestiunea stăpînirii unui anumit teritoriu a apărut într-o 
lumină nouă. Comunitatea ridicată la conştiinţa unei existenţe politice independente 
poate să facă contestaţie împotriva faptului că de teritoriul său dispune un cadru statal 
independent de ea şi superior ei, fie el regat, imperiu, republică. 


lar dacă înaintăm de la un conținut mai general al autodeterminării spre 
evoluții contemporane mai speciale, atunci trebuie să analizăm mai îndeaproape ceea 
ce semnifică principiul autodeterminării pentru comunitățile care nu dispun de 
teritoriu statal independent. În acest sens, principiul autodeterminării poate fi 
descompus în două principii negative: 
- nimeni afară de noi nu poate decide în absenţa noastră. Reformulat într-o 
revendicare minimală cu conținut pozitiv, acest principiu presupune o reprezentare 
adecvată în organismele decizionale legitime ale statului şi administraţiei publice. 
- în caz de nemulţumire față de cadrul statal dat să fie considerată legitimă aspirația 
realizării propriului stat naţional. În principiu, din această nemulțumire nu rezultă în 
mod necesar respingerea radicală a status quo-ului teritorial, adică o tendință de 
separare. Pot fi imaginate şi alte variante, ca de exemplu: 


en 


a) o autoadministrare mai deplină în cadrul unei unităţi statale mai mari (autonomie 
teritorială); 

b) o mai amplă posibilitate de a dispune în chestiunile legate de valorile culturale şi 
economice; 

c) cererea de drepturi suplimentare, în cazul obținerii cărora comunitatea respectivă 
acceptă cadrul statal dat, sau nu. 


La o analiză mai minuțioasă a acestei problematici trebuie să distingem trei 
cazuri fundamentale. Deoarece dacă plecăm de la o unitate teritorială - pe care o 
putem numi pentru simplificare, regiune, aplicarea principiului autodeterminării se va 
deosebi după cum populaţia care se pronunță în numele ei, o locuieşte în mod 
exclusiv, majoritar sau mixt. Exclusivitatea se mai numeşte şi omogenitate etnică. În 
realitate se întîmplă foarte rar ca o regiune să fie locuită în exclusivitate de o populaţie 
anume. Pentru a se putea pronunța în numele ei este suficient să formeze o majoritate 
covîrşitoare. Conştiința solidarității politice a populaţiei regiunii poate fi împărtăşită şi 
de cei care după criterii strict etnice nu aparțin acestei comunități, în schimb poate fi 
perturbantă prezența unei minorități în aplicarea principiului autodeterminării în 
cazurile în care realitatea unității etnice este indiscutabilă. Un exemplu elocvent este 
Irlanda de Nord, unde adepții şi adversarii rămînerii în cadrul Regatului Unit sînt 
divizați nu prin etnie, ci prin religie (protestanții sînt împotriva separării, catolicii 
pentru). 


Dreptul la autodeterminare are limite 


Se consideră că există trei astfel de tipuri de limite: 
a) drepturile, aspiraţiile culturale şi interesele vitale ale celorlalte populaţii care 
conviețuiesc în regiunea în cauză; 
b) interesele comunităţilor (statelor) învecinate; 
c) drepturile şi pretenţiile invocabile de statul care stăpînise pînă atunci teritoriul. 


Este de menționat că aceste limite nu sînt doar pragmatice, recunoaşterea lor 
nu este justificată doar de considerente de promovarea a politicii realiste, ci pot fi 
opuse principial aspirațiilor de autodeterminare ale unor populaţii. Ignorarea lor poate 
duce la conflicte grave, care pot fi soluționate doar dacă alături de dreptul la 
autodeterminare sînt luate în considerare şi amintitele limitări exterioare“. 


Modalitatea de aplicare a dreptului la autodeterminare 


Dacă scopul autodeterminării este extinderea domeniului drepturilor omului şi 
afirmarea mai deplină a regulilor democraţiei, atunci nu poate fi indiferentă 
modalitatea de aplicare a principiului. într-un anumit sens, toate problemele 
democrației sînt şi probleme procedurale. 


Dacă chestiunea se abordează din acest unghi, este evident că un proces de 
autodeterminare trebuie să coreleze în mod ideal trei puncte de vedere: 

a) procedura decizională trebuie să decurgă în aşa fel încît să poată fi 
exprimată în mod liber, fără nici o presiune din afară, voința reală a majorității 
numerice de pe teritoriul vizat; 

b) pe de altă parte, trebuie să fie prezent în decizie şi interesul celorlalte părți 
vizate (minorităţi, vecini etc.). Această cerință constituie de fapt problema limitelor; 

c) procedeul să nu aducă atingere, pe cît posibil, drepturilor universale ale 
omului şi cetăteanului, ci, din contră, să le întărească. 


În practică se întîmplă rar ca punctele de vedere amintite să se sincronizeze de 
la sine sau să ajungă la armonie pur şi simplu prin negocierile părților afectate. 
Datorită acestui fapt, aplicarea principiului autodeterminării ridică aproape în mod 
automat problema unei instanţe nepărtinitoare, dar eficiente. 


În legătură cu problema aplicării principiului autodeterminării şi a stabilirii 
frontierelor, conținutul sentinței unei instanțe ar consta în tranşarea următoarelor 
probleme: 

1) Cînd principiul autodeterminării ar putea însemna dreptul unui întreg popor la 
existenţă statală independentă, şi cînd dreptul populației unui anumit teritoriu de 
aderare la un stat deja existent? 

2) Cum se poate şti dacă în spatele unei aspirații sau mişcări de constituire statală 
independentă se află o reală dorință de devenire şi separare națională, o reală 
capacitate de devenire națională? 

3) Cum poate fi pus în slujba măririi stabilităţii internaționale evenimentul de 
excepție al modificării de frontiere, cu deosebită atenţie asupra proceselor de 
formare a naţiunilor? 

4) Cum se poate realiza voinţa unei populații? 

5) Cînd poate fi presupusă o voinţă populară, deductibilă din fapte incontestabile sau 
din apartenență naţională, şi cînd trebuie chestionată populația în mod formal, 
prin referendum? 

6) După ce criterii se poate afla voința populară fără a o chestionare? 

7) Unde şi cînd trebuie aplicat criteriul frontierelor stabilite istoric pentru separarea 
naţiunilor, eventual unde şi cînd criteriul hotarelor etnice sau lingvistice, şi unde şi 
cînd, eventual, alt criteriu? 

8) În cazul chestionării, al referendumului, cum ar trebui puse întrebările în mod real, 
Just şi practic? 

9) Cum trebuie interpretate răspunsurile intervievaţilor, dacă acestea ridică 
probleme? Dacă voinţa populaţiei în cauză - fie ea voinţă presupusă sau exprimată 
- este divizată teritorial, care voință să se realizeze, adică, care să fie soluția în 
cazul teritoriilor cu populaţie mixtă şi voință opusă? 

10) Ce drepturi oferă sau poate oferi autodeterminarea pentru minorități, ce fel de 
teritorii pot sau trebuie considerate ca unități indivizibile şi despre soarta cărora se 
decide prin majoritate, şi care să fie teritoriile despre divizarea cărora trebuie decis 
pe baza anumitor criterii sau prin referendum?Adică, cînd se referă voința 
populară la întregul teritoriu controversat şi cînd doar la apartenenţa habitatului 
nemijlocit? 

11) Care este soluţia atunci cînd populația, în mod voluntar sau silit, şi-a schimbat 
domiciliul sau s-a transferat? Ce fel de drepturi la autodeterminare au populațiile 
mutate relativ de curînd pe un anumit teritoriu, dar integrate deja într-o oarecare 
măsura? 


EA 


12) În ce situaţii se poate admite transferul sau schimbul de populaţie, şi în ce 
condiții? 


Toate acestea sînt întrebări a căror forță nu este diminuată de numeroasele 

experienţe de acest fel furnizate în secolul XX”. 


9. INSTRUMENTE PRACTICE DE PROTECŢI POZITIVĂ A GRUPURILOR 
ETNICE 


a) Problema naționalităților în Europa 


Europa a moştenit încă din secolul XIX problema naționalităților ca o 
chestiune nerezolvată pe care două războaie mondiale n-au reuşit să o soluţioneze. 
După evenimentele anilor 1989-1991, problema naționalităților a devenit brusc acută: 
trei state multinaționale (URSS, Iugoslavia, Cehoslovacia) s-au dezmembrat şi din ele 
s-au format 22 de state noi. Acest lucru a modificat harta politică a Europei şi Asiei 
Centrale mai mult decît au fost în stare s-o facă două războaie mondiale. 


Diversitatea etnică şi culturală a Europei constă în existenţa a aproximativ 70 
de limbi şi a tot atîtor etnii. Se consideră că idea statului naţional nu putea ţine cont de 
această complexitate. Totuşi, ea a marcat profund istoria politică a Europei, începînd 
cu a doua jumătate a secolului XIX şi pînă în zilele noastre: aproximativ 750 milioane 
de europeni s-au împărțit în 36 de state, din care 31, deci o majoritate covirşitoare, s- 
au format ca state naționale şi numai 5 ca state multinaționale. Din acestea unul, 
Bosnia-Herţegovina, este permanent sub pericolul descompunerii, altul, Iugoslavia, nu 
mai este multinațional decît cu numele, fiind în realitate un stat naţional sîrbesc, în 
timp ce al treilea, Federaţia Rusă, trebuie să lupte mereu cu încercări de destabilizare 
secesioniste. Doar Belgia şi Elveţia s-au dovedit pînă în prezent rezistente la 
principiul stalului național. Astfel, se consideră că idea statului național a reuşit să se 
impună în mare măsură, dar n-a soluționat problema naționalităților, ci din contră, a 
potențat-o, căci crearea fiecărui stat național a dat naştere unei multitudini de 
minorități. 


Rezultatul procesului de creare a statelor naţionale, care reprezintă totodată 
punctul de plecare pentru edificarea „Noii Europe", este următorul: 


1. Circa jumătate din popoarele Europei, de regulă cele mai mari, cu mai mult 
de 4 milioane de membri, au realizat principiul statului național prin crearea unui stat 
național propriu denumit după denumirea populaţiei majoritare. Cealaltă jumătate a 
popoarelor Europei, de regulă cele mai mici (sub 4 milioane de membri) nu au reuşit 
să profite de principiul statului naţional: nu au un stat propriu, nu pot fi majoritari în 
statul ai cărui cetățeni sînt şi deci trebuie să se mulțumească cu statutul de minoritari, 
pentru a nu duce la dezmembrarea Europei prin apariţia a şi mai multor mini-state; 


2. Europenii se pot împărți în două categorii: aproximativ 650 din totalul celor 
circa 750 milioane (deci 7/8) alcătuiesc 33 de majorităţi naţionale”, în timp ce 
aproximativ 100 milioane de europeni (cca. 1/8) aparţin la 200 de grupuri etnice care 
în 33 de state formează categoria „minorităților naționale" - cu excepția Belgiei şi 
Elveţiei, unde ele sînt constitutive de stat; 

3. În medie, în fiecare stat european există cel puţin 5 limbi şi culturi 
tradiționale. Cu puţine excepții, cum ar fi Belgia, Finlanda sau Elveţia, din aceste 
limbi şi culturi numai una, cea a majorităţii naționale, este recunoscută oficial ca 
națională, în timp ce se consideră că celelalte, în medie 4, limbi şi culturi nu pot 
supraviețui în general decît în sfera privată şi sînt supuse unei permanente presiuni 
asimilatorii; 


4. Din cele circa 70 de limbi europene, numai 31 posedă statutul de limbă 
națională, dar în acelaşi timp toate limbile europene, inclusiv cele naţionale 
privilegiate (cu excepția englezei, spaniolei şi norvegienei) se găsesc de cel puțin 
cîteva ori în situații minoritare (de exemplu germana de mai mult de 12 ori, maghiara 
de 7 ori, poloneza şi româna de cîte 6 ori, ş.a.m.d.). 


b) Standarde europene minime pentru protecţia grupurilor etnice 


Uniunea Federală a Comunităţilor Etnice Europene (UFCEE) s-a implicat 
activ începînd din anul 1991 în străduinţele internaționale pentru asigurarea legislației 
europene a grupurilor etnice, demarate la mijlocul anului 1990 şi crescînd continuu în 
intensitate. 


La sfîrşitul lunii mai 1992, UFCEE a prezentat un proiect de convenție 
referitor la drepturile de bază ale grupurilor etnice europene' în concordanță cu 
punctele de vedere ale grupurilor etnice pe care le reprezintă. În acest mod s-a 
încercat să se pună faţă în faţă aşteptările şi solicitările multor grupuri etnice europene 
cu rezultatul discuţiilor internaţionale, bazate mai ales pe rațiuni de stat, în speranţa 
canalizării divergentelor dintre acestea spre un dialog fructuos. 


În cadrul întîlnirii la vîrf a Consiliului Europei din 9 octombrie 1993 de la 
Viena, s-a decis elaborarea a două instrumente juridice pentru protecția drepturilor 
grupurilor etnice - o Convenţie-cadru şi un Protocol adițional la CEDO. Astfel s-au 
stabilit definitiv direcțiile pentru elaborarea unei legislații unitare europene privind 
grupurile etnice. 


Decizia de la Viena reprezintă un compromis. S-a aşteptat o decizie în 
favoarea unei Convenții speciale în locul Convenţiei-cadru. Acest lucru nu s-a 
realizat, dar trebuie menţionat că din punct de vedere politic s-a deschis astfel calea 
spre elaborarea unui protocol adițional la CEDO, chiar dacă este vorba despre unul 
limitat la domeniul cultural. 


Protocolul adițional ar putea fi un instrument cu două avantaje indiscutabile: 
primul, că ar introduce protecția grupurilor etnice în sistemul european de protecție a 
drepturilor omului, şi al doilea, că faţă de drepturile specificate în el se va putea apela 
direct la Consiliul Europei. 


S-a arătat deja că aproape în toate cazurile există temeri ale statelor că 


autonomia ar fi primul pas spre secesiune, cu toate că s-a dovedit că o autonomie 

Tema autonomiei influențează direct relaţia tensionată dintre principiile fundamentale 
de drept la autodeterminare al naționalităților şi integritatea teritorială a statelor. 
După dezintegrarea URSS, a Cehoslovaciei şi Iugoslaviei această reglementare abia a 
mai putut asigura crearea a 19 state suplimentare, dar spațiul de manevră pentru 
apariția a noi state pe baza dreptului extern la autodeterminare este practic epuizat. 
Formarea de noi state în Europa nu poate fi continuată mai departe, fără distrugerea 
completă a acesteia. Invers, tendința considerării autonomiei ca parte integrantă a 
dreptului la autodeterminare (autodeterminare internă) este singura cale viabilă, 
deoarece în acest mod se păstrează integritatea teritorială a statului. 


Astfel, cu toate că tema autonomiei conţine o oarecare cantitate de explozibil 
politic, ea este totuşi capabilă să diminueze tensiuni potenţiale - deoarece realmente 
nu lezează integritatea teritorială a statelor. Acesta este motivul pentru care ridicarea 
problemei autonomiei este necesară pentru a fi discutată în toată Europa, obținîndu-se 
urgent toate clarificările de care este nevoie. 


În proiectul de propuneri al UFCEE, autonomia este definită ca instrumentul 
de protecție a grupurilor etnice care asigură maximum de autodeterminare internă cu 
un minimum de determinare externă din partea populației majoritare şi cu păstrarea 
integrității teritoriale a statului. 


Aşadar, scopul autonomiei este: 

- să protejeze un grup etnic contra deciziilor majorităţii, inacceptabile atît din 
punct de vedere al drepturilor omului cît şi al politicii democratice; 

- să asigure libertăţile de bază şi drepturile omului pentru minorități, fără a leza 
integritatea teritorială a statelor contractante. 


c) Forme de autonomie 


In prezent în funcție de condiţiile iniţiale, se pot prevedea trei forme de 
autonomie: 


1) autonomia teritorială, pentru cazurile în care grupul etnic este majoritar în zona 
în care trăieşte 

2) autonomia culturală, pentru cazurile în care grupul etnic nu este majoritar în zona 
în care trăieşte; 

3) autoadministrarea locală (autonomie locală), pentru cazurile în care membrii 
grupurilor etnice locuiesc în zone izolate, dispersate şi nu sînt majoritari decît în 
unități administrative mai mici, regiuni, comune sau părți ale unor comune. 


Problema crucială a tuturor formelor de autonomie constă în delimitarea 
exactă a domeniilor lor de acțiune față de cele ale statului. Orientativ, proiectul 
UFCEE foloseşte în acest scop standardele stabilite în conferințele internaționale de 
pace de către organisme interstatale ca ONU şi Uniunea Europeană. '’ 


d) Realizarea autonomiei teritoriale 
Prin autonomia teritorială se înțelege un statut special acordat unei zone 


teritoriale care permite locuitorilor acesteia să-şi rezolve singuri problemele proprii 
prin legislaţie, guvernare, administrare şi jurisdicție proprie. Acest lucru nu implică 


aa) 


pretenţii la suveranitate, iar caracteristicile autonome trebuie delimitate exact în 
legislaţia statului respectiv. 


În principiu, autonomia teritorială trebuie să cuprindă domeniile de autoritate 
necesare pentru rezolvarea problemelor proprii conform părerii grupurilor etnice 
respective, ca de exemplu: 

e folosirea de însemne proprii; 

e dreptul de a-şi spune cuvîntul la reglementarea problemei dublei cetăţenii; 

e învățămîntul, inclusiv cel superior, în funcție de valorile şi necesitățile 

grupului etnic respectiv; 

e instituțiile şi programele culturale; 

e radio-televiziunea; 

e dreptul de a exercita profesii sau de a face afaceri; 

e utilizarea resurselor naturale, cum ar fi agricultura, silvicultura, vînătoarea, 

pescuitul, mineritul; 

e protecția socială şi ocrotirea sănătății; 

e căile de transport - drumuri locale şi aeroporturi; 

e producţia de energie; 

e controlul băncilor, caselor de economii şi al altor instituţii financiare; 

e poliția; 

e impozitele pentru scopuri regionale. 


Comparativ cu unele cazuri de autonomie reală, ca de exemplu Tirolul de 
Sud, aceste standarde sînt de nivel ridicat, ceea ce poate surprinde la prima vedere. 
Dar trebuie să se ţină cont că minimul de autonomie este dimensiunea care asigură 
doar supraviețuirea şi păstrarea identităţii naționale a unui grup etnic, în timp ce 
optimul asigură un grad înalt de autonomie, fărâ a periclita integritatea teritorială a 
statului. Se consuderă că între valoarea standardelor internaţionale, după care se 
orientează proiectul UFCEE, şi acest optim există un spaţiu de manevră suficient! 


Bineînţeles, în cazul unei autonomii teritoriale trebuie să se țină seama de 
exigenţa ca naționalitățile care în zona autonomă devin minorități, să nu fie private de 
drepturile lor de bază şi drepturile omului general recunoscute. 


e) Autonomia culturală 


În cazul autonomiei culturale, spre deosebire de autonomia teritorială, statutul 
special necesar administrării problemelor proprii nu se acordă unei unități teritoriale, 
ci unui grup de persoane reunit într-o formă de asociere adecvată. Această formă de 
autonomie este utilă atunci cînd grupurile etnice nu sînt majoritare în zonele în care 
locuiesc sau dacă acestea nu consideră necesară solicitarea autonomiei teritoriale, 
indiferent din ce motiv. 


Important este faptul ca acea comunitate care primeşte autonomia culturală, în 
orice formă de asociere ar fi ea, să cuprindă o parte semnificativă a grupului etnic 
respectiv, pentru ca organele de conducere care iau decizii în cadrul autonomiei să fie 
alese în mod democratic şi liber. 

Autonomia culturală trebuie să cuprindă toate domeniile care, conform părerii 
grupurilor etnice, sînt esențiale pentru păstrarea, protecția şi dezvoltarea identităţii lor, 
domenii semnificative cum ar fi: 

* cultura; 

e învățămîntul; 

e informarea, inclusiv radio şi tv; 

e utilizarea de însemne proprii; 

e dreptul de a lua parte la discuţii referitoare la o eventuală dublă cetăţenie; 

e alte domenii utile păstrării şi exercitării drepturilor de protecție proprie 

necesară. 


Autonomia culturală mai cuprinde şi dreptul de a crea şi a întreţine instituții, mai ales 
în domeniile: 

e învățămînt; 

e mediile scrise şi electronice; 

e păstrarea tradițiilor; 

e cultura; 

e activităţi economice. 


f) Autoadministrarea locală 


Formele de autonomie teritorială şi culturală acoperă un spectru larg din 
necesarul grupurilor etnice privind autoadministrarea problemelor proprii, dar lasă 
deschise o serie de cazuri care nu pot accede în nici un caz la autonomia teritorială şi 
numai parțial la cea culturală, ca de exemplu: atunci cînd membrii unor grupuri etnice 
trăiesc în diasporă, izolați, dar totuşi reprezintă majoritatea în unele mici unități 
administrative, cum ar fi regiunile, comunele sau părți din comune. Pentru asemenea 
cazuri se va prevedea autoadminstrarea locală (autonomia locală). 


g) Protecţia juridică 


Controlul legalităţii actelor juridice emise de uniunile autonome se exercită 
numai prin tribunale supreme independente. Pentru protecția juridică internațională ar 
trebui să fie competente organele de control ale Consiliului Europei, iar drept 
instrumente să fie: 

e Convenţia Europeană pentru Drepturile Omului, pentru reclamaţii 

individuale sau ale statelor; 

e rapoartele statelor (sistemul ONU); 
e sistemul OSCE pentru reglementarea paşnică a conflictelor. 


Din cele 36 de state europene cu peste 500 milioane de locuitori se consideră 
că numai unul, Portugalia, nu are momentan probleme cu minoritățile naționale. Din 
cele 35 de state rămase, 5 (Bosnia-Herzegovina, Iugoslavia, Croaţia, Rusia şi Turcia) 
înregistrează conflicte etnice, pînă nu demult chiar violente. Alte 5 din cele 30 
restante au de soluţionat conflicte cu caracter etnic cu state vecine (Albania, Bulgaria, 
Grecia, Letonia, Ucraina). În alte 6 state din cele 25 rămase se observă zone de 
tensiuni interetnice (Marea Britanie, Macedonia, Moldova, România, Slovacia, 

Spania). Finalmente rămîn 19 state, deci doar jumătate, în care problema 
naționalităților nu produce tensiuni, violenţe sau conflicte cu vecinii . 


Se consideră că autonomia acordată la timp va fi totdeauna cea mai potrivită 
cale de prevenire a secesiunii. Cît priveşte Republica Moldova s-a mers pe calea 
oferirii autonomiei teritoriale populației găgăuze şi cele bulgare. Şi pentru regiunea 
transnistreană se prevede acordarea unei autonomii teritoriale. Dar aceste instrumente 
ale autonomiei teritoriale pare să nu-i satisfacă pe liderii de la Tiraspol şi Comrat. Ei 
cer tot mai insistent formarea unui stat confederal alcătuit din 3 subiecți cu drepturi 
egale. În continuare va fi examinată problema federalizării prin prisma experienţei 
internaţionale. În orice caz practicile elucidate mai sus pot oferi Republicii Moldova 
posibilitatea de a alegea varianta adecvată situaţiei din această țară. 


10. O SOLUȚIE PENTRU REBUBLICA MOLDOVA -DESCENTRALIZAREA 
SAU FEDERALIZAREA? 


Căutînd o soluţie pentru problemele etnice din Republicii Moldova trebuie să 
se înţeleagă că obiectivul principal este de a edifica o structură durabilă în cadrul 
căreia drepturile individuale şi cele colective ale minorităților să fie satisfăcute plenar 
în conformitate cu standardele internaționale. De asemenea, în condițiile în care se 
pretinde că obiectivul integrării în Uniunea Europeană este unul prioritar experiența 
pe care au acumulat-o ţările respective trebuie valorificata şi implementată în măsură 
posibilităților anticipîndu-se pregătire pentru anumite transformări care vor trebui să 
aibă loc. Din acest punct de vedere merită să fie analizate posibilitățile de soluţionare 
a problemelor prin descentralizarea, regionalizarea statului unitar sau federalizarea 
lui. O astfel de abordare a fost încercată în 1994 care s-a soldat cu un rezultat relativ 
satisfăcător”. Pentru că Republica Moldova este în conformitate cu Constituţia un stat 
unitar, dar se discută pe larg schimbarea acestor prevederi, este important să se 
evalueze dacă principiile pe care se bazează statul unitar epuizează posibilitatea 
aplanării conflictelor cu care se confruntă ţara şi dacă o eventuală federalizare a țării 
ar aduce mai multă stabilitate. Experienţa altor state pare să fie extrem de utilă în 
acest sens. 


I. Experienţa descentralizarea regională în statul unitar 


Experiența Franţei în acest sens este extrem de edificatoare. În Franţa regiunile 
au fost transformate în colectivități teritoriale în 1982. Această reformă se înscria în 
cadrul unei reforme de ansamblu a sistemului francez de administrație teritorială. 
Problema acelei reforme viza schimbări radicale în chiar natura statului. Se punea în 
discuţie trecerea de la o Republică unitară mai mult sau mai puţin descentralizată, la 
un stat regional sau federal, punîndu-se astfel în discuţie o moştenire esențială a 
dreptului public revoluţionar şi a celei de-a III-a Republici. 


Parlamentarii francezi fiind aproape toți aleşi în circumscripții locale, nu 
doreau ca regiunile să fie transformate în colectivități teritoriale şi astfel să fie reduse 
puterile comunelor şi departamentelor, ceea ce excludea transformarea regiunilor în 
colectivităţi superioare altora. 


0 Christoph Pan, Dreptul la autonomie, Altera #1, Anul I. 1995 
`! Descentralizare, Autonomie, Federalism, Helsinki Citizen Assembly, Chşinău, 1995 

Astfel, regiunile franceze s-au constituit într-o instituţie originală care se 
înscrie în principiile şi continuitatea Republicii unitare. Experienţa descentralizării 
începută în anul 1982 a demonstrat că ea a modificat în mod profund funcționarea 
sistemului politico-administrativ francez în timp ce federalismul şi regionalismul 
rămîn incompatibile cu Constituţia franceză. Regiunile au dobîndit un rol important 
într-un anume număr de domenii strategice cum ar fi: 

1. învățămîntul secundar şi superior, 

amenajarea teritoriului, 

autonomie de decizie la nivel regional, 

autonomie financiară relativa a politicilor publice. 

Din acest punct de vedere descentralizarea regională franceză apare azi ca un nou 
model, alternativ la federalism şi regionalism. Pentru a putea aprecia specificitatea 
regiunilor franceze, este bine să reamintim cadrul constituțional în care ele se înscriu, 
şi care garantează în acelaşi timp indivizibilitatea Republicii şi principiul liberei 
administrații a colectivităţilor teritoriale. Este ceea ce determină, pe de o parte refuzul 
federalismului şi al regionalismului, iar pe de altă parte defineşte locul regionalizării 
în descentralizare. 


a) Refuzul federalismului şi regionalismului 


Originea regiunilor franceze explică faptul că ele s-au putut integra atît de uşor 
în cadrul statului unitar, ocupînd aici un rol important. Transformarea lor în 
colectivităţi teritoriale a fost însoțită de invocarea principiului indivizibilităţii 
Republicii. Nu se pune în discuţie unitatea legii căreia regiunile se supun ca şi 
celelalte colectivităţi teritoriale. Acestea sînt cele două principii care exclud 
federalismul şi regionalismul, dar ele nu au constituit un obstacol pentru luarea în 
considerare a anumitor particularități regionale atunci cînd puterea politică a avut 
voinţa de a o face. În fine, descentralizarea şi rolul lărgit acordat prefectului regiunii 
permit statului să adapteze exercițiul misiunilor sale condițiilor locale şi regionale. 


b) Originea regiunilor franceze 


Regiunile franceze s-au născut din nevoile funcționale ale politicii de 
administrare a teritoriului statului. În nici una din țările Europei, formarea naţiunii nu 
este atit de strîns legată de formarea statului ca în Franța. Prima expresie 
administrativă a regiunii a constituit-o instituția prefectului regiunii introdusă printr- 
un decret din 14 martie 1964, sprijinit de misiunea economică regională şi de 
conferința administrativă regională, compusă din şefii serviciilor externe şi din 
prefecții numiţi în regiune, şi dintr-o instanță consultativă alcătuită din reprezentanţii 
colectivităților locale şi din organizații profesionale. Se instituia astfel un nou eşalon 
descentralizat al administraţiei statului a cărui vocaţie era să asigure executarea 
planului şi politicii economice, cît şi a politicii de amenajare a teritoriului. 


Singura modificare adusă ca urmare a acestei împărtiri a regiunilor a fost 
separarea Corsicii de regiunea Provence - Coasta de Azur. Instituţionalizarea regiunii 
s-a realizat în cadre teritoriale care, în majoritatea cazurilor, aveau puţină legătură cu 
regiunile tradiționale, cele care serviseră altădată drept referință curentelor 

regionaliste. Reforma din 1982 a consacrat această substituire acordînd acestor 
regiuni funcționale instituţii reprezentative fondate pe sufragiul universal şi 
independente de stat deoarece prefectul înceta să mai fie executivul regiunii, calitate 
transferată preşedintelui ales al consiliului regional, fiindu-i rezervată exclusiv 
calitatea de reprezentant al statului. 


Caracterul artificial al acestei împărtiri regionale nu a dăunat succesului 
reformei din 1982; Astfel se spune că „regionalizarea a omorit regionalismul ”, în 
măsura în care spațiul funcțional pare să aibă în mod definitiv mai multă audiență 
decît spațiul identitar al regionaliştilor — cu excepția regiunilor în care spațiul 
funcțional s-a suprapus spaţiului identitar (în Bretania sau în Alsacia). 


În conformitate cu reforma din 1982 „Regiunile sînt colectivităţi teritoriale. 
Ele sînt administrate de un consiliu regional ales prin vot universal direct." Această 
schimbare de statut s-a produs la prima reuniune a consiliilor regionale alese prin vot 
universal direct, la începutul lunii aprilie 1986. Regiunile reprezintă astfel noi 
colectivități teritoriale create prin lege pe baza art. 72 din Constituţie. Existența 
regiunilor nu e garantată direct prin Constituţie aşa cum este cea a comunelor sau a 
departamentelor o lege era suficientă deci pentru a suprima regiunile. Deşi înscrierea 
regiunilor în Constituţie n-a avut loc, ele au căpătat o asemenea importanță în 
instituţii, încît suprimarea lor nu poate fi cîtuşi de puţin avută în vedere. 


Astfel, modelelor federalismului şi regionalismului, ale căror exemple cele 
mai caracteristice sînt, în Europa, Germania şi Spania, Franţa le-a opus pe cel al 
descentralizării regionale, care se poate defini ca extinderea la nivel regional a 
descentralizării teritoriale în cadrul statului unitar. Regimul descentralizării teritoriale 
a fost el însuşi profund modificat într-un sens favorabil autonomiei locale, prin 
reforma din 1982. În prezent regiunile dispun de o competenţă materială largă, însă 
de o competenţă normativă redusă. Luate global, bugetele lor sînt reduse în raport cu 
cele ale comunelor şi departamentelor, dar regiunile au o mare stăpînire a resurselor 
lor şi o largă libertate în folosirea acestora, mai ales pentru că natura competenţelor 
lor le lasă o destul de mare marjă de manevră financiară şi le permite să 
disponibilizeze o capacitate de investiții importantă. Regiunile au devenit astfel actori 
politici autonomi. Chiar dacă ele pot suferi arbitraje guvernamentale contrarii dorinței 
lor; ele sînt capabile să formuleze şi să pună în aplicare politici publice. 


c) Indivitibilitatea Republicii 


Articolul 2 al Constituţiei franceze din 4 octombrie 1958 proclamă că „Franța 
este o Republică indivizibilă”. Principiul indivizibilităţii Republicii este de origine 
revoluționară. El figura chiar şi în constituția din 1791, precedînd astfel proclamarea 
Republicii. Indivizibilitatea Republicii se aplică subiectului suveranității. Din acest 
punct de vedere trebuie luat în consideraţie articolul 3 conform căruia „suveranitatea 
națională aparține poporului” (alin. 1) şi „nici o parte a poporului sau individ nu îşi 
poate atribui exercițiul acesteia”. Acest lucru înseamnă că numai poporul francez în 
totalitatea sa este subiectul suveranității. Cetăţenii unei colectivități teritoriale a 
Republicii luaţi separat nu pot deci niciodată „sa îşi atribuie exercițiul suveranităţii. 
Dimpotrivă, într-un stat federal, suveranitatea poporului se poate exercită în cadrul 
statelor federate. 

Sensul principiului indivizibilităţii rezultă şi mai clar din aplicarea lui în 
decizia din 9 mai 1991 cu privire la cel de-al doilea statut al Corsicii. Primul articol al 
legii făcea referință la „poporul corsican, componentă a poporului francez”, căruia 
Republica îi recunoaşte „drepturile la păstrarea identității sale culturale şi la 
apărarea intereselor sale economice şi sociale specifice”. Era precizat că aceste 
drepturi se exersau „în respectul unităţii naționale". Totuşi, Consiliul constituțional 
recunoştea „conceptul juridic de «popor francez» valoare constituțională şi declara, 
referindu-se la articolul 2 al Constituţiei, că „menţiunea făcută de legislator cu 
referire la «poporul corsican, component al poporului francez» este contrar 
Constituţiei, care nu recunoaşte decit poporul francez, compus din toți cetățenii 
francezi fără deosebire de origine, de rasă sau de religie”. În timp, ce legea votată de 
Parlament se referea în mod formal la respectul unităţii naționale, refuzul de către 
Consiliul Constituţional ca legislatorul să poată recunoaşte componente în sînul 
poporului francez şi să le atribuie în mod colectiv drepturi proprii interzice, în lipsa 
unei revizuiri formale a Constituţiei, orice evoluţie a Republicii franceze spre o formă 
de Stat compusă, cu structură regională sau federală, în care „„componentele” 
poporului francez ar putea deveni subiecte politice autonome. 


În 1992 a fost consacrat caracterul dual al administraţiei teritoriale franceze, 
hotărînd că ea „este asigurată de colectivitățile teritoriale şi de serviciile 
descentralizate ale statului”, şi că ea „este organizata în respectul principiului liberei 
administrații a colectivităților teritoriale”. Descentralizarea misiunilor administrative 
ale statului a devenit un principiu de drept comun. Administraţiile centrale nu ar 
trebui astfel să păstreze decît misiunile al cărui exerciţiu nu ar putea fi descentralizat . 


În acest cadru regiunea este o circumscripție de servicii descentralizate a 
statului. Prefectul regiunii, al cărui rol în fruntea serviciilor statului în regiune fusese 
confirmat şi îşi vedea misiunea precizată şi lărgită prin Carta descentralizării din 
1992. Nu numai că el exercită controlul prevăzut prin lege asupra autorităților 
regionale, şi poate singur hotări în regiune, dar el pune în aplicare şi politicile 
naționale şi comunitare privind dezvoltarea economică şi socială şi amenajarea 
teritoriului. În aceste ultime domenii prefecţii departamentelor trebuie să se 
conformeze orientărilor fixate de către prefectul regiunii în deciziile pe care le iau. În 
plus, el „animează şi coordonează în regiune politicile statului în materie culturală, 
de mediu înconjurător, cit şi cele cu privire la spaţiul urban şi la cel rural” . 


d) Modalităţi de funcţionare şi instituţii 


Cele două inovaţii majore au constat în introducerea alegerii consiliului 
regional prin vot universal direct şi în acordarea executivului regional preşedintelui 
consiliului regional. Dar în acelaşi timp cu redefinirea regimului descentralizării, a 
fost nevoie de a armoniza instituțiile şi regulile de funcționare a tuturor colectivităţilor 
teritoriale. Principiile esențiale privind instituţiile sînt comune regiunii, comunei sau 
departamentului: un consiliu ales, un executiv unipersonal ales de consiliu pe durata 
mandatului său (6 ani) şi pe care consiliul nu-l poate revoca. Preşedintele consiliului 
regional este astfel singurul titular al puterii executive. Asemenea preşedintelui 
consiliului general dar, spre deosebire de primar, el nu exercită nici o funcție în 
sarcina statului. Consiliul regional alege în aceeaşi măsură vicepreşedinţi dar aceştia 
nu-şi dețin puterile cu titlu executiv, decît funcții pentru care preşedintele consiliului 
regional îi delegă sub propria supraveghere şi responsabilitate, şi pe care le poate 

oricînd retrage. Preşedintele şi vicepreşedinţii nu pot fi demişi din mandat de către 
consiliului regional. In cazul unui conflict care face imposibilă funcţionarea 
consiliului regional, acesta poate fi dizolvat prin decret şi au loc noi alegeri. 


Consiliul general şi consiliul regional se deosebesc în schimb de comună în 
ceea ce priveşte delegarea puterii deliberative. La nivel comunal, consiliul municipal 
poate atribui anumite puteri ale sale primarului. În schimb consiliul regional şi 
consiliul general formează în sînul lor o comisie permanentă, care este alcătuită din 
preşedintele consiliului, vicepreşedinţi şi eventual din alţi membri, şi care exercită, în 
intervalele dintre întrunirile consiliului, puterile deliberative ale acestuia în domeniile 
în care i-au fost acordate. Comisia permanentă este astfel un organ deliberativ restrîns, 
dominat de executiv, dar al cărui mod de desemnare asigură reprezentarea opoziţiei, 
fie în urma unui acord între grupurile politice în ceea ce priveşte repartiția posturilor, 
fie în urma unei alegeri cu reprezentare proporțională, însă în acest caz preşedintele şi 
vicepreşedinţi fiind aleşi prin vot majoritar. Regulile care guvernează reuniunea şi 
deliberările consiliului regional sînt identice cu cele ale consiliului general. 


De fapt, singurul element de originalitate a instituţiilor regionale constă în 
existenţa unui consiliu economic şi social consultativ. Rezultantă a unui organ care 
exista deja sub regimul de instituire regională, rolul său n-a încetat să crească, fără 
însă a-şi schimba natura. Compusă din reprezentanți ai întreprinderilor şi ai 
organizaţiilor cu activităților nesalarizate, desemnaţi de camerele de comert şi 
industrie, camerele de agricultură şi alte organisme profesionale, de reprezentanţi ai 
organizaţiilor sindicale ale salariaților desemnate de acestea, de reprezentanți ai 
organismelor care participă la „viața colectivă a regiunii”, şi personalităţi care 
„contribuie la dezvoltarea regiunii”. Consiliul economic şi social regional este 
obligatoriu consultat înaintea deliberărilor consiliului regional atît asupra proiectului 
de plan al regiunii, cît şi asupra tuturor documentelor de planificare şi proiecte care 
interesează regiunea, asupra documentelor bugetare şi asupra orientărilor generale din 
toate domeniile asupra cărora consiliul regional este chemat să delibereze, în virtutea 
titlului unei competențe atribuite prin lege regiunii. Consiliul economic şi social 
regional atribuie un centru instituțional rețelei de relaţii pe care regiunea le stabileşte 
cu mediul regional. 


e) Principiul liberei administrații 


Fiind o colectivitate teritorială ca şi comuna şi departamentul, regiunea 
beneficiază de principiul liberei administrații garantat de art. 72 din Constituţie. 
Autonomia regională este garantată prin acest principiu într-o manieră foarte restrînsă, 
semnificaţia i se poate defini astfel: 

1) legea este singura care poate impune noi obligații colectivităţilor teritoriale; 

2) judecătorul controlează respectarea principiului liberei administrații de către 
legislator, şi în particular acele obligaţii care trebuie definite cu precizie, ele 
netrebuind să încalce „competența proprie” a colectivităților teritoriale (ceea ce 
sugerează existența unui „nucleu" de competență căruia legea nu-i poate aduce 
atingere); 

3) regulile stabilite de lege nu ar trebui să aibă ca efect restrîngerea resurselor 
fiscale ale colectivităților teritoriale pînă la punctul de a le împiedica libera 
administrare, şi o resursă fiscală importantă nu ar putea fi suprimată fără compensare. 
Prin urmare, principiul liberei administrării implică autonomia deciziei, existența unei 

sfere proprii de competență şi autonomia financiară garantată prin resurse fiscale 
suficiente. Regiunile trebuie să beneficieze de aceste garanţii juridice. 


f) Autonomia financiară 


Dispunînd de o marjă de manevrare importantă în folosirea resurselor lor, 
regiunile stăpînesc de asemenea o mare parte din aceste resurse. Ele îşi obţin 56% din 
resurse din încasări fiscale, din care jumătate este produsul a patru impozite directe 
care alimentează bugetele locale (taxe profesionale, taxe de locuință, taxe funciare 
asupra proprietăților funciare construite şi asupra proprietăților funciare neconstruite) 
şi cărora ele le fixează în mod liber procentele în virtutea unor reguli în dependență de 
evoluţia acestora. 

Modelul descentralizării regionale este foarte diferit de modelul statului 
federal sau de modelul statului regional, în variantele sale spaniolă sau italiană. Nici 
unul din aceste modele nu poate pretinde că ar reprezenta o normă sau un model 
pentru celelalte țări ale Uniunii Europene, şi cu atît mai puţin pentru cele care n-au în 
vedere regionalizarea. Totuşi, modelul francez de descentralizare regională are 
anumite implicaţii în ceea ce priveşte devenirea Uniunii Europene. El exclude orice 
evoluție spre o „Europă a regiunilor", incompatibilă cu principiul unității Republicii, 
pe care se bazează concepţia franceză a statului-naţiune. În particular, transformarea 
comitetului regiunilor în organ deliberativ care ar fi avut, într-un fel sau altul, un drept 
de co-decizie în anumite treburi comunitare, ar fi împotriva Constituţiei. Modelul 
francez de descentralizare regională susține deci o Uniune Europeană, care ar rămîne 
o asociaţie de state. In acest sens, el constituie şi un factor de stabilitate în Europa (în 
unele țări din Uniunea Europeană există o necesitate de contraponderea față de 
tendinţele centrifuge, care le afectează, şi la frontiera Uniunii Europene există state 
chemate să adere la UE, şi care sînt în căutarea unor căi pentru o descentralizare 
necesară, care însă garantează unitatea statului). Acestora din urmă modelul francez 
de descentralizare regională le arată că e posibil să se instituie un regim care acordă 
regiunilor o largă autonomie de decizie şi de acţiunea, fără să comporte riscurile care 
s-ar putea naşte din federalism sau regionalism”. 


II. Experienţa federalismul 


Liderii separatişti de la Tiraspol, precum şi autoritățile din autonomia găgăuză 
au invocat de nenumărate ori soluția federalistă/confederalistă a reformării 
constituţionale a Republicii Moldova. Este inutil să se menţioneze despre lipsa unei 
experienţe federaliste pozitive în spaţiul post comunist, cu atît mai mult în spațiul 
postsovietic. URSS, deşi, a fost considerată o federaţie n-a fost de facto niciodată o 
federaţie. În Federaţia Rusă pînă în prezent se discută problemele legate de fenomenul 
federalismului şi care ar trebui să fie relațiile dintre centrul federal şi subiecții 
federației. 


Se cunoaşte că eşecurile federaţiilor nu e ceva nou în practica mondială, dar 
cu toate acestea soluția federalistă pare a fi foarte ademenitoare uneori. Şi în Europa şi 
Africa şi Asia s-au prăbuşit total sau parțial un şir de sate - federaţii, confederaţii sau 
uniuni: URSS, Iugoslavia, Cehoslovacia, Federaţia Mali, Rhodezia, Republica Arabă 
Unitâ, după cum s-au prăbuşit mai multe proiecte de uniuni ale statelor arabe (în speţă 

Libia), sau federaţia formală din Malaiezia şi Singapore. Exemplul, Camerunului 
federal a arătat că alternativa dezintegrării a fost evoluția spre un stat unitar. 


Alte uniuni sau federații, ca de pildă India, Nigeria sau Canada, care sînt 
organizate şi guvernate în mod foarte diferit, au cunoscut şi ele, în aceste ultime trei 
decenii, tensiuni serioase, tentative de secesiune, conflicte grave şi chiar violență. 
Această experiență îi face pe foarte mulți experți şi lideri politici să creadă că 
federalismul este o organizare imperfectă în sine, mai ales în ceea ce priveşte 
gestiunea diferenţelor intercomunitare şi dezvoltarea în ansambluri plurinaţionale, 
plurietnice şi/sau  pluriculturale. De aceea, performanțele şi longevitatea 
federalismului sînt uneori considerate inferioare centralismului şi unității. Acestea 
sunt probleme la care ar trebui să găsească răspuns şi clasa politică moldovenească 
înainte de a accepta vreo variantă de federalizare a Republicii Moldova. Trebuie de 
menționat că acestea nu sunt exerciții teoretice, şi că există sugestii ale 
reprezentanților ţărilor garante ale procesului de negocieri privind soluționarea 
conflictului transnistrean. Din această perspectivă merită să fie examinate în primul 
rînd cazurile şi factorii care au contribuit la edificarea unor state federale puternice şi 
prospere, precum şi cele care au dus la formarea unor federaţii slabe, care ulterior s-au 
dezintegrat, provocînd probleme şi victime omeneşti. 


a) Experienţa pozitivă a federalismul. Cazurile SUA şi Elveţiei 


Fără îndoială există exemple care arată că federaţiile pot funcţiona bine, derpt 
exemplu se poate începe cu cea mai veche democraţie modernă în forma instituțională 
actuală — Statele Unite ale Americei. 


Este adevărat că printre federațiile stabile găsim puţine state plurinaționale, 
multilingve şi pluriculturale. Totuşi, cea de-a doua federație din lume ca vechime, 
Elveţia — numită oficial Confederaţia Helvetică — este dovada clară că federalismul 
poate fi o rezolvare fericită, chiar şi pentru societăţile eterogene din punct de vedere 
etnic, lingvistic, religios şi cultural. Dezvoltarea comunităţii europene, pornind de la 
un bun sistem de cooperare economică şi tinzînd spre o confederație de state, 
interesează acum mulți europeni. 


Pe de altă parte, unele state europene, în mod tradiţional centraliste şi unitare 
ca Franţa, Italia şi Spania au crezut necesar să stopeze nemulțumirile şi tendințele 
centrifuge de la periferie delegînd regiunilor anumite puteri care reveniseră pînă 
atunci birocraţiei centrale. Într-adevăr, uneori unitarismul şi centralismul pot fi, şi 
chiar sînt, o sursă de instabilitate nu numai la periferie, ci şi la centru. Acesta a fost 
cazul Belgiei. Soluţia care a permis să se detensioneze, dacă nu chiar să se rezolve 
serioasele tensiuni cauzate de un exces de centralism în societăți pluriculturale a fost 
căutată, mai ales în statele foarte unitare, în delegarea puterii centrale, fie sub forma 
regionalismului, a federalismului (Franţa, Italia, Spania, Belgia), fie transformînd o 
federaţie centralizată într-o federaţie/confederaţie asimetrică (Canada). 


Se consideră în general că nici un regim politic (chiar înscris pe axa unitarism- 
confederalism) nu poate garanta stabilitatea şi longevitatea unui stat. Au avut loc 
destule destrămări în toate cele trei subclase în care sînt clasificate de obicei statele — 
unitare, federale şi confederale. 

Prin esenţă, confederațiile s-au dovedit a fi soluții de tranziție, chiar daca 
aceasta contrazicea definiţia lor. Ele au în cele din urmă ca rezultat unul sau mai 
multe state unitare, sau un stat federal. Totuşi, trecerea de la o confederație spre 
aceste soluţii s-a putut face, cel puţin în trecut, destul de încet, mult mai încet de 
exemplu decît timpul de supravieţuire al unora dintre federaţii sau state unitare. 


În societăţile plurinaţionale şi pluriculturale, federaţia/confederaţia reprezintă 
soluţii delicate datorită naturii lor sincretice, de compromis între diversitate şi unitate. 
Pentru a transforma acest amestec contradictoriu într-o organizare viabilă şi relativ 
stabilă e nevoie de un mare efort, de clarviziunea elitelor politice, de sprijinul 
populaţiei şi de un climat intern şi extern favorabil. Datorită dinamicilor sociale, 
economice şi politice diferite în părțile constitutive ale societăților eterogene, trebuie 
să se exercite în fiecare sistem federal o abordare echilibrată, asigurînd stabilitatea 
prin flexibilitate. 


Cele două exemple principale de federaţii moderne, Statele Unite ale Americii 
şi Elveţia, au fost construite în urma multor secole de cooperare pragmatică şi de 
compromis, mai ales în sînul elitelor. Totuşi, chiar şi aceste două state au trecut prin 
perioade de destrămare totală şi de războaie civile. Ele au supraviețuit, iar rezultatul a 
fost o integrare mai puternică şi o centralizare a puterii. 


Federalismul american nu a putut tolera ca în cadrul aceluiaşi stat federal să 
existe două sisteme economico-sociale. Confederatia Helvetică s-a prăbuşit de două 
ori — o dată din cauza invaziei străine şi a ideologiei Revoluţiei Franceze, şi a doua 
oară din pricina conflictelor religioase şi ideologice interne. 


Totuşi, fiecare dintre aceste două confederaţii de state mici sau relativ mici, a 
devenit ulterior o fară în care marea majoritate a cetățenilor acceptă în mod liber 
instituţiile unificatoare şi simbolurile lor ca absolut legitime. Fiecare dintre aceste 
două confederaţii/ federaţii au profitat în cursul procesului de elaborare, de formare a 
statului de un număr de avantaje datorate situației lor. 


Pentru Statele Unite, acestea erau: 


1) distanţa geografică faţă de puterile epocii; 

2) experienţa unui război unificator împotriva unei puteri coloniale (urmat de o lungă 
perioadâ de securitate externă); 

3) omogenitatea culturală, lingvistică şi — destul de multă vreme — religioasă a 
elitelor la putere; 

4) distrubuirea relativ omogenă a elementelor etnice eterogene; 

5) în fine, bogatele resurse naturale. 


În ciuda dezavantajului reprezentat de eterogenitatea lingvistică şi de origine, 
ca şi a unei anumite diversități culturale şi religioase, elveţienii, la adâpost de 
diferențele de natură rasială şi de civilizaţie, s-au angajat vreme de 700 de ani în 
construcția instituțională. Ea s-a făcut încet, în mod pragmatic şi contractual, bazîndu- 
se pe: 

1) securitatea comună şi, 
2) interesele economice şi politice ale cantoanelor. 

Elveţienii şi americanii au dezvoltat instituții ale democraţiei directe şi 
reprezentative, economii de piaţă eficiente şi devize naționale puternice reprezentînd 
şi ele interese unificatoare (francul şi dolarul). In cele două confederatii/federații au 
interacționat numeroase legături sociale, politice, religioase, ideologice, economice, 
profesionale, corporative, care au depăşit frontierele statale şi cantonale şi au cimentat 
integrarea crescîndă în sînul celor două federaţii. 


c) Pericolele federalizării. Cazul Iugoslaviei. 


Destrămarea Iugoslaviei, în ultimul deceniu al secolului trecut cere o 
examinarea foarte minuțioasă a viabilităţii unui anume model de organizare statală a 
ansamblurilor multietnice. Deşi propaganda comunistă pretindea că federaţiile sub 
regimurile comuniste ar avea o superioritate evidentă față de regimurile federale 
burgheze, Federaţia Iugoslavă constituită în 1945 s-a destrămat la fel ca şi Uniunea 
Sovietică (1922) şi Republica Federală Cehoslovacă (1968). 


Iugoslavia a existat în cadrul frontierelor stabilite în 1945 cu toate republicile 
fondatoare vreme de numai 46 de ani. Cauzele destrămării lugoslaviei sunt ascunse în 
moştenirea experienţei negative a trecutului legată de asimilarea forțată, discriminarea 
națională şi asuprirea colonială. In „prima Iugoslavie" aceste politici erau înfăptuite 
de birocraţia care aparținea în special celui mai mare grup etnic - sîrbii. Această 
experiență negativă n-a fost uitată în pofida existenţei şi a unei experiențe comune 
pozitive a războiului naţional de eliberare din 1941-45 şi a propagandei asidue 
promovate de oficialități cu privire la „unitatea şi fraternitatea" dintre națiunile 
iugoslave. 


Privilegiile de care se bucura noua pătură conducătoare a celei de-a doua 
Iugoslavii au alimentat şi mai mult acest resentiment. Vechile conflicte, inclusiv 
acelea cu o conotaţie clar interetnică, au reapărut de îndată ce, în procesul de 
democratizare a Iugoslaviei, a fost involuntar acordată libertatea cuvîntului şi a presei 
de către un regim comunist tot mai puţin sigur de el. Democratizarea a accelerat 
destabilizarea Iugoslaviei. Odată cu agravarea crizei aceste conflicte au degenerat 
într-o puternică animozitate de masă în sînul mai multor grupuri naţionale/religioase. 
Nu poate fi ignorat faptul că prezenţa în Balcani a mai multor civilizaţii şi mari religii 
este la originea acestor diferenţe seculare. 


Trebuie să se ia în calcul că factorul destabilizator al moştenirii coloniale a 
Jucat în Iugoslavia un rol mai puțin important decît în Uniunea Sovietică (dar mai 
important decît în Cehoslovacia). Iugoslavia nu s-a născut din cucerirea colonială a 
grupului național slav dominant. Ea a fost din contră întemeiată aproape prin asociere 
voluntară de către un număr de popoare slave mici pe ruinele a trei imperii coloniale 
guvernate de non-slavi (Austro-Ungaria, Sublima Poartă şi Imperiu Italian). 


Această asociere s-a făcut în circumstanţe foarte speciale, respectiv după 
primul şi al doilea război mondial. De exemplu, în regiunea Voivodina, anexată de 
către Serbia, sîrbii nu reprezentau în acea vreme decît un sfert din populație. Această 
problemă era deja foarte acută în prima lugoslavie şi ea a contribuit la prăbuşirea 
rapidă a ţării în aprilie 1941. Grupurile naţionale apartinînd popoarelor non-slave 
altădată dominante (germanii-austrieci, maghiari, turci şi italieni) au scăzut 

considerabil, dispărînd practic din cauza politicilor discriminatorii de asimilare sau 
chiar a genocidurilor înfăptuite de câtre regimurile primei şi celei de-a doua 
Iugoslavii. 


O altă problemă, moştenită totuşi din colonialism, dar nu mai puțin importantă 
azi, este cea a puternicei creşteri demografice a populațiilor colonizate. Cu puţin 
înainte de a deveni „statul comun al sîrbilor, croaților şi slovenilor” (prima denumire 
oficială a Iugoslaviei), Serbia, componenta cea mai importantă a statului, devenise o 
putere balcanică mini-imperialistă şi agresivă. Fostă colonie şi aflată în dependenţă 
față de Imperiul Otoman vreme de mai mult de cinci sute de ani, ea a subjugat, cu 
ajutorul puterilor europene creştine, aproape 40% din populaţia albaneză, în cea mai 
mare parte musulmană (şi de asemenea şi alte minorităţi non-sîrbe, ca de pildă slavi 
musulmani, macedoneni, ţigani şi turci). Albanezii au reuşit în două rînduri să se 
elibereze de sub stăpînirea sîrbă (în amîndouă rîndurile printr-o alianţă nefericită), dar 
au fost constrînşi în ambele cazuri să revină în Iugoslavia prin cucerire militară. 


Ultima deşteptare națională a albanezilor din 1981 şi represiunea sîrbă care a 
urmat, au afectat dramatic relaţiile, deja încordate, între cele trei popoare slave din 
Iugoslavia. A izbucnit, iniţial între conducerile sîrbă şi slovenă, un conflict politic în 
ceea ce priveşte revendicările sîrbe în Kosovo. Sîrbii vroiau ca slovenii să sprijine în 
continuare, politic şi militar (prin poliţişti sloveni în Kosovo), politica colonialistă 
sîrbă, care dusese la violări masive şi grosolane ale drepturilor omului. Conducerea 
slovenă a refuzat datorită unor motive nu numai etice, ci şi politico-economice. 
Această poziție a fost puternic susținută de către opinia publică din Slovenia. 
Conducerea sîrbă, susținută de mulți sîrbi (şi macedoneni) a răspuns printr-o 
campanie mass media de propagandă anti-slovenă, prin întreruperea legăturilor 
comerciale, prin refuzul de a efectua anumite plăți, prin confiscarea proprietăților 
slovene din Serbia, lezînd astfel interesele slovene prin acţiunea autorităților federale 
etc. 


Conflictul dintre sîrbi şi sloveni în privința regiunii Kosovo şi problema 
insuficienţei subvenţiilor federale acordate zonelor subdezvoltate a afectat negativ şi 
relațiile între cele doua principale naţiuni slave din Iugoslavia, sîrbii şi croații. 
Abolirea autonomiei politice a regiunii Kosovo de către Serbia a fost prima violare 
grosolană a ordinii constituţionale Iugoslave şi a dus în cele din urmă la distrugerea sa 
în 1991. Această violare a perturbat echilibrul interetnic în Iugoslavia. Între altele, a 
dus la un control direct al Serbiei asupra unui procentaj triplu sau chiar cvadruplu de 
locuri în parlament, de voturi şi de funcții în toate instituţiile politice federale 
(Prezidiul, Consiliul Executiv Federal, Curtea Constituţională etc.), întrucît Serbia se 
folosea şi de procentajele atribuite regiunilor Kosovo şi Voivodina, putînd totodată 
conta şi pe docilitatea Muntenegrului. Represiunea din Kosovo a făcut să reapară, în 
cele două republici nord-vestice, dar şi în altă parte, vechile temeri şi amintirile 
neplăcute ale primei Iugoslavii. Intelectuali sîrbi şi cetățenii sîrbi din Kosovo au fost 
la originea puternicului val de naționalism sîrb — alimentat de un orgoliu naţional 
evident rănit — care a fost exploatat de către un reprezentant al partidului comunist, 
Slobodan Milosevici, aflat în căutarea întăririi puterii personale. Prin aceasta 
Milosevic şi adepții săi au dezvoltat o platformă politică ce poate fi considerată ca 
fiind naționalistă. Acest val a provocat la rîndul său o reacţie puternică, dînd frîu liber 
sentimentelor naționale, altădată reprimate, şi naţionalismului şi în alte părți ale 
Iugoslaviei. Eforturile pentru emanciparea națională albaneză şi puternicele presiuni 

pentru inevitabila decolonizare au fost catalizatorul care a avut o contribuție 
însemnată la prăbuşirea Iugoslaviei. 


11. NAŢIUNEA ȘI STATUL NAȚIONAL DIN PERSPECTIVA UNIUNII 
EUROPENE 


Revoluţia tehnologică, dezvoltarea economică pe care ea a provocat-o şi 
universalizarea culturii prin noile tehnologii de comunicare provoacă în mod necesar 
o reconstrucție a bazelor actualei ordini politice mondiale, precum şi o restructurare 
profundă a actualelor structuri şi instituţii politice. Începînd cu 1945 a devenit evident 
că această ordine politică clasică nu mai corespunde profundelor transformări sociale, 
economice etc., ce au avut loc în acest răstimp. Această inadecvare s-a manifestat în 
mod clar în timpul ultimelor trei decenii, mai ales în Europa. În ciuda acestei 
constatări, se observă o rezistență clară din partea structurilor şi instituțiilor politice 
clasice în faţa a tot ce presupune schimbare sau modificare. 


a) Declinul statelor-naţiune 


Actualele state-națiuni europene sînt supuse unei duble contestări. Prima, 
exterioară, rezultat al interdependenței tot mai mari din toate domeniile: social, 
economic, politic, militar etc., se reflectă în apariția structurilor, instituțiilor, 
organismelor etc., supranaționale. A doua, contestarea internă, exprimată prin 
revendicările anumitor colectivități care încearcă să-şi afirme în faţa statului național 
o identitate politică şi culturală proprie prin intermediul revendicării unei puteri 
politice proprii, revendicare a cârei intensitate şi al cărei conţinut variază vizibil în 
funcție de împrejurările şi cazurile concrete. 


Această contestare e provocată, cel puţin în Europa, de un proces de slăbire 
vizibilă a statului-naţiune, avînd drept consecință o criză de legitimitate şi, nu de 
puţine ori, o slăbire reală a capacităţii de conducere politică, economică, ca urmare a 
cedării unei părți din competențele sale, fie în favoarea organismelor supranaţionale, 
fie în favoarea organelor şi entităților infranaționale. 


Statul național e afectat direct de acest proces de internaționalizare. Astfel, în 
domeniul economic se produce o diminuare clară a capacităţii lui de a lua decizii 
economice autonome, după cum o arată nu numai pierderea puterii regulatoare în 
politica fiscală şi monetară, ci şi a multor altor instrumente economice şi politice. 
Pierderea identității statului-naţiune apare şi în domeniul politicii, dat fiind transferul 
competenţelor fundamentale din partea statului către instituţiile comune ale 
Comunităţii Europene sau către alte structuri supranaționale. 


Diminuarea sau limitarea suveranității se manifestă în mod dramatic în 
domeniul politicii militare şi de apărare care constituie, după cum se ştie, una din 
rațiunile cele mai importante, dacă nu chiar raţiunea fundamentală pe care şi-o acordă 
sieşi statul naţional, justificarea istorică a propriei existențe. În cazul Europei 
Occidentale, Alianţa Atlantică reprezintă o organizație supranațională sub conducerea 
unui comandament militar integrat în timp de pace, cazul cel mai tipic de 

autodizolvare a rațiunii de a fi a statelor naționale. Triplul fundament pe care se 
bazează statul național: teritoriu, populaţie, suveranitate, nu mai are nici un sens, 
fiindcă se deznaţionalizează armata; în interior, statele naţionale se transformă în 
regiuni militare şi armata nu mai îndeplineşte obiectivul istoric al apărării statului 
național”. 


Rolul statelor de mediator între regiunile economice şi centrele de putere 
supranaționali şi capacitatea de a-şi exercita un control adecvat şi efectiv asupra 
comportamentelor oligopolurilor devin mereu tot mai restrînse. Se vorbeşte tot mai 
des de procese de dezvoltare regională care depăşesc limitele teritoriale stricte între 
state. De aceea, pare inevitabilă reorganizarea puterii la scară suprastatală. 


Criza statului naţional nu se manifestă numai în domeniul supranaţionalului, ci 
şi în interior, unde statele naţionale au tendinţa de a evolua spre un control tot mai 
accentuat şi spre centralizarea juridico-politică, spre diminuarea autonomiei 
individului şi a societăţii civile în general. Înlocuirea statelor naționale cu structuri 
integratoare de nivel superior, fără o corespunzătoare transformare internă a acestora, 
ar presupune înlocuirea unui anume număr de state naţionale cu un macrostat 
naţional, care nu ar face decît să reproducă, agravîndu-le pînă la proporții nebănuite, 
toate defectele actualelor state naţionale. 


De aceea, statul-naţiune va suferi o importantă transformare care poate duce 
chiar la dispariția lui prin integrarea sau depăşirea lui de către o serie de structuri 
suprastatale. Cînd se vorbeşte de dispariţia statelor naționale, nu se are în vedere 
dispariția statului înțeles ca abstracţie a unei puteri politice supreme, ci la dispariția 
unei forme anume prin care s-a exercitat puterea politică în ultimele două secole. 
Simbioza între revoluția industrială şi statul național va ceda locul unei noi simbioze 
între revoluţia tehnologică şi un nou tip de stat pe care încă nu-l putem defini, dar 
care ar putea fi denumit provizoriu stat comunitate. Înlocuirea statelor naţionale va 
duce la transformări importante în principiile de bază ale actualei ordini politice între 
care trebuie să menționăm în primul rînd principiul suveranității. Este ceea ce se 
întîmplă de fapt în procesul unificării europene. Pînă acum, statul şi dreptul au fost 
strîns legate. Dreptul, în sensul clasic a constituit întotdeauna o emanaţie a 
suveranităţii statale. Nu se recunoaşte alt drept decît cel generat de propriul stat: 
dreptul internaţional e acceptat doar în măsura în care statul îl legitimează. De aceea, 
in procesul unificării europene sînt depăşite limitele clasice ale suveranității; mai ales 
trei dintre ele: supremaţia, indivizibilitatea şi unitatea statului. Pe lîngă legile statului, 
există legi sau norme comunitare, există legi sau norme regionale sau autonome, spre 
exemplu, pacte sau acorduri juridice valabile între entități interregionale, 
transfrontaliere etc. 


În formarea statelor naţionale s-a produs un fenomen destul de nociv. Practic 
toate formațiunile sociale şi teritoriale premoderne au fost supuse unei omogenizări, 
diversitatea culturală, subsumîndu-se totul unei unice culturi național-statale. Această 
eroare a avut consecinţe istorice importante. Unele dintre ele apar şi astăzi, uneori 
chiar cu o mai mare intensitate şi gravitate, după cum arată explozia naționalismului 
în întreaga Europă, declanşată de diversele naționalități şi regiuni care în vremea 
statelor naţionale n-au putut să se constituie în state naționale proprii. 

Criza statului-naţiune ca formă de organizare juridico-politică generală şi 
universală, şi înlocuirea lui cu structuri supranaționale poate să ne ducă la aceeaşi 
greşeală, chiar mai gravă decît aceea comisă acum două secole. Trebuie să constituim 
o Europă supranațională. Dar această Europă nu se poate constitui împotriva 
națiunilor şi regiunilor, nici la marginea lor, ci trebuie să fie rezultatul acestei 
varietăți, al bogatei şi complexei interdependenţe sociale şi culturale dintre diferitele 
colectivităţi care compun societatea europeană. 


De aceea, reorganizarea macroputerii implică o reorganizare profundă a 
microputerilor la scară infranaţională. Ceea ce punem în discuţie nu e unul sau altul 
dintre statele națiune concrete, ci statul națiune în sine, ca mod specific de organizare 
a societăților moderne. 


Internaționalizarea activităţii politice şi instituționalizarea corespunzătoare vor 
permite ca statul naţiune să nu mai fie punctul central pe care se bazează actualele 
sisteme politice şi vor produce, în consecință, efecte importante în conţinutul şi 
atitudinea față de conceptul de naţiune, concept care, ca şi acela de stat națiune, nu va 
mai fi axa fundamentală a sistemului politic. Este evident că dacă statul naţional nu va 
mai avea sens, cu atît mai mult nu vor avea sens revendicările naţionaliste ce-şi 
propun crearea unui stat național propriu şi independent. 


În epoca noastră nu mai pare logică, cum se întîmplă în statele naţionale 
constituite, apărarea statului naţiune ca o unitate sacră şi de neatins. La fel, nu mai 
pare adecvată, cum se mai întâmplă în cazul unor mişcări naționaliste, punerea în 
discuţie a existenței anumitor state naționale fără a pune în discuţie în acelaşi timp 
propriul stat naţional considerat în sine. 


Dialectica stat naţional - stat federal din perspectiva Uniunii Europene 


Revendicările naționaliste s-au bazat în secolul trecut pe principiul 

naționalităților. Atît datorită influenței, imediat după primul război mondial, a 
doctrinei wilsoniene, cît şi a tezelor leniniste, principiul naționalităților a fost înlocuit 
în primul pătrar al veacului nostru cu principiul autodeterminării popoarelor. Acest 
principiu se afirmă începînd cu acea epocă ca un drept cu caracter general, avînd de 
aceea un conţinut univoc în sensul recunoaşterii capacității de autodeterminare a 
popoarelor în a-şi alege propriul viitor. Sub protecția lui, s-au pus revendicări politice 
foarte variate şi care, concret, cuprind formule diverse ca unirea cu un stat deja 
constituit, integrarea într-o instanță superioară prin formule de autonomie, federație 
sau confederație sau constituirea unui stat național propriu şi suveran. 
Pînă acum, majoritatea revendicărilor naționale istorice s-au concretizat în exigența 
constituirii statelor naţionale suverane. Fără îndoială nu e întîmplător că, cu mici 
excepţii, actualul val naționalist din Europa Occidentală prezintă conotaţii specifice 
care-l diferențiază de alte valuri naționaliste din trecut, în măsura în care 
revendicările sale nu sînt îndreptate direct spre exigența creării unui stat național 
propriu. 


In perfectă consonanţă cu criza statului naţional, actualul val naționalist apare 


configurat ca o anumită formă de dezintegrare care permite simultan o formă de 
integrare mai amplă pe drumul spre o nouă ordine politică, toate acestea ca o 

consecință a unui dublu proces centrifug şi centripet, simultan şi complementar care 
tinde să restructureze entitățile socio-politice cu caracter centripet compatibile cu 
entitățile economice-normative cu caracter centrifug. 

Tocmai în cadrul acestei duble tendinţe trebuie să fie luat în considerare astăzi 
dreptul la autodeterminare şi nu prin utilizarea unor scheme sau criterii din secolul 
trecut, nici datorită diferenţelor insurmontabile — prin relație mimetică cu procesul 
decolonizării lumii a treia. 


Cum am menţionat deja, statul-naţiune, condiționat de transformările sociale, 
economice, politice, militare, tehnologice şi culturale etc., nu pare un instrument 
potrivit pentru a organiza şi structura noua societate tehnologică. Statul naţional 
începe să fie tot mai puţin sinonim cu independența. De aceea atît statele naționale 
constituite, cît şi cele care doresc să se constituie şi-au pierdut sensul, cel puţin în 
lumea civilizată şi, mai ales, în Europa. 


De aceea, problema națională în Europa nu mai e sinonimă probabil cu 
problema creării de noi state naționale, ci cu depăşirea sau dispariția celor existente. 
Devine necesară o redesenare a hărții europene, în acord cu mişcarea centrifugă şi 
centripetă deja menționată. Care vor fi entitățile rezultate din aceste mişcări nu se 
poate preciza dinainte. În opinia experţilor Europa constituie în prezent o realitate 
foarte complexă care se exprimă la trei nivele globale: 

1. statele naţionale care, în ciuda faptului că sînt încă în forma dominantă de stat, 
trec printr-o criză gravă; 
2. diverse organizaţii suprastatale de integrare, încă slabe, dar care arată în mod clar 
dorinţa de a se transforma în realități imposibil de neglijat; 
3. reapariția sau consolidarea unor formaţiuni sociale care-şi proclamă puterea 
politică proprie. 
în acord cu concepţia clasică despre suveranitate, statele naţionale au tins în trecut 
spre autosuficiență. Probabil că expresia cea mai explicită a unei asemenea 
autosuficiențe apare reflectată în concepția tradițională despre frontieră ca o linie 
rigidă de separație ce delimitează perimetrul în care îşi exercită suveranitatea fiecare 
stat. Dar intensificarea schimburilor reciproce de bunuri şi produse, mobilitatea 
persoanelor ca urmare a bunăstârii economice, şi uşurinţa comunicârii, apropierea 
progresivă în plan cultural, datorată dezvoltării şi schimburilor reciproce de bunuri 
materiale de cultură şi în domeniul mass-mediei, într-un cuvînt internaționalizarea 
absolută în toate domeniile vieții golesc repede de sens această concepţie învechită 
asupra frontierei, înlocuind-o cu un nou concept înţeles ca o zonă privilegiată de 
întîlnire pentru dezvoltarea cooperării internaționale, pulverizînd astfel conceptul 
clasic de suveranitate. 


Toate statele, dar mai ales cele europene sînt în mod irevocabil de acord 
asupra necesității întăririi legăturilor de cooperare şi asupra renunțării la părți 
fundamentale ale suveranităţii lor, atît în aspecte teritoriale, cît şi în cele sectoriale. 
Exercitarea puterii de către stat nu mai are un caracter exclusiv. Ea se bazează pe 
criterii alternative, de împărtire şi concurență. Relaţiile inter-europene bazate pînă 
recent pe antagonismele între diferite state naţionale se bazează acum tot mai mult pe 
o fructuoasă şi pozitivă relație de cooperare, care se extinde dincolo de nivelele şi 
structurile strict statale. Exercitarea relaţiilor internaţionale nu mai e un drept exclusiv 
al statelor, ci şi al entităților şi instituţiilor regionale tot mai prezente în viața 
internațională (acordul de cooperare transfrontalieră, conferințe ale autorităților locale 

şi regionale, înfrățiri de localități etc.) mergînd pînă la entități private cu caracter 
comercial, profesional, cultural. 


Elementul naţional şi regional în perspectiva Uniunii Europene 


Pînă recent, regiunile nu au avut în sînul Comunităţii Europene o existență 
oficială. A trebuit să se aştepte aprobarea Tratatului de la Maastricht pentru ca 
regiunile să primească pentru prima oară un rang instituţional. După cum se ştie, 
numitul tratat prevede în art. 198 alin. A, B, C, crearea unui Comitet al Regiunilor cu 
caracter consultativ. 


E evident că soluția problemei naționaliste în Europa apare legată de forma 
care se va finaliza dezvoltarea instituțională a comunității, dar acordarea unui rol 
important, în calitate de subiect activ, regiunilor nu depinde doar de construcția 
europeană, ci şi de recunoaşterea explicită a faptului național şi regional de câtre 
diferitele state europene. 


De fapt, lipsa recunoaşterii faptului național sau regional de către comunitate 
nu a împiedicat păstrarea prezenţei mai mult sau mai puţin intense a unor regiuni în 
plan comunitar. Şi această prezenţă nu a fost determinată sau favorizată de instituțiile 
comunitare, ci de structura federală sau regională internă a statelor de care aparțineau 
(este cazul landurilor germane, al comunităţilor autonome spaniole şi în mai mică 
măsură al unor regiuni italiene). 


De aceea, în momentul abordării problemei regionalizării europene e necesar 
să ținem cont de o dublă perspectivă: cea statală, a fiecărui stat membru, şi cea 
comunitară, considerată în ea însăşi. Din perspectiva statului, experienţa unor state 
descentralizate, în special experiența Republicii Federale Germane arată că prezența 
regională în Europa se bazează pe patru caracteristici: 

1. Implicarea directă a regiunilor în acele probleme care afectează interesele sau 
competențele specifice lor în două moduri: a) printr-un birou sau o delegaţie la sediul 
instituţiilor comunitare, fără putere de decizie, dar cu o mare capacitate de informare 
şi gestiune, şi b) prin organele centrale ale statului în baza negocierii şi elaborării 
normelor comunitare dacă aceasta le afectează competențele. 

2. Punerea în practică de către regiuni a deciziilor comunitare în toate chestiunile 
care se înscriu în atribuţiile şi competențele lor. 

3. Exercitarea de către regiuni a unui rol larg şi bine conturat în aşa numitele 
„relaţii transnaţionale", adică toate acele activităţi externe destinate să le favorizeze 
dezvoltarea economică, socială şi culturală. Aşa de pildă, vizite ale delegaţiilor 
regionale în străinătate, invitarea reprezentanților țărilor străine, participarea la 
manifestări comerciale sau turistice sau organizarea de întîlniri de studiu sau chiar 
încheierea de acorduri informale cu alte regiuni europene sau cu state străine. 

4. În sfîrşit, în acele regiuni care se află situate în zone de frontieră, e absolut 
necesară întărirea cooperării transfrontaliere de interes comun între diferitele regiuni. 
în acest sens, o interpretare deschisă art. 8 din Actul Unic European care stipulează 
formarea unei pieţe interioare printr-un spaţiu fără frontiere interne ar putea uşura 
foarte mult dezvoltarea regiunilor de frontieră, făcînd posibilă crearea unor centre 
regionale suprastatale, rezolvînd astfel contenciosul istoric. 

Din mai multe motive e mult mai dificilă abordarea procesului de 
regionalizare din perspectiva instituţiilor comunitare. În primul rînd, pentru că abia se 

discută planul aproximativ referitor la tipul de organizare politică ce va structura 
Uniunea Europeană. În al doilea rînd, pentru că realitatea regională europeană este 
extrem de diversă şi de complicată. În al treilea rînd, pentru că regiunile devin cu greu 
recunoscute din punct de vedere instituțional. 


Cît priveşte problema instituționalizării politice definitive a Uniunii Europene, 
orice presupunere care poate fi formulată aici nu va fi decît o speculație. Trebuie să se 
vadă ce vor aduce încercările actuale de a elabora o Constituţie Europeană. Se pot 
imagina totuşi trei posibilităţi teoretice: o Confederație, o Federație sau se va prefera 
menținerea unui simplu condominiu bazat pe înlăturarea barierelor la schimbul de 
mărfuri, servicii, capitaluri şi persoane, prin menținerea unor organe specifice care să 
regleze condițiile acestor schimburi. Este posibilă şi o soluţie intermediară. Ceea ce 
este clar e că, în orice caz, indiferent ce formulă va fi utilizată, conținutul şi reglarea 
puterii politice şi suveranitatea vor fi total diferite de cele clasice. Pe lîngă clasica 
diviziune funcțională a puterii pare inevitabilă o divizare teritorială a puterii, care va 
trebui să fie cel puţin dublă (între state şi între unități substatale care pot primi pe 
teritoriile diferitelor state entități transfrontaliere). 


Dar pe lîngă aceste realități instituționale şi teritoriale, este previzibilă 
prezenţa instituțională a multor altor protagonişti. Astfel, anumite unităţi locale, ca 
marile oraşe sau asociaţiile de municipii sau grupurile şi corporaţiile cu caracter 
economic, social, cultural, religios etc. Pe de altă parte, trebuie să se ţină cont de 
faptul că relaţia generată dintre toate aceste colective nu va fi doar verticală — în 
direcția instituțiilor europene centrale şi viceversa, ci şi orizontală, dat fiind că se vor 
stabili multiple relaţii perfect instituţionalizate între grupuri, entități intermediare, 
localități înfrățite, conferinţe regionale, etc., cu toate consecinţele pe care le va aduce, 
după cum am spus, acest fapt în domeniul suveranității. 


Referitor la instituționalizarea regională s-a vorbit de stabilirea unei structuri 
federale cu două nivele în care să fie reprezentate nu numai statele, ci şi regiunile 
printr-un Consiliu sau Senat al Regiunilor, cu competenţe legislative proprii şi cu o 
capacitate de decizie politică proprie în problemele ce ţin de propria sa competență. 
Problemele legate de aceasta sînt imense. 


În prezent se discută în mod foarte sumar dacă un Senat regional constituie 
organismul cel mai adecvat pentru reprezentarea regiunilor. Într-un moment cînd 
parlamentele şi-au pierdut nu numai o bună parte din capacitatea de a exercita o 
putere politică proprie ci chiar de a controla puterea guvernului şi administraţiei, cît 
de bine poate garanta o cameră legislativă prezenţa efectivă a regiunilor în sînul 
Uniunii Europene? Înainte de a prezenta un model de structurare a puterii regionale 
este absolut necesar să se ajungă la definiţii clare a ceea ce înseamnă regiune, lucru 
foarte complicat dacă se ia în vedere că procesul de regionalizare care are loc în 
Europa Comunitară e într-adevăr complex şi greu descifrabil. Diversitatea situațiilor e 
extraordinară şi cuprinde aspecte importante ca diferenţele de organizare politică între 
state, diferenţele de natură juridică şi, mai ales nivelul diferit de regionalizare. 
Această complexitate de diversitate apare mai ales datorită existenţei unor tradiţii 
istorice diferite în cadrul diferitelor țări europene. 


Trebuie să se ia în calcul că în Europa Occidentală au existat trei mari modele 
de organizare teritorială ale statelor. Primul dintre ele, modelul napoleonian în mod 

clar centralizat, după care împărțirea teritorială a statului are un caracter pur 
funcţional. Obiectul unei asemenea diviziuni nu e de a reflecta, de a respecta, de a 
întări particularitățile diferitelor colectivități teritoriale, ci el ascultă doar de 
necesitatea exclusivă de a face mai eficientă funcționarea statului. 


Al doilea model istoric apare în ţările germanice. În ele, colectivităţile 
teritoriale şi-au menţinut în mod tradițional o însemnată capacitate de decizie în 
propriile lor probleme, atît în domeniul administrativ, cît şi în cel politic. E vorba de o 
descentralizare avînd o clară componentă politică structurată prin intermediul 
existenţei unui stat federal. 


În fine, al treilea model, cel anglo-saxon este şi el un model descentralizat, dar 
e vorba de o descentralizare pur administrativă şi situată mai degrabă la nivel local 
decît regional În ultima vreme sistemul administrativ britanic a suferit un marcat 
proces devolutiv. Regiunile britanice s-au bucurat de un înalt nivel de autonomie, însă 
această autonomie nu are un caracter politic. 


Atît modelul germanic, cît şi cel britanic se menţin în viață în momentul 
actual, deşi cel de-al doilea a fost şi continuă să fie obiectul unei importante contestări 
în măsura în care, împreună cu autonomia locală se cere o autonomie politică cu 
caracter regional. Situaţia e diferită în cazul modelului iacobino-napoleonian a cărui 
legitimitate a suferit în ultimii ani o depreciere însemnată. 


Rezultatele acestei crize variază în funcție de ţară. Spania, Italia sau Belgia au 
optat pentru asumarea în mare măsură a modelului germanic. Ele nu s-au structurat ca 
state federale, dar au recunoscut diferitelor regiuni o largă autonomie. Altele, ca 
Portugalia sau Danemarca, deşi şi-au păstrat în general structura iacobină, au acordat 
o largă autonomie anumitor regiuni specifice. Un al treilea grup în care este inclusă 
Franţa, a început un proces de descentralizare pur administrativă. În ciuda faptului că 
un atare proces include crearea de regiuni, coloana vertebrală a diviziunii teritoriale 
continuă să fie constituită de vechile departamente care au cîştigat o mai largă 
autonomie administrativă față de situația anterioară. Există în fine al patrulea grup, în 
țări ca Grecia sau Irlanda, în care modelul iacobin se menţine, cu toate excesele sale. 
Cum se pot traduce aceste tradiţii şi aceste diferențe într-un model regional unic pe 
scară europeană rămîne a se vedea. 


Instituţionalizarea regională în interiorul unui număr semnificativ de state 
membre s-a realizat prin intermediul unui proces divers care poartă amprenta 
diferitelor condiţii geografice, economice, sociale, politice etc. Națiuni, regiuni şi 
teritorii istorice sînt realități vii care nu pot fi ignorate, iar factorii istorici, politici, 
instituționali, culturali etc. 


În primul rînd, trebuie să se înțeleagă că în statele europene există două 
categorii de regiuni: Regiuni Autonome sau politice şi regiuni administrative care au 
puţine lucruri sau nimic în comun unele cu altele. În al doilea rînd, în interiorul 
regiunilor politice apare o eterogenitate în aspecte importante ca nivelul de 
competență, sistemul de distribuție material şi funcțional sau de asemenea 
competenţe, formula de participare la organismele politice ale statului, relațiile de 
colaborare între stat şi regiunile autonome, controalele stabilite şi sistemul financiar 
corespunzător. 

În ciuda acestor fapte, în cadrul fiecăreia din cele trei categorii, regiuni 
autonome sau politice, regiuni administrative şi provincii, apar anumite trăsături care 
ne permit să stabilim o tipologie generală comună pentru fiecare dintre ele, însă e 
necesar să luăm în calcul că o asemenea tipologie are un caracter foarte aproximativ, 
neinfluenţînd în mod amănunțit nuanțele, de multe ori foarte vizibile care pot separa 
entități situate la acelaşi nivel. 


Diferenţele dintre categorii apar atît în domeniul material cît şi în cel 
funcțional. Din punct de vedere material, în ciuda enormelor diferenţe de nivel de 
competență se observă că există un nucleu material de bază comun practic tuturor 
regiunilor politice, administrative sau provincii. Acest nucleu material de bază 
cuprinde în general următoarele domenii: sector primar în general, bunăstare şi 
asistenţă socială, educaţie (cu multe limite), cultură şi activităţi recreative, amenajarea 
teritoriului, locuinţe, transporturi, şosele, mediul înconjurător şi planificarea regională 
şi provincială. Alt gmp de competenţă destul de frecvent întîlnit, dar numai în țările cu 
o mare tradiție descentralizatoare e cel referitor la ordinea publică. 


Diferenţele sînt mult mai substanțiale în privința capacității de punere în 
practică şi a limitelor de exercitare a acestor competenţe ca şi sistemul de conducere 
stabilit. Ţinînd cont de toți aceşti factori s-a încercat propunerea altei tipologie 
generică. În ceea ce priveşte regiunile politice sau autonome trebuie să se facă 
distincţia între două nivele diferite. În primul rînd, este vorba despre landurile 
germane, comunitățile autonome spaniole, regiunile şi comunitățile belgiene, 
regiunile autonome Azore şi Madeira în Portugalia şi regiunile cu statut special în 
Italia. În al doilea rînd, putem vorbi despre regiunile italiene. Între regiunile din 
primul nivel există diferențe însemnate, detaşîndu-se mai ales landurile. Importanţa 
lor nu derivă atît din mai mult sau mai puţin extinsul domeniu material sau funcțional 
cît mai ales din sistemul specific de participare la decizia statului, stabilit de 
Constituţia germană care stipulează că nu pot fi adoptate decizii care să afecteze 
landurile fără consimțămîntul prealabil al acestora. 


În ceea ce priveşte regiunile administrative, în unele ţări ca Portugalia şi 
Marea Britanie, ele sînt pure abstracții. În cazul Franţei activitatea regiunilor rămîne 
limitată la clarificarea activității regionale, dar fără capacitatea politică şi financiară 
de a face apoi efectivă această clarificare. Se consideră că experienţa descentralizării 
franceze indică asupra necesității de a se acorda o autentică putere politică şi 
legislativă regiunilor dacă se vrea într-adevăr o descentralizare efectivă. 


Astfel putem conchide că astăzi conceptul de „regiune" este utilizat într-un 
sens larg pentru a defini o serie de colectivități teritoriale care au sau aspiră la o 
identitate şi o prezenţa proprie în sînul Comunităţii Europene în formă complementară 
sau alternativă faţă de prezenţa Statelor Europene. De aceea, în acest concept larg de 
regiune trebuie incluse realități foarte diferite între ele, care merg de la naţiuni fără un 
stat propriu pînă la simple unități administrative descentralizate. 

12. ABORDAREA PROBLEMELOR MINORITĂȚILOR NAȚIONALE ÎN 
TARILE UNIUNII EUROPENE (anexe ale unor studii de caz). 


a) Minorităţi naţionale în Olanda“ 


Olanda este o democrație parlamentară şi o monarhie constituțională. 
Populaţia Olandei este de 15 milioane de cetăţeni. Limba oficială este olandeza. 
Religia: catolică (o treime), biserici protestante (o treime), altele sau fără afilieri 
religioase (o treime). Minorităţi: frizii, "noi minorităţi” formate din surinamezi, 
antilezi, indonezieni (inclusiv molukani), marocani, turci, greci, spanioli, portughezi, 
iugoslavi). 


Populaţia Olandei este formată dintr-o mulţime de grupuri minoritare. În 
comparaţie cu alte societăți pluraliste, este de remarcat faptul că aceste minorități nu 
sînt de origine etnică sau naţională, cu singura excepție a frizilor din nord. 
Legitimitatea autorităților centrale nu a fost pusă niciodată sub semnul întrebării de 
diferitele grupuri etnice, religioase, regionale sau culturale ale țării. 


Fundalul istoric. La origine, minoritățile s-au bazat pe denominaţiile 
religioase. O latură etnică a pătruns în societatea olandeză destul de recent odată cu 
sosirea muncitorilor străini din fostele colonii olandeze, descrişi adesea prin termenul 
de "minorităţi noi". Aceştia din urmă au venit în Olanda în cursul ultimilor 20 de ani 
în căutare de muncă, la început cu intenţia de a rămîne doar pentru o perioadă scurtă. 
Primul astfel de grup aparținînd minorităților noi a venit din bazinul mediteranean (în 
principal din Spania, Portugalia, Turcia şi Maroc) şi nu avea cetăţenia olandeză. Al 
doilea val a s-a lansat în jurul anilor 70 din fostele colonii olandeze din America 
Latină şi Centrală (din Surinam şi din India Olandeză de Vest); acestea aveau 
cetățenie olandeză. Împreună, membrii grupurilor aparținînd "noilor minorități” (NM) 
formează astăzi peste 6,5 procente din populația Olandei. "Vechile minorități” pot fi 
împărțite, în mare, în catolici (38 procente), localizaţi în principal în provinciile din 
sudul Olandei şi protestanți (31 procente), împărțiți în membrii bisericilor calviniste şi 
alte confesiuni protestante mai liberale. Deşi distincțiile de acest fel provin din 
apartenenţa la diferite grupuri religioase, implicațiile acestei apartenenţe s-au extins 
mult dincolo de problemele legate de biserică şi au jucat un rol important în politica şi 
în societatea olandeză în general. Drept rezultat al coexistenţei paşnice a grupurilor 
minoritare, Olanda a dobîndit reputația de a fi o societate relativ tolerantă. Din cauza 
acestei tradiții, alte grupuri, cum ar fi hughenoţii şi evreii, au ales la rîndul lor să se 
stabilească aici. După o anumită perioadă, libertatea religioasă şi drepturile egale le- 
au fost acordate şi acestora. a fost această reputaţie de toleranță o expresie a 
solidarităţii cu alte minorități, sau a fost doar reflectarea unei atitudini de indiferență? 
Nu trebuie uitat că doar aproape 20 de procente din populaţia evreiască din Olanda 
antebelică a supravieţuit celui de-al Doilea Război Mondial. În nici o altă ţară 
occidentală ocupată de germani pierderile de vieți în rîndurile evreilor nu au fost atît 
de mari precum cele din Olanda. Astfel, există o îndoială asupra măsurii în care 
coexistența paşnică din societățile pluraliste rezistă la testul situațiilor limită atunci 
cînd o societate este ocupată sau amenințată. 

"Vechile" grupuri minoritare şi politica de compromis. Timp de decenii - pînă 
la mijlocul anilor 60 - viaţa politică, socială şi culturală din Olanda a fost descrisă prin 
termenul "pilonizare". Un alt termen pentru o astfel de segregare denominațională este 
"columnizare". Un "pilon" constă dintr-un conglomerat de populație aparținînd tuturor 
păturilor sociale, care sînt unite printr-un complex de organizații şi instituţii sociale 
înrădăcinate în aceeaşi religie sau ideologie. Întrebarea cheie este cît de unite erau 
aceste grupuri de populaţie şi în ce fel s-a ajuns la forma de unitate politică naţională 
prin care a putut fi atins consensul. Principalii trei "piloni" erau cel catolic, cel 
protestant şi cel socialist: fiecare dintre aceştia reuneau partide politice, sindicate, 
ziare şi organizaţii de radio şi televiziune. Catolicii şi protestanții conduceau, de 
asemenea, majoritatea şcolilor din Olanda, care sînt subvenţionate în totalitate de 
guvern. Liberalii şi conservatorii nu şi-au construit niciodată proprii lor "piloni", deşi 
au avut legături strînse cu organizaţiile salariaților şi, într-o măsură mai slabă, cu 
ziarele şi companiile de radio şi televiziune. 


După al Doilea Război Mondial socialiştii nu au urmărit formarea propriului 
lor "pilon", ci au sperat să realizeze o breşă prin atragerea membrilor diferitelor 
denominaţii religioase. Totuşi, în mare măsură aceste eforturi au eşuat din cauza 
faptului că grupările confesionale tradiționale au opus o rezistență încăpăţinată; de 
pildă, în 1954 episcopii catolici au ordonat membrilor bisericii catolice să asculte 
postul de radio VARA sau să citească ziarul socialist. În consecință, solidaritatea din 
interiorul "pilonilor" a rămas puternică, iar contactele între diferitele grupuri au fost 
minime - în mod sigur la nivelul membrilor obişnuiţi, deşi în rîndul elitei existau mai 
multe contacte între membrii diferiților "piloni". Existau, de exemplu, un anumit 
număr de organizații "umbrelă" (de pildă, în domeniul economic) în care erau 
reprezentați toți "pilonii". Acestea au jucat un important rol consultativ pentru guvern, 
iar astfel de structuri erau necesare pentru a contracara tendinţele centrifuge ale 
"pilonizării”. Nici unul dintre partidele politice ale vreunui "pilon" nu a obținut 
majoritatea voturilor în alegeri, diferitele partide politice fiind din acest motiv obligate 
să coopereze în guverne de coaliție. Rolul liderilor politici a trebuit cu necesitate să 
fie îndreptat către o politică de compromis. În acest fel ei puteau să îşi menţină 
poziţiile de putere în interiorul propriilor lor grupuri şi să ţină grupurile separate ca să 
evite conflictele dintre ele. Cu alte cuvinte, opțiunile politice dinamice trebuiau să 
facă loc distribuţiei proporționale a puterii şi resurselor pentru ca "fiecare să poată fi 
stăpîn în propria lui casă cît timp casa este plătită din punga publică”. Este posibil să 
identificăm cîteva caracteristici ale acestei politici a compromisului: a) era o politică 
pragmatică, întreprinzătoare, orientată spre rezultate concrete; b) în acceptarea sau 
tolerarea pragmatică a celorlalți "piloni" s-a ajuns la un fel de "acceptare a 
dezacordului": majoritatea a ținut cont de sentimentele diferitelor minorități şi nu a 
adoptat o politică prin care ar fi putut contrazice principalele convingeri ideologice ale 
acestor minorități, deciziile sensibile fiind luate numai după consultări cu aceste 
minorități, c) întîlniri cheie între liderii "pilonilor” au avut loc de fiecare dată cînd 
intervenea o criză; d) a existat o distribuire "dreaptă" a puterii şi a banilor; e) s-a 
dezvoltat o tendinţă spre depolitizare, prezentînd problemele politice sensibile ca fiind 
mai curînd complicații tehnice; f) a apărut de asemenea o tendință de păstrare a 
secretului, pentru ca elita să poată căuta şi găsi compromisurile acceptabile fără să fie 
deranjată de intervenția populară; g) guvernul a ajuns să fie perceput ca fiind negru, 
deşi investit în acelaşi timp cu o mare autoritate. 

Pentru această formă de politică a avut o importanță centrală faptul că 
alegătorii au avut încredere şi şi-au stimat liderii, fiind de acord cu această politică de 
compromis pentru a rezolva problemele într-un mod armonios. Totuşi, această 
atitudine a luat sfîrşit, din mai multe motive, la mijlocul anilor 60. 


Frizii. Frizii sînt singura minoritate lingvistică indigenă din Olanda. Ei se află 
în principal în provincia Friesland din nord-vestul Olandei, care cuprinde şi cîteva 
insule. Din cei 550.000 de locuitori, aproape 400 000 sunt frizi şi există probabil alți 
aproape 300 000 care locuiesc în afara provinciei. Mulţi locuitori ai oraşelor vorbesc 
"friza citadină", un dialect frizo-olandez datînd din sec. al XVII-lea. Atît limba, cît şi 
cultura friză, au fost revigorate şi nutrite de mişcarea frizilor, care a cunoscut apogeul 
la începutul sec. al XX-lea. Friesland este unică între cele 11 provincii olandeze prin 
faptul că locuitorii au dreptul să vorbească şi să scrie în limba lor maternă, considerată 
a doua limbă oficială alături de limba olandeză. Friza a fost, de asemenea, recunoscută 
din 1955 ca limbă de predare, iar din 1975 guvernul olandez a acceptat propunerea ca 
ea să fie folosită în şcolile primare şi să constituie un obiect de studiu obligatoriu. 
Limba este studiată, de asemenea, şi în colegii şi universități din alte regiuni ale 
Olandei. Frizii au un puternic ataşament față de casa regală de Orania, şi din acest 
motiv nu au organizat niciodată o mişcare separatistă, ci au rămas loiali Regatului 
Olandez. Autonomia lor culturală a fost salvgardată. Frizii au propriul lor partid 
politic prin care să îşi apere interesele, care a cîştigat totuşi numai 6,09 procente din 
voturile frizilor în alegerile pentru Consiliul Provincial Frizian din 1991. Țelul 
principal al acestui partid a fost păstrarea autonomiei culturale şi nu a dovedit nici o 
altă ambiţie politică care să depăşească acest scop. 


Noile minorități. În martie 1991, existau în Olanda 703.597 de străini 
înregistraţi (4,68 procente din totalul populaţiei). Cea mai importantă creştere a 
numărului lor a avut loc după 1960; această evoluție a fost rezultatul sosirii 
muncitorilor străini - în special turci şi marocani - împreună cu familiile lor. Imigrarea 
muncitorilor străini a încetat acum, dar aparținătorii celor aflați deja în ţară au încă 
permisiunea de a se multa în Olanda. Într-adevăr, în condiţiile declinului economic 
actual, stabilirea în Olanda este permisă numai în scopul reunificării familiilor. 


Rata medie a fertilității femeilor non-olandeze este de peste două ori mai mare 
decît cea a femeilor olandeze: o medie de 5,1 copii pentru marocani, 3,2 pentru turci 
şi 1,5 pentru olandezi. Mai mult, drept rezultat al structurii de vîrstă relativ tînără a 
grupului, rata mortalităţii rezidenţilor de altă naționalitate este uneori de trei ori mai 
mică decît cea a olandezilor. La începutul lui 1984, aproape 60 procente dintre străini 
trăiau în Olanda de mai mult de cinci ani. Aceşti rezidenţi de altă naţionalitate au avut 
pentru prima oară dreptul să participe la alegerile municipale în 1986, atît ca alegători, 
cît şi în postura de candidaţi. Spre deosebire de acest grup, aproximativ 280.000 de 
persoane din Surinam şi din alți caraibieni (1,86 procente din populaţie) locuiesc în 
Olanda, ridicînd astfel procentul NM la 6, 54 procente. Ăînă la obţinerea 
independenţei de către Surinam în 1975, surinamezii erau cetăţeni olandezi şi puteau 
să se deplaseze liberi dintr-o regiune în cealaltă. Acei surinamezi care locuiau în 
Olanda în momentul obţinerii independenţei au rămas cetățeni olandezi.În practică 
această distincție nu a fost atît de rigidă precum pare, iar cetăţenii surinamezi au putut 
în continuare să intre în Olanda, deşi cu unele restricții, în timp ce reunificarea 
familiei şi strămutarea sunt relativ uşoare. 

Este de aşteptat o creştere a numărului de oameni aparținînd acestor grupuri în 
viitor. De exemplu, în 1951, cînd au sosit în Olanda, sud-molukanii numărau 13.000 
de persoane, acest număr crescînd în 1981 la 40 000 de persoane. Mai mult, ei tind să 
se concentreze în anumite zone, cum este Amsterdamul, unde în 1991, 9,7 procente 
din totalul populaţiei erau formate din surinamezi şi caraibieni, iar 8,7 procente avea o 
ascendență turcă sau mediteraneană, aceste grupuri constituind 38,13 procente din 
populaţia în vîrstă de pînă la 17 ani a Amsterdamului. 


Cînd au sosit primii muncitori străini, se credea că ei vor rămîne pe o perioadă 
scurtă. Cu toate acestea, la începutul anilor 80, a devenit clar că nu acesta era cazul. 
Natura permanentă a stabilirii acestora a transformat Olanda într-o societate 
multiculturală. Drept răspuns, guvernul Olandei a stabilit următoarea politică: scopul 
oficial este de a-i integra pe străini în societatea olandeză simultan cu asigurarea 
posibilităţii de a-şi păstra identitatea. În acelaşi timp a fost recunoscut faptul că 
asemănările dintre grupurile minoritare erau mai mari decît diferenţele dintre ele. 
Aceste asemănări au fost identificate ca fiind de structură, fiind cauzate de poziţia lor 
în societatea olandeză. Nivelul lor educaţional este scăzut, asigurarea cu locuinţe este 
precară, iar arata şomajului în rîndul lor este cel puţin de două ori mai mare decît cea 
a altor locuitori ai Olandei. 


La mijlocul anului 1987, rata şomajului pentru diferitele grupuri era 
următoarea: olandezi 13 procente; surinamezi 27 procente; antilezi 23 procente; turci 
44 procente; marocani 42 procente. Mai mult, în comparație cu situația dinn 1983, 
poziția NM s-a înrăutățit. Folosind 100 ca indice pentru 1983, rata şomajului pentru 
olandezi a scăzut la 88 în timp ce pentru celelalte grupuri ea a crescut: la antilezi la 
138, la surinamezi la 137, la turci la 114, iar la marocani la 126. 


În ciuda obiectivului declarat al politicii de ajutorare a minorităților, realitatea 
este că poziţia lor se înrăutăţeşte, după cum demonstrează rata şomajului în 
Amsterdam, unde este evident că minoritarii de vîrste cuprins eîntre 18 şi 64 de ani 
sînt afectați de şomaj mult mai puternic decît olandezii. 


Reorganizarea industriei olandeze în anii 80 a cauzat în principal pierderea 
slujbelor celor care aveau un nivel educațional scăzut. Aproximativ 75 procente dintre 
membrii NM au absolvit numai şcoala primară, în timp ce acest lucru este adevărat 
pentru numai 14 procente din populația olandeză de sex masculin. Există o nevoie 
urgentă pentru un efort de mobilizare în vederea şcolarizării şi calificării pentru a 
depăşi problemele alarmante ale NM. 


Citeva concluzii. Cercetări cuprinzătoare au arătat că discriminare rasială 
sistematică nu există şi nu a existat niciodată în Olanda, deşi a fost identificată o 
creştere a numărului de incidente rasiale. Nu mai puțin, însă, există un larg consens în 
societatea olandeză asupra faptului că discriminarea este cu totul inacceptabilă. 


O explicaţie posibilă a acestui consens poate fi cultura politică a societăţii olandeze. 
Din cauza vechii despărțiri în "piloni", în care suveranitatea internă a fiecărei părți a 
societăţii era acceptată ("stăpîni în propria casă”), NM nu le-a fost impusă cu forța 
asimilarea. Nu a fost socotit ca ele să-şi abandoneze identitatea pentru a se integra în 
societatea olandeză, o societate în care sentimentele naţionale puternice au fost 
absente. 

b) Minoritatea naţională din Val d” Aosta (Italia) 


Un şir de piscuri montane — printre cele mai înalte din Alpi — formate prin 
mişcări orogenetice pe verticală, o vale centrală aproape plată şi în jurul ei alte văi: 
aceasta este Val d'Aosta, o regiune intramontană alpină în nord-vestul Italiei, la 
granița cu Franţa şi Elveţia. În chiar inima văii, se află Aosta, cel mai mare oraş şi 
capitală a regiunii. Vreo 41 de comune, destul de inegal populate, sînt risipite în 
munți. 


În 1860, Val d'Aosta s-a separat de Savoia, care a fost anexată Franței, şi şi-a 
pierdut o parte din moştenirea culturală şi etnică. În anul următor, cînd a fost 
proclamat regatul Italiei, valea a devenit un simplu district al provinciei Torino. 
Diferenţa dintre autonomia cu care această provincie era obişnuită în trecut şi 
centralismul italian a devenit foarte evidentă. Locuitorii Văii au reacționat imediat la 
încercările de centralizare a puterii în mîinile statului italian; au luat ființă numeroase 
asociații (cum ar fi Liga Val d'Aostei pentru protejarea limbii franceze, fondată în 
anul 1909). În anul 1922, 8 mii de familii au semnat un document prin care cereau 
protejarea limbii franceze, dar represiunea fascistă a încercat eradicarea aspirațiilor 
legitime de autonomie ale locuitorilor regiunii. În 1925, o mişcare pentru acţiune 
regională, “Tînăra Val d'Aosta”, s-a ridicat în apărarea valorilor morale, sociale şi 
economice ale populaţiei din zonă şi şi-a exprimat sprijinul pentru ideea esențială 
potrivit căreia libertatea lingvistică nu poate exista decît în condiţiile unei libertăţi 
politice şi administrative. 


Autonomia. Imediat după prăbuşirea fascismului, în 1943, ca urmare a 
activității susținute a celor care credeau cu tărie în recîştigarea libertăților pentru 
oamenii din Val d'Aosta, ca urmare a luptei pentru libertate şi drepturile geografice, 
economice şi lingvistice, care fuseseră anterior recunoscute de statul italian, s-a 
redactat un Statut Special definitiv, la 26 februarie 1948. Acesta a fost adoptat de 
către Adunarea Constituantă a Republicii Italiene, conform Constituţiei Republicii, 
articolul 6, care stipulează: "Republica protejează minoritățile lingvistice prin 
dispoziţii speciale”. Prin urmare, Val d'Aosta se bucură simultan atît de autonomie 
legislativă, cît şi de integrare, determinată, de la caz la caz, pe baza legilor statului. În 
unele domenii, puterea legislativă are întîietate în fața competenţei regionale. Un 
comitet coordonator exercită controlul statului asupra activității din regiune. Este 
necesar acordul statului pentru unele dispoziţii privind existenţa legilor administrative 
(de exemplu, aplicarea legii bilingvismului în toate şcolile şi adaptarea programelor 
şcolare la situaţia locală, art. 39 şi 40). 


Organele guvernamentale ale regiunii. Consiliul Văii, constituit din 35 de 
consilieri aleşi prin sufragiu universal, deţine puterea legislativă. Preşedintele 
Guvernului Regional care este ales de către Consiliu, are, de asemenea, toate 
prerogativele unui prefect. Guvernul Regional, format din 8 asesori numiţi de 
Preşedinte şi aprobați de Consiliul Văii, deţine puterea executivă, alături de 
Preşedinte. 

Recunoaşterea oficială a drepturilor lingvistice. Dreptul locuitorilor din Val 
d'Aosta de a folosi limba franceză şi de a beneficia de educaţie bilingvă este 
recunoscut prin trei articole de bază ale Statutului Special. Primul dintre acestea, art. 
38, aşează limba franceză pe poziţii egale cu cea italiană. Actele publice pot fi scrise 
în oricare dintre aceste limbi, cu excepția dispoziţiilor cu valoare de lege, care trebuie 
scrise în italiană. Întrucît ambele limbi sînt considerate oficiale, trebuie să se aloce 
timp egal învățămîntului în fiecare limbă, la toate nivelurile, de la grădiniță pînă la 
învățămîntul universitar (art. 39). Alţi factori importanți pentru educația bilingvă în 
regiune include posibilitatea folosirii limbii franceze şi în învățămîntul profesional al 
subiecților şi, în sfîrşit, dreptul de a adapta conţinutul, metodele şi programele de 
învățămînt ale statului la cerințele sociale, lingvistice şi culturale ale regiunii. Pînă 
acum, aceste criterii educaţionale au fost aplicate cu succes în grădinițe şi în şcoli 
primare. Au fost, de asemenea, experimentate în ciclul gimnazial şi la nivel 
universitar. Folosirea limbii franceze ca bază de studiu este o condiţie fundamentală 
pentru realizarea unui activ şi echilibrat bilingvism. Adaptarea programelor Statului 
la cerințele sociale şi culturale ale regiunii a devenit o condiție la fel de necesară 
pentru afirmarea şi întărirea identităţii lingvistice şi culturale a populației Val 
d'Aostei. O recentă completare (din 1993) a Statutului Special al Val d'Aostei (art. 
40), adoptată de către Parlamentul Republicii, permite predarea limbii germane în 
grădinițele, şcolile primare şi gimnaziale din cadrul comunităților vorbitoare de 
germană din Upper Lys Valle. Prin urmare, în aceste şcoli, învățămîntul este trilingv: 
în italiană, în franceză şi în germană. Din 1993, învățămîntul e, de asemenea, 
multilingv în toate şcolile gimnaziale din regiune (elevi între 12-14 ani), unde se 
predă şi engleza, pe lîngă franceză şi italiană. Personalul didactic este angajat pe 
criterii regionale, iar procesul de recrutare este competițional, incluzînd un test de 
cunoaştere perfectă a limbii franceze. Testele de bacalaureat pot fi date atît în italiană, 
cît şi în franceză; acest drept e recunoscut de către Curtea Constituţională. Prin 
urmare, Statutul Special al Val d" Aostei asigură folosirea limbii franceze pe picior de 
egalitate cu cea italiană. Întrucît şi pentru alte situaţii constituționale statul italian 
dispune de un regim bazat pe recunoaşterea comunităţilor lingvistice şi pe 
posibilitatea folosirii a două limbi în arealul vieţii publice, în Val d'Aosta 
administrația regională sau oricare alt cetățean poate alege să folosească una sau 
cealaltă limbă (decizia Curţii Constituţionale Italiene nr. 156 din 11 decembrie 1969). 
Aceasta este o situaţie de bilingvism complet. 


Pax Lingvis, un proiect european. Ca urmare a unei bogate şi complexe 
experiențe a educaţiei bilingve şi multilingve, comunitatea Val d'Aosta simte o 
nevoie mare să-şi compare experienţa educațională cu rezultatele obținute în acelaşi 
domeniu de către alte comunități şi ţări bilingve şi multilingve din Europa. În acest 
scop, în aprilie 1993, la cererea asociației internaționale “Le Monde Bilingue”, 
Consiliul Regional al Val d” Aostei a adoptat o lege regională privind demararea unui 
program purtînd titlul semnificativ “Pax Lingvis”. Acesta este deschis colaborării 
tuturor europenilor (instituţii de cercetare naționale, regionale sau locale, politice şi 
administrative, politicieni, oameni de ştiinţă, profesori etc.) interesaţi de problemele 
educației multilingve. Scopul programului este acela de a promova schimbul de 
experiență, de a defini şi implementa proiecte de cercetare şi studii, precum şi de a 
dezvolta o  strînsă colaborare, necesară în răspîndirea şi implementarea 
multilingvismului. Toate acestea fac parte dintr-o strategie concretă de educație, de 
înțelegere, cooperare şi solidaritate între popoare şi indivizi. 

O regiune multilingvă. Spiritul intra-montan al Val d'Aostei, precum şi 
frecventele contacte dintre această vale şi țările învecinate au favorizat formarea 
caracterului său etnic şi lingvistic. De-a lungul secolelor, populația văii a avut 
întotdeauna contacte directe cu francezii, elveţienii şi piemontezii şi, deoarece valea 
face parte din zona vorbitoare de limbă franceză, populaţia acesteia foloseşte un 
dialect franco-provensal. Este vorba despre un dialect provanş care are caracteristici 
fonetice şi structurale apropiate de ambele grupuri dialectale. Pînă în secolul trecut, 
dialectul franco-provensal era răspîndit în Alpii de Vest (Franţa, Elveţia şi regiunea 
piemonteză a Italiei)- astăzi, în Val d'Aosta, mai mult de 70 000 de persoane vorbesc 
fluent un dialect avînd un vocabular şi o pronunție inconsistente. În mare parte e bazat 
pe cuvinte arhaice sau cu influențe din vorbirea specifică în Savoia, Valais sau 
Piemont. În general, limbajul în valea joasă a suferit influenţe piemonteze, în timp ce 
în valea mai înaltă există multe urme lingvistice de adaptare a cuvintelor franceze. 
Fenomenele contemporane, precum mobilitatea geografică şi socială, imigrarea 
masivă şi răspîndirea mass mediei nu au prea subminat obiceiurile lingvistice, adînc 
înrădăcinate în familiile din Val d'Aosta. Dialectul continuă să fie punctul central în 
jurul căruia se învîrte identitatea populaţiei şi sentimentul de apartenenţă. Trebuie 
menţionat faptul că persoanele vorbitoare de dialect sînt mai mult concentrate în 
munți. Cu toate acestea, sînt vorbitori de dialect şi chiar de piemonteză atît în Aosta, 
cît şi în cîmpie. Comercianţii din regiunea Piemont au introdus dialectul lor în valea 
centrală, în special între Pont-St. Martin şi Aosta. 


Dialectul germanic. În valea de jos, la poalele Muntelui Rosa, trei comune din 
valea Lys formează o insulă germanică, în care se vorbeşte dialectul “walser”, o 
minoritate lingvistică în sînul unei alte minorități. Este vorba de cîteva comune 
locuite de o colonie de etnie şi limbă germană, ce numără aproximativ 1000 de 
persoane. Originea acestei colonii datează din sec. XVIII-lea, cînd unii dintre aceşti 
colonişti au traversat regiunea muntoasă înaltă Valais şi au ciborît coasta italiană a 
Muntelui Rosa pînă în Val d'Aosta, în timp ce alții s-au dispersat în Alpii vestici ;I 
Centrali, de la Monte Rosa la Triol. Cauzele venirii lor în valea Gressoney nu s]nt 
prea clare. Ajunşi în această regiune, au găsit probabil nelocuite văile respective şi s- 
au stabilit pur şi simplu aici. În orice caz, în valea Ayas, singurele urme germanice se 
regăsesc în denumirea unor localități, în timp ce în valea Lys influența germanică este 
vie şi pregnantă. Idiomul alemanic, sau “Tisch”, este folosit de grupul “Walserisch” 
originar din Valais şi este diferit de la un sat la altul. El a reuşit să-şi păstreze 
tradiţiile şi folclorul, precum şi influenţele din arhitectura germană, datorită Elveţiei şi 
Tirolului. 


Limba franceză: perspectivă istorică. Începînd cu perioada galo-romană, 
locuitorii regiunii au vorbit limba latină vulgară, din care a derivat limba romanică. În 
sec. al VI-lea, Val d'Aosta a fost inclusă în regatul Franc al Burgundiei, fapt care a 
sporit influenţa lingvistică a variantei nordice a vechii limbi galice. În sec. al IX-lea, 
franco-provensala, un amestec de franceză veche şi provensală, s-a afirmat, şi apoi a 
ajuns în contact cu dialectul “oil” care s-a răspîndit în paralel cu creşterea expansiunii 
dinastiei capețiene, în sec. XII. Franciana a devenit dominantă şi, întinzîndu-se peste 
Alpi, a păstruns în statul Savoia şi, în consecință, şi în regiunea vasală, Val d'Aosta. 
Actele oficiale erau întotdeauna redactate în latină, pe cînd franceza se răspîndea în 
rîndul nobililor şi trubadurilor. Un rol deosebit în promovarea limbii franceze l-au 
avut clericii, în vreme ce populaţia vorbea în dialect. În sec. XIV, locuitorii Val 
d” Aostei au început să înveţe imnuri religioase în limba franceză, pe care le alternau 

cu cîntece tradiționale în latină. În anul 1561, oficialităţile franceze au înlocuit latina 
din toate actele publice (prin Edictul lui Emmanuel-Philibert, duce de Savoia, care 
urma Ordonanței instituite de Francisc I., din 1539). Bilingvismul franceză-dialect 
franco-provensal a dăinuit în Val d'Aosta pînă în sec XIX. Odată cu unificarea 
italiană din 1861, încercările de ““italienizare” au fost legate de pretenţiile lingvistice 
care aveau să se transforme în pretenții politice şi administrative după Primul Război 
Mondial. Locuitorii au acceptat impunerea limbii italiene, dar au cerut protejarea 
tradiţiilor lor şi dreptul de folosire a limbii materne — franceza. În 1897, limba 
franceză a dispărut din tribunale, şi, după numeroase schimbări succesive, restricții şi 
interdicții, ea aproape că a dispărut şi din învăţămînt. Momentul de cotitură a survenit 
în 1884, odată cu crearea primei şcoli bilingve. Acest pas s-a bazat pe decizia 
prefectului, care a hotărît că planificările şcolilor primare ar trebui împărțite în două 
părți egale, destinate atît studiului în limba franceză, cît şi celui în limba italiană. 
Regimul fascist a interzis folosirea limbii franceze, la începutul sec. XX, şi a încercat 
să promoveze imigrarea în vale a vorbitorilor de limbă italiană, precum şi emigrarea 
vorbitorilor de franceză în afara Val d” Aostei. Centralizarea politică şi administrativă 
a condus la o încercare de asimilare a minorităților lingvistice, în diverse domenii: 
toponimiile franceze, limba autorităţii ecleziastice, toate nivelele de învăţămînt, ziare, 
reviste şi epitafuri pe monumentele funerare. Oricum, în ciuda acestor lupte, a 
italienizării forţate, a conflictelor culturale şi sociale şi a tot felul de alte atacuri, 
folosirea limbii franceze a continuat în toate domeniile: şcoli, biserici, în viaţa 
publică, în cea citidiană. Limba franceză s-a răspîndit în teritoriu; aproape toată 
lumea, cu excepţia cîtorva emigranţi, cunoaşte şi vorbeşte fluent franceza. Aproape 
toţi locuitorii Val d” Aostei consideră folosirea limbii franceze ca fiind o moştenire de 
tradiţie şi istorie şi o situaţie extrem de norocoasă, întrucît aceasta permite nu doar un 
contact uşor cu vechile neamuri — francezii şi elveţienii — dar ea va constitui şi un 
important atu pentru a se putea trăi în Europa, în viitor, ca şi pentru promovarea 
integrării cetățenilor “non-EU”, vorbitori de limbă franceză. Trebuie menţionat, de 
asemenea, faptul că Regiunea Autonomă este sensibilă la nevoia de deschidere a Văii 
către relațiile internaționale, motiv pentru care aceasta participă la înițiative precum 
“Communaute de travail des Alpes Occidentales” şi Comitetul regiunilor Europei, 


Folosirea limbii italiene. Limba italiană a fost vorbită de toţi locuitorii din Val 
d” Aosta timp de 60 de ani, ca urmare a industrializării regiunii, a imigrării masive a 
muncitorilor şi a aducerii de oficiali ai statului din regiunile unde se vorbea italiana. 
Un alt factor de răspîndire a limbii italiene este creşterea numărului de căsătorii mixte. 
În această situaţie, membrul italian al familiei îşi păstrează deseori limba maternă, dar 
îi este simplu să înveţe franco-provensala şi franceza vorbită de partenerul de viață. 
Dacă familia conţine şi vorbitori vîrstnici de franceză, acest fapt promovează 
bilingvismul, şi cîteodată, chiar trilingvismul la copii. Preoţii oficiază în mod curent 
serviciul divin în biserici atît în italiană, cît şi în franceză, mai ales în unele sate, pe 
cînd cea mai mare parte a imnurilor se cîntă în franceză. Locuitorii din Gressoney, cu 
vechi tradiţii catolice, încă de la stabilirea lor în Val d'Aosta, dinainte de Reformă, 
asistă întotdeauna la messa în limba germană, conform tradiției din Vale, care a 
dăinuit pînă la începutul sec. XX. 


b) Modelul catalan“* 

Catalonia este o entitate teritorială care se bucură de autoguvernare din 1979. 
Constituţia Spaniei o defineşte drept una din „naționalitățile” „natiunii" spaniole. 
Totuşi, noi, catalanii. socotim îndeobşte Catalonia drept o naţiune din cadrul statului 
spaniol. Triunghiul catalan este situat în colţul nord-estic al Peninsulei Iberice şi 
cuprinde o parte considerabilă a Munţilor Pirinei şi a graniţei dintre Spania şi 
Franța. Suprafaţa Cataloniei (32.000 km”) este comparabilă cu cea a Belgiei, iar 
populatia ei se ridică la 6.000.000 de locuitori. 

Catalanii nu au o origine etnică comună întrucît teritoriul catalan este coridorul care 
leagă peninsula de continentul european, o circumstanțâ geografică care a favorizat 
migrația şi amestecul populațiilor. Ultimul mare val de imigrare a avut loc în perioada 
franchistă, iar cea mai importantă urmare a acestuia este că numărul catalanilor 
vorbitori de spaniolă a crescut simțitor — el reprezentînd astăzi un procent de 45%. 
Catalonia nu dispune de resurse naturale semnificative, dar are, în schimb, o lungă 
tradiție comercială şi industrială. începînd cu secolul trecut, Catalonia a devenit 
„uzina Spaniei" şi este şi astăzi una din cele mai bogate regiuni ale țării. Catalonia 
reprezintă 6% din teritoriul, 16% din populaţia, 20% din PIB-ul, 24% din producția 
industrială şi 30% din comerţul exterior al Spaniei. Statul spaniol realizează între 23% 
şi 24% din venitul său în Catalonia. Dacă ne plasăm în contextul Uniunii Europene, 
PIB-ul pe cap de locuitor al Cataloniei se situează în vecinătatea mediei Uniunii. 
începuturile Cataloniei datează din vremea Marca Hispanica a Imperiului lui Carol cel 
Mare. în evul mediu Catalonia a fost puterea dominantă în regatul Aragonului, 
rivalizînd în spațiul mediteranean cu Genova şi Veneția. Catalonia a fost anexată 
regatului spaniol într-o perioadă de slăbiciune şi de nesiguranţă, situația ei fiind de 
aceea dintru început una marginală. In plus, poziţia ei de regiune de frontieră a sortit-o 
unui control şi unei supravegheri foarte stricte din partea statului spaniol. Catalonia şi- 
a pierdut tradiția seculară a autoguvernării în 1714, după războiul pentru succesiunea 
spaniolă. 


Regionalismul catalan şi-a fâcut apariția la sfîrşitul secolului trecut, generat 
fiind pe de o parte de procesul inegal de modernizare a Spaniei, de neîncrederea şi de 
politica falimentară a guvernelor de la Madrid, iar pe de altă parte, de curentele 
naționaliste şi romantice ale epocii. Cele mai semnificative elemente ale identității 
naţionale catalane sînt limba catalană şi conştientizarea faptului că regiunea constituie 
cea mai dezvoltată şi mai europeană parte a Spaniei. Limba catalană aparține, asemeni 
românei, familiei de limbi romanice. Spre deosebire de alte limbi minoritare, catalana 
este limba unei foarte bogate literaturi scrise. Faptul că ea este vorbită de elitele 
regiunii îi conferă catalanei şi prestigiu social. 


Obiectivul regionaliştilor era obţinerea autoguvernării, precum şi a unui cuvînt 
de spus în guvernul central în vederea modernizării restului Spaniei. La Madrid însă 
aceste revendicări erau interpretate ca o intenție fie de secesiune, fie de cîştigare a 
dominației asupra întregii Spanii. în realitate, separatismul era susținut numai de 
grupuri marginale, întrucît dependența de piaţa spaniolă a moderat constant 
revendicările naționaliste. Aspiraţiile regionaliste au fost realizate în 1931, cînd 
Republica Spaniolă a acordat Cataloniei o largâ autonomie regională. Toate acestea au 
fost însă pierdute după victoria generalului Franco în războiul civil din 1936-1939.în 
timpul regimului franchist (1939-75), Catalonia a fost supusă unei opresiuni Pe de altă 
parte, autonomia a putut fi consolidată mai ales în urma politicii de integrare adoptate 
de forțele politice catalane cu privire la problema crucială, a imigrației. Prin 

conceperea unei definiții mai largi a naţiunii catalane, Catalonia a putut dezamorsa 
amenințarea pe care prezența masivă a imigranţilor o reprezenta la adresa coeziunii 
sale interne. Potrivit acestei noi definiţii, pe criterii non-etnice, este catalan oricine 
trăieşte şi munceşte în Catalonia. 


Modelul lingvistic catalan urmează liniile directoare ale Constituţiei Spaniei 
din 1978 cu privire la diferitele limbi vorbite în Spania: spaniola, catalana, eureska 
(limba bască) şi gahciana, în rezumat, Constituţia prevede: 

e limba oficială a statului este limba spaniolă; 

e toţi cetăţenii spanioli au obligaţia de a cunoaşte şi dreptul de a folosi spaniola; 

e celelalte limbi vorbite în Spania pot fi considerate limbi oficiale în regiunile 
autonome respective. 


Constituţia Spaniei recunoaşte pluralismul lingvistic al Spaniei, dar într-un 
mod inechitabil. La nivelul statului, caracterul oficial este rezervat uneia singure 
dintre cele patru limbi, şi anume spaniolei. în ce priveşte drepturile lingvistice ale 
individului, Constituţia recunoaşte în totalitate drepturile cetăţenilor spanioli vorbitori 
de spaniolă. Ceilalţi se pot adresa administrației, iar aceasta, la rîndu-i, li se poate 
adresa în limba pentru care ei au optat, doar la nivel local şi regional. 


Bazele modelului lingvistic catalan au fost puse de Statutul de Autonomie din 
1979. Acesta defineşte catalana ca limba Cataloniei şi statuează caracterul ei co- 
oficial (alături de spaniolă). El stabileşte, de asemenea, obligaţia conducerii regionale 
de a garanta folosirea curentă şi oficială a ambelor limbi, precum şi de a crea 
condițiile pentru realizarea unei depline egalități între cele două. 


Legea cu privire la limba oficială, promulgată în 1983 de către parlamentul 
catalan, declară catalana drept limba guvernării şi a administraţiei locale şi regionale. 
În ce priveşte educaţia, legea precizează că obiectivul ei este cunoaşterea ambelor 
limbi, dar, în acelaşi timp, ea mai prevede că limba de predare este catalana. Legea 
recunoaşte totodată dreptul elevilor de a fi instruiți în ciclul primar în propria limbă. 
Politica noastră lingvistică are ca ţintă principală promovarea cunoaşterii şi folosirii 
limbii catalane ca pe o compensare a efectelor nocive pe care le-a avut asupra 
catalanei persecuția din perioada de dictatură. 


Această politică, de „normalizare lingvistică", a fost susținută cu ajutorul a 
două argumente majore. In primul rînd, cunoaşterea generală a catalanei este necesară 
pentru a garanta individului dreptul deplin de a trăi m Catalonia, iar în al doilea rînd, 
este important ca imigranții şi copiii lor să aibă posibilitatea de a învăţa catalana 
pentru a le fi astfel facilitată integrarea în societatea catalană. Principalul instrument 
al politicii lingvistice a fost mass-media, supravegheată în acest sens de guvernul 
regional şi de sistemul educațional. 


Una din metodele pedagogice care vizează să le asigure copiilor vorbitori de 
spaniolă condițiile pentru stăpînirea în egală măsură a catalanei şi a spaniolei este aşa- 
numita „imersiune lingvistică” — o metodă practicată şi în Quebec, Finlanda şi Țara 
Galilor. „Imersiunea lingvistică" constă, în cazul nostim, în predarea exclusiv în limba 
catalană în primele etape ale procesului educațional. Această metodă, aplicată cu 
acordul părinţilor, impune o evaluare pozitivă a limbii materne a copilului — aşa cum 
se cuvine unei metode plurilingve de instruire. 


[ala] 


Politica lingvistică dă prioritate persuasiunii şi convingerii mai degrabă decît 
impunerii cu forta, de unde putem deduce că politica a fost flexibilă, treptată şi 
creativă. Recuperarea limbii catalane este în momentul de față un fapt practic 
ireversibil: 93,8% din populație înţelege catalana, 68% o vorbeşte, iar 40% o poate 
folosi în scris. Generaţiile tinere sînt într-o proporţie covîrşitoare bilingve. 


Modelul lingvistic catalan corespunde în mare măsură modelului pe care 
lingviştii îl numesc în mod uzual „persorial”. Pe de altă parte, modelul conţine 
anumite elemente de teritorialitate, printre care se numără prevalența catalanei în 
administraţie şi educaţie. 


În plus, autoritătile catalane se îngrijesc pentru ca drepturile lingvistice ale 
individului să nu „încalce dreptul colectiv al comunităţii lingvistice catalane la 
propria limbă”. Elementele teritoriale răspund, desigur, dorinței de a garanta 
supraviețuirea catalanei şi de a echilibra bilingvismul din Catalonia. 


Modelul lingvistic catalan se caracterizează prin aceea că a reuşit să compa- 
tibilizeze uzajul public al catalanei cu respectul pentru limba imigranţilor. La început, 
modelul actual a fost impus prin forța împrejurărilor: statutul oficial al spaniolei m 
toată Spania, numărul mare de vorbitori de spaniolă, şi teama că toţi aceştia se vor 
opune revenirii la limba catalană. Consolidarea modelului, pe de altă parte, are loc 
bucurîndu-se de interesul tuturor părţilor. De fapt, din motive de mobilitate şi 
integrare socială, vorbitorii de spaniolă sînt tot mai interesaţi să înveţe catalana. Acum 
că limba noastră nu mai este amenințată, noi, vorbitorii de catalană, am început să 
apreciem, la rîndul nostru, tot mai mult utilitatea spaniolei în afaceri şi în relațiile cu 
restul Spaniei, cu America Latină şi cu cei 15 milioane de turişti care ne vizitează ţara 
în fiecare an. Este cert că consolidarea acestui model este în interesul Spaniei în 
general ca şi al Cataloniei, deoarece „pacea limbilor” contribuie la buna imagine 
internațională a ambelor, şi prin aceasta la progresul lor material. 


Marea importanță pe care o prezintă Catalonia pentru Spania este deopotrivă o 
tragedie şi un avantaj. Patima excesivă pe care o trezeşte „Frumoasa" care este 
Catalonia în „Ursul din munţi” a condus în trecut la situații sufocante. Asupra 
Cataloniei s-a abătut atunci năpasta, însă Spania — lipsită de energiile şi forțele 
creative ale locomotivei sale — a trecut prin greutăți încă şi mai grave. 


Dimpotrivă, în contextul oferit de democraţie şi pace, dependenţa pe care o 
resimte Spania faţă de Catalonia constituie o extraordinară sursă de putere pentru cele 
mai diverse strategii de descentralizare. Acum că Spania este un stat democratic, se 
poate prevedea că pe meterezele „fortăreței de pe vîrfuri" se va înţelege 
în cele din urmă că politica dusă de faraonii luminaţi sau de regii mesopotamieni față 
de Fenicia ar trebui aplicată şi în cazul Cataloniei, şi că ar trebui să ni se dea puterea 
şi libertatea de mişcare de care avem nevoie pentru a contribui, cu loialitate şi mult 
mai eficient, la progresul general al Spaniei. 

Dacă, în cele din urmă toate acestea ar fi înţelese, Catalonia nu numai că îşi va 
fi asigurat supraviețuirea, ci totodată îşi va fi „civilizat adversarul" — lucru despre 
care Benedetto Croce credea că este nici mai mult nici mai puţin decît însăşi arta 
fundamentală a politicii. 


d) Minorităţi naţionale în Belgia” 


Belgia este un regat. Statutul său constituțional este democrație parlamentară, 
monarhie constituțională, stat federal. Populaţia Belgiei este de 9.880.000. 
Principalele minorităţi: flamanzi, valoni, germani, "noi minorități” (aproximativ 7 
procente din populație - italieni, spanioli, marocani, turci, africani); Limbi vorbite: 
flamanda/olandeza (57 procente), franceza (42 procente), germana (1 procent). 
Belgienii sunt catolici. 


Belgia a devenit un stat independent în 1830 după o revoluţie încununată cu 
succes împotriva regelui danez, care fusese din 1815 suveranul Regatului unit al 
Țărilor de Jos. După cum stăteau lucrurile de secole, populația din sudul Belgiei 
(regiunea valonă) vorbea dialecte ale limbii franceze, în timp ce populația din nordul 
Belgiei (Flandra) vorbea dialecte ale limbii olandeze. Cu toate acestea, clasele 
conducătoare din Flandra vorbeau limba franceză, acesta fiind rezultatul unui 
îndelungat proces de dezvoltare ajutat şi de o politică deliberată de "francizare", în 
special după independenţa belgiană. În viaţa socială, politica de francizare era revelată 
de faptul că orice flamand care reuşea să urce pe scara socială era obligat să se 
"francizeze" dacă dorea să fie primit în "lumea bună. Un flamand care ar fi refuzat 
această condiţie, ar fi fost ostracizat. În viaţa oficială, în fiecare domeniu - militar, 
administrativ, legal şi educaţional - toate chestiunile care depăşeau un anumit nivel 
erau tratate în limba franceză, inclusiv pe întreg teritoriu al Flandrei. Această politică 
a fost în cele din urmă treptat corectată. Prima lege lingvistică din 1873 a introdus 
olandeza în procedura penală din Flandra; o lege din 1889 prevedea ca publicarea 
viitoarelor acte ale parlamentului să fie făcută în limbile franceză şi olandeză. Cu 
toate acestea, pînă în 1930, nu a existat în Belgia nici o universitate cu predare în 
limba olandeză. Rezultatul acestei politici a fost acela că în jurul anului 1930 situația 
lingvistică din Belgia era în linii mari cea prezentată în cele ce urmează. Aristocrația 
vorbea franceza şi nu cunoştea nici olandeza, nici dialectul flamand. Acelaşi lucru era 
în general adevărat şi în ceea ce priveşte oamenii de condiţie bună din oraşe, cu 
excepția faptului că ei aveau în general o cunoaştere rudimentară a limbii olandeze 
flamande. În oraşe, dar mai ales la ţară, exista o clasă de mijloc care vorbea în mod 
obişnuit dialectul flamand, dar vorbea şi scria în franceză ori de cîte ori voia să dea 
semne de distincție. Astfel, situația din Flandra era aceea că, în afară de cîteva 
excepții, populația nu vorbea sau scria fluent în limba literară (olandeză) care 
corespundea limbii populare (flamanda). Între 1830 şi 1914 a existat o reacţie din 
partea anumitor personalități literare flamande, care au avut doar o influență limitată 
asupra celor din clasele limitate, dar au cunoscut un sprijin mai mare din partea 
oamenilor de condiție mai modestă. Această reacţie a fost însoțită de o anumită 
amărăciune privitoare la disprețul manifestat față de flamandă, limba poporului. 
Trecerea după războiul dintre 1914-1918, de la un sistem electoral cenzitar la 
sufragiul universal pentru bărbaţi în 1920, a adus după sine o schimbare, cu implicații 
de lungă durată, a climatului social. A avut loc o revoltă lingvistică a poporului 

flamand împotriva clasei conducătoare, care a luat forma sentimentului național 
flamand, uneori violent antibelgian. Totuşi, reforma electorală a fost condiţia necesară 
şi, în cele din urmă suficientă, pentru câştigarea egalităţii cu limba franceză. În 
parlamentul precedent, nereformat, nu a fost ţinut nici un discurs în limba olandeză 
pînă în 1899, adică timp de peste 50 de ani de la înființarea sa. Chiar şi aşa, a fost 
nevoie de încă 40 de ani înainte ca întregul efect al vorbirii limbii olandeze de către 
majoritate să se facă resimțit. 


Legile lingvistice din anii ' 30. În jurul anului 1930 politicienii belgieni erau de 
acord că exista nevoia unei reforme lingvistice de perspectivă. A fost aprobat şi pus în 
practică un întreg corp de legi destinat să pună pe picior de egalitate cele două limbi, 
franceza şi olandeza. Pentru că introducerea unui sistem bilingv de ambele părți ale 
frontierei lingvistice nu a fost acceptată, principiul egalităţii a fost pus în practică prin 
introducerea în Flandra a unui sistem unilingv bazat pe limba olandeză şi a 
unilingvismului francez în regiunea valonă. O lege din 1932 asupra folosirii limbilor 
în învățămîntul primar şi secundar prevedea că în Flandra, ca şi în regiunea valonă, 
limba folosită în învățămîntul oficial trebuie să fie cea a regiunii respective. 
Învăţămîntul primar urma să beneficieze de subsidii şi de recunoaşterea diplomei, tot 
numai dacă se desfăşura în limba regiunii respective. Ca urmare a acestora, flamanzii 
au dobîndit o nouă elită care a rămas flamandă chiar şi atunci cînd a ocupat poziții 
sociale înalte. Cu toate acestea, procesul de francizare a continuat de-a lungul 
frontierei lingvistice, în Bruxelles şi în comunitățile flamande din suburbiile sale. Din 
cauza predominanţei sociale a limbii franceze (şi, în cazul comunităților din suburbiile 
Bruxellesului, a migraţiei unor locuitori francezi ai oraşului către acele suburbii), 
francizarea 1-a afectat nu numai pe flamanzi care s-au ridicat pe scara socială ci şi pe 
cei din păturile inferioare ale clasei mijlocii şi chiar pe cei făcînd parte din clasa 
muncitoare. Legislația din 1932 a permis comunităților de la frontiera lingvistică să 
facă reajustări educaţionale şi administrative pe baza unor recensăminte care urmau să 
aibă loc din zece în zece ani şi care cuprindeau şi întrebări asupra limbii. Rezultatul 
recensămîntului din 1947 a arătat cît de mult a evoluat francizarea. Cum efectul 
reajustărilor se manifesta aproape într-o singură direcţie - în favoarea comunităţii de 
limbă franceză - flamanzii au pretins respectarea integrităţii teritoriului lor, ca un 
corolar al existenței sentimentului național flamand. Recensămîntul din 1947 a avut 
drept rezultat un conflict important între cele două comunități lingvistice: valonii i-au 
acuzat pe flamanzi de imperialism geografic. 


Legile lingvistice din anii ' 60. În loc de a mai organiza un nou recensămînt 
asupra limbii în 1960, marea majoritate a politicienilor belgieni a căzut de acord să 
fixeze frontiera lingvistică odată pentru totdeauna. O lege din 8 noiembrie 1962 a 
stabilit frontiera lingvistică pe baza raportului "Centrului Harmel", înființat în 1948 
pentru a studia problemele comunităților lingvistice. O lege promulgată în 30 iulie 
1963 stipula încă o dată că învățămîntul oficial se va desfăşura în limba regiunii şi că 
învățămîntul particular, pentru a primi subvenţii şi a-i fi recunoscute diplomele, 
trebuie să se desfăşoare în aceeaşi limbă. Legea din 2 august 1963 tratează poziţia 
anumitor comunităţi flamande din suburbiile Bruxellesului, îngăduind unele excepții 
în învățămîntul primar în favoarea locuitorilor de limbă franceză din acele comunități. 


Reforma constituţională din anii '70. În 1970, structura statului belgian a 


cunoscut schimbări importante printr-o reformă constituțională care introducea 
"autonomia culturală" comunităţilor sale de limbă franceză şi olandeză. Flamanzii şi 

valonii deveniseră din ce în ce mai conştienţi de propria lor identitate şi îşi percepeau 
în mod diferit interesele. Reforma constituţională din 1970 prevedea: a) împărțirea 
tuturor membrilor parlamentului național în grupuri de limbă franceză şi olandeză, 
pentru că ei să îşi exercite în problemele culturale autoritatea legislativă asupra 
cetățenilor aparținînd respectivei comunități ca membri a două consilii electorale 
diferite (noul articol 32 bis din Constituţie): b) împărțirea Belgiei în patru teritorii 
lingvistice. Cele unilingve: olandez, francez şi german şi teritoriul bilingv Bruxelles 
(noul articol 3 bis din Constituţie). Nu este posibilă nici o schimbare a frontierelor 
celor patru teritorii lingvistice altfel decît printr-o lege adoptată de cîte o majoritate a 
fiecărui grup lingvistic, în condiţiile în care la vot participă cîte o majoritate a fiecărui 
grup, însumînd cel puţin două treimi din numărul total al membrilor parlamentului; c) 
împărțirea Belgiei în trei regiuni: regiunea Flamandă, regiunea Valonă şi regiunea 
Bruxelles (articolul 107 quarter din Constituţie); compoziţia şi competența organelor 
regionale urmînd să fie determinate prin legi adoptate de majorităţi special calificate; 
d) instituirea unei proceduri "semnal de alarmă" prin care, de fiecare dată cînd două 
treimi din membrii unui grup lingvistic din parlament declară că prevederile unei legi 
aflate în discuție pot pune în pericol relațiile dintre comunități, se va face apel la 
Consiliul de Miniştri; e) paritatea miniştrilor de limbă franceză şi olandeză, cu 
excepția primului ministru (noul articol 86 bis din Constituţie). 


Reforma constituțională din anii '80. O nevoie persistentă pentru o mai mare 
autonomie a condus la o altă revizuire a Constituţiei în 1980, care a pus în practică 
cea mai profundă reformă instituţională din istoria Belgiei. De atunci încoace există la 
nivel federal trei comunităţi (de limbă flamandă, franceză şi germană) şi trei regiuni 
(Flamandă, Valonă şi Bruxelles). Subiecţii comunităților sînt determinaţi prin ratione 
personae, iar subiecţii regiunilor prin ratione loci. În timp ce Flandra cuprinde atît 
comunitatea flamandă, cît şi regiunea flamandă, Valonia constă doar din regiunea 
valonă, suprapunîndu-se în mare măsură cu ratione loci a comunităţii franceze, dar 
fiind distinctă de ratione materiae. În aşteptarea unei soluţii mai clare pentru 
regiunea Bruxelles-capitală, executivul regiunii Bruxelles operează în cadrul 
guvernului național. Regiunea administrativă Bruxelles-capitală este compusă din 
oraşul Bruxelles şi din alte 18 municipalități înconjurătoare. La început, regiunea 
Bruxelles-capitală nu a avut propriul său corp legislativ. În măsura în care sînt 
implicate probleme "comunale", normele comunității de limbă olandeză se aplică 
instituţiilor de limbă olandeză, normele comunității de limbă franceză - instituțiilor de 
limbă franceză, iar legile naţionale se aplică instituţiilor care aparţin ambelor 
comunităţi şi persoanelor de pe teritoriul regiunii Bruxelles-capitală. Legile naționale 
se aplică problemelor regionale. Pentru acele probleme care sînt localizate pe 
teritoriul regiunii Bruxelles-capitală, este responsabil un comitet ministerial format 
dintr-un ministru şi doi secretari de stat aparținînd cabinetului. Ei acționează prin 
consens; în absenţa consensului problema este diferită plenului cabinetului. 


Comunitatea flamandă şi regiunea flamandă au cîte un executiv şi legislativ 
comun, care funcționează în comunitate ca puteri regionale, independent de guvernul 
şi legislativul naţional. Regiunea valonă şi comunitatea franceză au fiecare cîte un 
executiv şi legislativ distincte, de asemenea independente de guvernul naţional şi 
avînd competenţe în problemele regionale, respectiv comunitare. Puterile comunităţii 
se preocupă de aşa-numitele "probleme legate de persoane" şi include problemele 
sociale, de sănătate şi asigurări sociale, alături de problemele culturale. Puterile 
regionale se întind de la protecția mediului, planificarea sistemului de sănătate, a 

asigurării cu locuinţe şi căile navigabile interne pînă la politica regională, politica 
energetică, problema locurilor de muncă şi cercetarea ştiinţifică. Rămiîne întrebarea 
dacă planul legilor naţionale şi cel al decretelor regionale şi comunale este o decizie 
corectă, sau dacă un transfer de autoritate mai cuprinzător către regiuni nu ar trebui să 
fie însoțit de acceptarea principiului priorităţi normelor naţionale în condiţii stricte. 
Sistemul prezent asigură doar aplanarea conflictelor de jurisdicție de către o nouă 
Curte de Arbitraj, care a început să lucreze în 1985 şi care este compusă din şase 
vorbitori ai limbii olandeze şi şase - de limbă franceză, jumătate dintre ei fiind avocaţi 
iar cealaltă jumătate foşti politicieni. Ea este investită cu puterea de a revizui din 
punct de vedere juridic legile pe baza puterii care îi este conferită de Constituţie şi de 
drepturile fundamentale apărate de aceasta. Distribuirea resurselor financiare către 
comunități şi regiuni este punctul slab al reformei. Unităţile administrative 
componente primesc prelevări de la bugetul naţional şi au numai o putere limitată de a 
stabili impozite proprii. Cu toate acestea, se simte în general că, pentru a fi stare să-şi 
pună în practică propriile politici în propriile domenii de jurisdicție, comunitățile şi 
regiunile ar trebui să aibă propriile lor resurse financiare şi să poarte întreaga 
responsabilitate financiară a politicii lor. În 1980, reforma statului nu a fost 
satisfăcătoare deoarece a fost omisă o soluție definitivă pentru regiunea Bruxelles. 
Problemele specifice Bruxelles-ului privesc delimitarea teritoriului său şi protecția 
minorităților flamande. 


Regiunea Bruxelles-capitală şi-a primit propriul ei corp legislativ şi executiv, 
avînd aceleaşi competențe ca şi omoloagele lor flamande şi valone, doar prin 
amendamentele constituţionale din 1988. Paritatea dintre membrii de limba olandeză 
şi cei de limbă franceză ai executivului, cu excepția preşedintelui, este garantată. 
Executivul acţionează prin consens. În regiunea Bruxelles, care aparţine atit 
comunităţii franceze, cît şi celei flamande, legile comunității franceze şi ale celei 
flamande se aplică instituţiilor aparținînd comunităţii respective. Legislația 
comunitară permite delegarea exerciţiului puterilor ei în regiunea Bruxelles către 
comunități flamande sau franceze. Aceste comisii sînt compuse din membrii 
respectivi ai legislativului flamand sau francez din regiunea Bruxelles. Ei pot legifera 
într-o sesiune comună asupra "instituţiilor bi-comunitare” (acele instituţii din 
Bruxelles care nu aparțin nici comunităţii franceze, nici celei flamande). 


e) Rădăcinile multilingvismului elveţian“$ 


Elveţia este adesea citată şi dată exemplu ca o poveste de succes pentru modul 
în care ea abordează diversitatea lingvistică şi culturală. În pofida unei populaţii mici 
de peste 7 milioane, Elveţia are 4 limbi naţionale oficiale: 1) germana (declarată 
drept "limbă principală" de comunicare, fie sub formă standard, fie sub formă de 
dialect, de către 63,6 % din totalul populaţiei); 2) franceza ( de către 19, 2 %); 3) 
italiana (de către 7,6 %) şi romanşa (Romanche) ( de către 0, 6 %), potrivit 
rezultatelor recensămîntului federal din 1990. Mai mult, 9 % din populație afirmă că 
pentru ei nici o limbă națională nu este ca atare "principală" ceea ce reprezintă un 
procentaj foarte înalt sub aspect internațional. Situaţia lingvistică actuală din Elveţia 
poate fi explicată şi prin factorul istoric care stă la baza atît a aspectelor a părților tari, 
cît şi a celor slabe, ale cvadrilingvismului elveţian. 

Dacă e să simplificăm la maximum şapte secole de istorie (adică începînd cu 
1291, an care este considerat drept "începutul" istoriei elveţiene cînd s-au aliat trei 
comunităţi mici din văile alpine), creşterea Elveţiei pînă la actualele hotare poate fi 
definită ca una lentă. Celor trei comunități mici li s-au alăturat alte cantoane ale căror 
scop major era de a rezista poftelor hrăpăreţe ale imperialismului statelor vecine, în 
special ale Austriei, şi consecutiv ale Burgundiei, Savoy-ului şi Franţei. Elveţia a fost 
considerată oficial de alții drept o ţară iubitoare de pace şi exemplu de naţiuni mici 
(cantoanele) care sînt gata de orice sacrificii pentru a-şi apăra libertatea şi 
independenţa. Bineînţeles, aceasta este o reprezentare prea trandafirie: certurile între 
cantoane erau un loc comun, luptă acerbă pentru putere, iar unele cantoane adesea 
aduceau mai mult a vasali pînă a fi primiţi ca membri cu drepturi depline ai 
Confederaţiei. Şi totuşi, aceasta a fost temelia a ceea ce poate fi numit mitul elvețian 
în sensul sacralizării unor elemente alese din istorie şi incluse într-o reprezentare 
globală a originilor naționale. Crearea şi succesul acestui mit pot fi explicate în mare 
parte prin împrejurări istorice. 


Elveția a apărut ca stat "modern" după sfîrşitul războaielor lui napoleon. 
Hotarele ei actuale au fost recunoscute la Congresul din 1815 de la Viena şi prima ei 
constituție cu adevărat modernă datează din 1848. Cu toate acestea, în prima parte a 
secolului 20, o ţară ca Elveţia era privită ca un lucru straniu şi suspect. Mai întîi de 
toate, era singura republică situată în mijlocul unor monarhii agresive şi reacționare. 
Deja atunci ea era o țară multilingvă într-o perioadă cînd statul național unitar se 
considera ca cea mai performantă şi legitimă formă a puterii politice. În acele timpuri, 
o corespondenţă clară de "unu la unu" între stat şi națiune pe de o parte, între națiune 
şi limbă, pe de altă parte, era considerată a fi în firea lucrurilor. De aceea, Elveţia 
trebuia să-şi legitimeze existența, inclusiv caracteristicile ei neobişnuite cum erau 
multilingvismul; pînă aici mitul național a fost dezvoltat într-un mod mai mult sau 
mai puţin conştient. În practică aceasta însemna că presupusul cvadrilingvism 
destabilizator al țării urma să se transforme într-un avantaj şi o carcateristică prețioasă 
şi utilă. Ceea ce era privit atunci ca un lucru fatal ce ar duce iminent la dezastru s-a 
dovedit a fi (şi chiar proclamat) esența naţiunii elveţiene: Willensnation (națiunea 
voinţei), națiunea care s-a definit în mod precis prin diversitatea ei lingvistică şi a 
căpătat sensul propriei identități naționale, exprimîndu-şi sufletul prin diversitate şi 
nu în pofida ei. 


De asemenea, anumite consideraţii de politică internă au intrat în joc. În 1848, 
un scurt război civil între cantoanele rurale (şi în mare lor majoritare catolice) pe de o 
parte, şi cantoanele urbane (şi în mare parte protestante), pe de altă parte, a fost 
cîştigat destul de repede de cei din urmă. Pentru a risipi temerile părții biruite pe 
viitor, s-a făcut un pas extrem de important: s-a acceptat în mod explicit şi oficial 
diversitatea lingvistică şi culturală a ţării. Astfel, în Constituția din 1848 trei limbi 
sînt menționate drept naţionale şi absolut egale: germana, italiana şi franceza. 


Crearea mitului elveţian naţional a fost o operaţiune de un mare succes social- 
psihologic, pentru că originile mitului au fost, în linii generale, nu numai pur şi simplu 
acceptate, ci chiar date uitării. Atunci cînd nimeni ni-şi bate capul în legătură cu un 
mit oarecare înseamnă că acesta a avut succes. Cu anii, alte caracteristici nobile s-au 
adăugat mitului naţional: ordinea, munca asiduă şi de calitate, curăţenia, precizia şi 
umanismul simbolizat prin Crucea Roşie etc. Toate acestea au oferit o bază foarte 
importantă pentru nişte aranjamente instituționale neobişnuite.  Ataşamentul 

cetățenilor față de autoreprezentarea Elveţiei drept ţară multilinguă şi-a găsit 
confirmarea în martie 1996 cînd cu o majoritatea copleşitoare de voturi s-a acceptat 
schimbarea art. 116 a Constituţiei federale, schimbare ce-i permite guvernului federal 
să-şi sporească sprijinul pentru limbile şi culturile romanşă şi italiană, şi să se 
antreneze în măsuri al căror scop este îmbunătățirea contactelor şi comunicării dintre 
diferite grupuri etnice. Cîteva elemente au făcut sarcina de edificare a mitului şi 
menţinerea ei mai uşoare. Trei din ele vor fi menţionate mai departe. În primul rînd, 
porțiunea vorbitoare de franceză a Elveţiei nu a fost niciodată, în orice segment al 
istoriei sale, (cu excepția cîtorva ani de guvernare a lui Napoleon plus anexare 
parțială) parte a Franţei; elveţienii vorbitori de limbă franceză (sau romanzii - les 
romands - elveţieni care nu trebuie confundați cu grupul roman) nu sînt în nici într-un 
fel descendenţi sau verişori ai francezilor; acest lucru merită se referă în special la 
grupurile Quebecois care au nişte legături istorice cu Franţa absolut diferite. În mod 
asemănător, porțiunea vorbitoare de germană a Elveţiei niciodată nu a fost parte 
Germaniei (a cărei unificare a avut loc numai 1871), iar porţiunea vorbitoare de 
italiană a Elveţiei nu a fost nici ea niciodată parte a Italiei. În consecinţă, orice aluzii 
la tendințe centrifuge pot fi respinse ca absurde din start. În al doilea rînd, hotarele 
lingvistice nu corespund hotarelor politice dintre cantoane. Trei cantoane sînt bilingve 
(franceza şi germana), iar unul este trilingv (germana, romanga şi italiana). În al 
treilea rînd şi aceasta la fel în contrast cu unele cazuri de ţări multilingve - hotarele 
lingvistice nu corespund, în linii generale, hotarelor religioase; de exemplu, şi partea 
vorbitoare de franceză, şi cea de germană, a Elveţiei, sînt împărțite în mod egal între 
cantoane protestante şi catolice din punct de vedere istoric. 


Doar numai cantonul Ticino vorbitor de italiană este aproape în întregime 
catolic, dar chiar zonele foarte mici unde se vorbeşte romanşa, unde locuiesc peste 40 
000 de mii de cetăţeni, cuprind comunităţi de o religie sau alta destul de omogene. 


Din cele menţionate mai sus reiese clar că rădăcinile modului elveţian de 
"abordare" a diversității lingvistice şi culturale sînt diferite de cele din alte țări 
multilingve, chiar din lumea occidentală. 


Aranjamentul instituțional prin care este abordată diversitatea lingvistică 
reflectă în mod oficial şi menţine caracteristici geolingvistice specifice. Una din ele - 
hotarele lingvistice - a fost deja menţionată. Această constituie un aspect cheie a 
situației din Elveţia. Existenţa unor asemenea hotare bine delimitate care separă 
regiunile lingvistice corespunzătoare înseamnă că, în afară de un număr neînsemnat 
de municipalități, nu există nici un fel de bilingvism oficial la nivel local. Elveția 
poate fi cuadrilingvă, dar ca atare orice punct al teritoriului ei poate fi privit ca 
monolingv. În consecință, a trăi în Elveţia înseamnă a "trăi" completamente în limbile 
germană (limba literară, dialectul elveţian-german, nu importă), franceză sau italiană. 
Cazul regiunilor mai mici unde se vorbeşte romanşa - un fel de insulițe lingvistice 
aproape în întregime înconjurate de regiuni vorbitoare de germană - este mai puțin 
clar şi hotarul lor lingvistic este mai puțin "delimitat". Aici prezenţa şi vizibilitatea 
limbii germane şi dialectului elveţian-german este foarte puternică inclusiv în inima 
tradiționalului "teritoriu romanş”. Cele trei regiuni distincte din punct de vedere 
lingvistic nu au acelaşi grad de omogenitate; în special, peste 20 % din populația din 
regiunea vorbitoare de limbă franceză - care este mai diversă din punct de vedere 
lingvistic - afirmă că limba lor de bază nu este franceza. Cu toate acestea, în orice 
regiunea lingvistică există o limbă desemnată drept oficială. Acest lucru reflectă 

interacțiunea celor trei principii instituționale care reprezintă pilonii abordării 
diversităţii (ori guvernarea diversităţii) în Elveția. Principiile respective sînt 
următoarele: teritorialitatea lingvistică, libertatea lingvistică şi complementaritatea. 


Teritorialitatea este definită ca principiu constituțional nescris conchis de 
către Tribunalul federal (Curtea Supremă) din art. 116 al Constituţiei Federale. El 
stipulează că în limitele hotarelor lor, cantoanele, au dreptul să menţină şi asigure 
omogenitatea teritoriului lor lingvistic. Cu alte cuvinte, stabilitatea hotarelor 
lingvistice este consfințită în jurisdicția federală. O consecință directă a prevederii 
respective este faptul că, de exemplu, nu există drepturi pentru învățămîntul în limba 
franceză în partea vorbitoare de germană a Elveţiei şi invers. Bineînţeles, cantoanele 
sînt libere să meargă la compromis şi să fie tolerante. Anume în acest sens ele 
procedează de cele mai multe ori. Dar acolo de fapt cetăţenii nu au dreptul la învămînt 
într-o altă limbă decît cea oficială. 


Principiul libertății lingvistice este, de asemenea, recunoscut drept unul 
constituţional nescris. Mai mult, el este recunoscut de către Tribunalul Federal în 
calitate de drept fundamental în sensul că el este necesar pentru exercitarea altor 
drepturi fundamentale cum este, de pildă, dreptul la libertatea expresiei. Libertatea 
lingvistică presupune drepturi care permit cetățeanului să folosească orice limbă în 
sfera lui/ei privată care include şi limba de afaceri sau comerţ. În unele cazuri foarte 
rare cantoanelor li s-a recunoscut competenţa de a restrînge acest drept, dar în general 
ele nu recurg la aşa ceva. 


Cel de al treilea pilon al aranjamentului elveţian este principiul 
complementarităţii. Trebuie să ne aducem aminte că suveranitatea Elveţiei se bazează 
pe cantoane care deleagă anumite competențe Confederaţiei.  Atît timp cît o 
competență nu este acordată în mod explicit guvernului federal prin Constituţie, ea 
rămîne la latitudinea cantoanelor. Drept exemplu pot servi învățămîntul (deşi anumite 
aspecte ale învățămîntului superior sînt reglementate la nivel federal) şi politica 
lingvistică. Bineînţeles, o consecință directă este faptul că nu există nici o politică 
lingvistică la nivel federal contrar la ceea ce observăm că se întîmplă în Canada ale 
cărei autorități federale se implică în permanenţă în politicile şi chestiunile legate de 
limbă. O altă consecință importantă este faptul că dacă o competență anumită 
urmează a fi exercitată de către cantoane, atunci actele administrative emise pe baza 
acestei competenţe vor fi formulate în limba oficială a cantonului respectiv. În 
cantoanele bilingve autorităţile folosesc, de regulă, o limbă sau cealaltă (dar nu pe 
ambele) pentru prestarea locală a serviciilor (cum ar fi învățămîntul), în conformitate 
cu hotarul lingvistic. În cazul cantonului trilingv Grischun/Graubunden/Grigioni, 
alegerea limbii oficiale a fost pusă în sarcina autorităților comunale, iar politica 
lingvistică este definită la nivelul celei mai mici unități politice. 


Pe lîngă principiul de complementaritate Elveţia mai aplică un sistem special 
numit federalismul executării. Potrivit acestui sistem cantoanele trebuie să 
îndeplinească anumite obligaţii ce țin de guvernul federal. Aceasta se referă, de 
obicei, la îndatoriri ce presupun contactul direct cu publicul local. De exemplu, 
colectarea impozitelor federale este administrată de către autoritățile cantoanelor. Pe 
scurt, sistemul elveţian este foarte teritorial (cu toate că actualmente se resimte o 
tendință spre o aplicare mai "diferențiată" a teritorialităţii) şi totodată foarte localizat. 


